ޒާޔާ (އަށާވީސްވަނަ ބައި) – Esfiya – Dhivehi Vaahaka Site\n- by Dhonthy - 80- September 11, 2020\nނިހާ ލިބުމަށްފަހު ނިހާނަށް ބަދަލުތަކެއް އައިސްފިކަން ނިހާންއަށް ފާހަަގަކުރެވިފައިވިއެވެ. އޭނާއަށް މާ ބޮޑަށް އޭނާގެ މާޒީ މަތިން ހަނދާންވަނީއެވެ. ޒިޔާނާ އާއި ޒާޔާ މަތިން ހަނދާންވަނީއެވެ. ޒިޔާނާ އާއި ޒާޔާއާއި އެކު ހޭދަކުރެވުނު އުފާވެރި ދުވަސްތައް މަތިން ހަނދާންވަނީއެވެ. މާޒީއަށް އަނބުރައި ދާހިތްވަނީއެވެ. ނިހާނަށް މިވަނީ ފަހެ ކޮން ގޮތްތަކެއް ހެއްޔެވެ؟ ޖަމީލާ އާއި ކައިވެނިކޮށް ދަރިއަކު ލިބުމުން އެ ދުވަސްތައް މަތިން ހަނދާން ނައްތައި ނުލެވިގެން މިއުޅެނީ ފަހެ ކީއްވެގެން ހެއްޔެވެ؟\nލިއަމްގެ ހުރިހާ ކަންތައްތަކެއް ނިންމައިލުމަށްފަހު ޒާޔާ ކޮޓަރިއަށް ވަދެ އޭނާގެ ލެޕްޓޮޕް ހުޅުވައިލިއެވެ. އެއާއިއެކު ޑެސްކްޓޮޕް ބެކްގްރައުންޑްއަށް އެރި ފޮޓޯ ފެނި ޒާޔާގެ ހިތުގައި ޖެހޭގޮތްވިއެވެ. ހިތަށް ތަދުވެ ލޮލުން ކަރުނަ އޮހޮރެން ފެށިއެވެ. ލެޕްޓޮޕްގެ ޑެސްކްޓޮޕް ބެކްގްރައުންޑްގައި ވީ ޒާޔާ އޭނާގެ މައިންބަފައިންނާއި އެކު ނަގައިފައިވާ ވަރަށް ރީތި ފޮޓޮއެކެވެ. “ބައްޕާ.. ބަލާބަ. ބައްޕަޔާ ނުލާ ދިރިއުޅޭތާ މިހާރު ދެ އަހަރުވީ. މިއޮތް ހުރިހާ ދުވަހު އަހަންނަށް ބޭނުންވާ ހުރިހާ ކަމެއް ކޮށްދިނީ ދުރުހިލޭ މީހެއް. އެކަމަކު އެންމެ ގާތް މީހާއަށްވުރެ ދުރުހިލޭ މީހުން މަށަށް މި އަޅާލަނީ. ކީއްވެތަ އެންމެ ގާތް މީހުން އަހަންނަށް އެހާ ރަހުމް ކުޑައީ؟” އެ ފޮޓޯގައިވި ނިހާންގެ މޫނަށް ބަލަހައްޓައިގެން އިނދެ ޒާޔާ ޝަކުވާ ކުރަމުން ދިޔައެވެ. ބޭރު ދޮރު ހުޅުވައިލެވުނު އަޑަށް ޒާޔާ އަވަސްއަވަހަށް އޭނާގެ ލޮލުން އޮހޮރެމުން ދިޔަ ކަރުނަތައް ފުހެލައިފައި އަވަހަށް ފިލާވަޅު ހަދަން ފެށިއެވެ.\n“ސަރޕްރައިޒް.” ލިއަމް ޒާޔާގެ ކޮޓަރިއަށް ވަންނަމުން އޭނާގެ އަތުގައި އޮތް ކޮތަޅު ޒާޔާއަށް ދައްކައިލިއެވެ. “މީ ކޯއްޗެއް؟” ލިއަމްގެ އަތުން ކޮތަޅު އަތުލަމުން ޒާޔާ އަހައިލިއެވެ. “ބެލީމަ ދޯ އެނގޭނީ.”\nޒާޔާ އެ ކޮތަޅުގައި އޮތް ފޮތިގަނޑު ނެގިއެވެ. އެއާއިއެކު ޒާޔާއަށް އޭނާގެ ދެލޯ ބޮޑުކޮށްލެވުނެވެ.\n“މި.. ލިއަމް ބުނީމެއްނު މިއެއް ނުގަނެވޭނެއޭ.” ޙައިރާންކަން އެކުލެވިފައިވި އަޑަކުން ޒާޔާ ބުންޏެވެ. “ހެހެ. ކުޑަކޮށް ސަރޕްރައިޒް ކޮށްލީ މި. މާދަން ވާނެ ދޯ ތީގެން ހެދުމެއް ފަހަން ގެންދަން… ކޮބާ އެއްޗެހިތައް ކޮޓަރިއަށް ވެއްދިންތަ؟” ޒާޔާ ބޯ ޖަހައިލުމާއިއެކު ލިއަމް ހިނިތުންވެލައިފައި ޒާޔާގެ ކޮޓަރިން ނުކުތެވެ. ޒާޔާ އެ ފޮތިގަނޑު އަލަމާރިއަށް ލައި ފޮރުވުމަށްފަހު އައިސް އަނެއްކާވެސް އެސައިންމެންޓް ހަދަން ފެށިއެވެ. ލިއަމްގެ ސަބަބުން އެވަގުތު ޒާޔާގެ ހިތުގައި އުފެދިފައި ހުރި ހުރިހާ ޝަކުވާއަކާއި އުދާސްތައް އެއްކޮށް ފިލައިގެން ދިޔައެވެ.\nޒާޔާ އެސައިންމެންޓް ހަދަން އިނދެފައި ކުއްލިއަަކަށް ކަމެއް މަތިން ހަނދާންވީ ފަދައަކުން ޓައިޕްކުރުން ހުއްޓައިލެވުނެވެ. މި އޮތް ހުރިހާ ދުވަހު އެ ނަން މަތިން ހަނދާން ނެތިފައި ހުއްޓައި ކުއްލިއަކަށް މިއަދު ޒާޔާގެ ހަނދާނަށް އެ ނަން އައުމުން ޒާޔާ އަށް އިންތަނުން ކޮޅަށް ތެދުވެވުނެވެ. “މަލައިކާ.. ކޮބާބާ؟”\nފެހި ވިނަތަކުގެ ތެރޭގައި އިންދައިފައި ހުރި ކުލަކުލައިގެ މާތަކުގެ ވަށައިގެން މަލައިކާ އާއި މަލަކާ އުދުހެމުން ދިޔައެވެ. މަލައިކާމެންގެ އިސްކޮޅު މާބުރަކާއި އެއްވަރުވާނޭވަރަށް އެ ޖިންނީން ތިބީ ކުޑަވެލައިގެންނެވެ. މަލައިކާ އުދުހިލައިފައި ގޮސް ފިނިފެންމަލެއްގެ ނިވަލަށް ވަދެ ފިލިއެވެ. އޭރު މަލަކާ މާތަކުގެ ވަށައި ހޯދަމުން މަލައިކާ ހޯދަން އުޅެއެވެ. އެގޮތަށް މިނިވަންކަމާއިއެކު ދެބެން އެތާ އުފާކޮށް ކުޅެ ހަދަމުން ދިޔައެވެ.\nއެ ސަރަޙައްދުގައި ދަނޑު ހައްދަން އުޅޭ މީހުންނަށް މަަލައިކާމެން ފެންނާނީ ކުދި ކޮކާތަކެއްގެ ސިފައިގައެވެ. އެއީ މަލައިކާމެން މާ ބޮޑަށްވެސް ކުދިވެފައި އެމީހުނަށް މަލައިކާމެން ދުރުން ފެންނާތީއެވެ.\nމަލައިކާ ވަނީ މި ވޭތުވެދިޔަ ދެ އަހަރުތެރޭ ޒާޔާ އާއި ގުޅިގެން ހިނގި ހުރިހާ ކަމެއްގެ ޙަޤީޤަތް ހޯދަން ވަރަށް މަސައްކަތް ކޮށްފައެވެ. އެކަން ކާމިޔާބުވެފައިވިއެއްކަމަކު މަލައިކާ އަށް އަދިވެސް އެންމެ ބޮޑު ސިއްރެއް އެނގިފައެއް ނެތެވެ. މަލައިކާ އަދިވެސް އިންތިޒާރު ކުރަމުން އެ ދަނީ ޒާޔާ އެނބުރި ރަށަށް އަންނާނެ ދުވަހަކަށެވެ.\nމަލަކާ އުދުހިލައިފައި ގޮސް ޖައްވަށް އެރުމުން މަލައިކާ އުދުހިލައިފައި ދިޔައީ ޒާޔާގެ ގެއަށެވެ. އަދި ޒާޔާގެ ކޮޓަރިއާއި ވީ ދިމާލަށް ގޮސް އެތާ އިން ކުޑަދޮރުގައި އިން ހަނި ދޭތެރެއަކުން އެތެރެއަށް ދެމިގަތެވެ. ޒާޔާ ދިޔުމަށްފަހު މަލައިކާ އާންމުކޮށް ދިރިއުޅެނީ ޒާޔާގެ ގޭގައި ޒާޔާގެ ކޮޓަރިތެރޭގައެވެ. މަލައިކާ ނިހާން އާއި ޖަމީލާއަށް އޭނާ އެގޭގައި އުޅޭ ކަމުގެ އެއްވެސް ހިލަމެއް ވިޔަކަ ނުދެއެވެ. އެ ކޮޓަރިތެރޭ މަލައިކާ އުޅޭއިރު އެކި ރޭރޭ މަތިން ޒާޔާއާއި އެއްކޮށް ޖެހި ސަކަރާތުގެ މަތިން މަލައިކާ ވަރަށް ހަނދާންވެއެވެ. މަލައިކާ އަށް ޒާޔާ ދެކެވެނީ އޭނާގެ އެކުވެރިޔަކަށްވުރެ ބޮޑަށް އޭނާގެ ކޮއްކޮއެއް ގޮތަށެވެ.\nދަންވަރުގެ ހަމަހިމޭން ވަގުތެވެ. މަލައިކާ ރީތިވެލައިގެން ރަށުތެރެއަށް ނުކުތެވެ. ރަތްކުލައިގެ ދިގުހެދުމެއްގައި މަލައިކާ ހުރިއިރު އޭނާ ހީވަނީ ރަތް ފިނިފެންމަލެއްހެނެވެ. މިރޭ އެއްވެސް އިންސާނަކަށް މަލައިކާ ފެނުނިއްޔާ މޮޔަވާނެކަން ގައިމެވެ. މަލައިކާ މިރޭ ހުރީ އެހާވެސް ރީތިކޮށެވެ. މަލައިކާގެ ދިގު ދިގު އިސްތަށިގަނޑުވެސް ބިންމަތީގައި ކޭއްތެމުން ދެއެވެ. މަލައިކާގެ މިޞްރާބަކަށްވެފައިވީ އެއްކަލަ ދަނޑުގައި ހައްދައިފައި އޮތް ކުޑަކުޑަ ބަގީޗައެވެ.\nދަނޑުތެރެއަށް ވަދެގެން ގޮސް މަލައިކާ އެއްކަލަ ބަގީޗާ ތެރެއަށް ވަދެގަތެވެ. މާތަކުގައި އޭނާގެ ތުނި އިނގިލިތަކުން ބީހިލަމުން ދިޔައިރު މަލައިކާގެ އިނގިލިތަކުގައި އެ މާތަކުގެ މީރުވަސް ހަރުލަމުން ދިޔައެވެ. މަލައިކާ މަޑުމަޑުން ހިނގައިލައިފައި ގޮސް މާތަކުގެ ތެރޭގައި އިށީންދެލިއެވެ.\nދަންވަރުގެ މި ހަމަހިމޭން ވަގުތު އުޑުމަތިން ރޭގަނޑުގެ ރާނީ ރަސްކަން ކުރަމުން ދިޔައެވެ. ހަނދު ވަށައިގެން ޖަވާހިރުތަކެއް ފަދައިން ތަރިތައް ވިދާ ބަބުޅަމުން ދިޔައެވެ. އުޑުމަތީގައިވި ތަރިތަކާއި ހަނދަށްވުރެ މަލައިކާގެ މޫނު މާ އަލިކަމަށް ދައްކައެވެ. މަންޒަރު ބަލައިލަން އަންނަ މީހަކު ތަރިތަކާއި ހަނދަަށްވުރެ ބޮޑަށް ބަލަން ބޭނުންވާނީ މަލައިކާގެ މޫނަށް ބަލަން ކަންނޭނގެއެވެ. “ދިސް އިސް މައި ހެޕިނެސް. އަލްޙަމްދުލިއްލާހް.” މަލައިކާ އާއި ދާދި ގަތުގައި އިން ފިނިފެންމަލެއްގެ ފިޔަތަކުގައި ބީހިލައިފައި މަލައިކާ މާތަކުގެ ތެރޭގައި އޮށޯވެލިއެވެ. އޭރު މަލައިކާގެ ތުންފަތުގައި ވަނީ އިންސާނެއްގެ ހިތް ކަތިލެވޭނޭފަދަ ރީތި ހިނިތުންވުމެކެވެ. މަޑުމަޑުން މަލައިކާ އޭނާގެ ދެލޯ މަރައިލިއެވެ. މަލައިކާ ބޭނުންވީ މިރޭ މާތަކުގެ ތެރޭގައި ނިދައިލާށެވެ.\nމެންދަމުން އަލިވެ މިހާރު ތިނެއް ޖަހައިފިއެވެ. އެނދުގައި ދެފަރާތަކަށް ފުރޮޅެން ނިހާން އޮތެވެ. އޭނާއަށް މިރޭ އެއްގޮތަކަށްވެސް ނިދޭ ގޮތެއް ނުވެއެވެ. ދެލޯ މަރައިލާއިރަށް އޭނާގެ ދެލޯ ކުރިމަތިން ޒާޔާ ސިފަވާހެން ހީވެއެވެ. ޒާޔާ ރުއި ރުއިމުގެ އަޑު އަދިވެެސް އޭނާގެ ކަންފަތުގައި ގުގުމަމުން ދާ ކަހަލައެވެ.\nނިހާން އެންމެ ފަހުން އެނދުން ތެދުވެ އެނދުގައި އިށީނެވެ. ފުންކޮށް ދެތިން ނޭވައެއް ލުމަށްފަހު ސައިޑް ޓޭބަލް މަތީ ހުރި ފެންފުޅިން ފެންފޮދެއް ނިހާން ބޮއެލިއެވެ. ނިހާން ތެދުވެ ނިހާ ނިންދަވަން ބާއްވައިފައި އޮތް ކޮށި ކައިރިއަށް ދިޔައެވެ. ނިހާގެ މޫނަށް ނަޒަރު ހިިންގައިލުމާއިއެއްކޮށް ނިހާން އަށް ސިފަވީ އޭނާގެ ދަރިފުޅު ޒާޔާއެވެ. ނިހާ ނިދައިލައިފައި އޮންނައިރު ޒާޔާ އާއި ވަރަށް ވައްތަރެވެ. ނިހާން މަޑުމަޑުން ނިހާގެ ނިއްކުރީގައި ފިރުމައިލުމަށްފަހު ކޮޓަރީގައި ހުރި އަލަމާރި ކައިރިއަށް ދިޔައެވެ.\nއަލަމާރި ހުޅުވައި އެތަނުން ތަޅުދަނޑި ނަގައިގެން ނިހާން ތަޅުލައިފައި ހުންނަ ކަބަޑު ހުޅުވައިލިއެވެ. އޭގެ ތެރޭގައި އޮތް ފޮތެއް ނަގައިގެން އައިސް ނިހާން އެނދުގައި އިށީނެވެ. އަދި އެ ފޮތް ހުޅުވައި އޭގައިވި ގަނޑުތައް އުކަމުން ގޮސް ޒާޔާގެ ފޮޓޮއެއް ލައިފައި އޮތް ގަނޑު ހުޅުވައިލިއެވެ. އެ ފޮޓޯ ނަގައިފައި ނިހާން އެ ފޮތް ލައްޕައިލިއެވެ. އެ ފޮޓޯގައި ޒާޔާ ހިނިތުންވެލައިގެން އިން އިރު އެ މޫނުމަތިން މައުސޫމްކަން ނޫން އެހެން އެއްޗެއް ނުފެނެއެވެ. މަކަރުވެރިކަމުގެ އެއްވެެސް ސިފައެއް އެ މޫނުމައްޗަކުން ނުފެނެއެވެ.\nޒާޔާގެ ފޮޓޮއަށް ބަލަހައްޓައިގެން އިންދައި ނިހާންގެ ދެލޮލުން ކަރުނަ ހިލެން ފެށިއެވެ. ޒާޔާ ނެތުމުން ނިހާން ހުންނަނީ ފާޑަކަށް ފޫހިވެފައެވެ. ދިރިއުޅޭ ހިތެއްވެސް ނުވަނީއެވެ. ކިރިޔާވެސް ނިހާނަށް އެ ކެތްކުރެވެނީ ނިހާ ހުރުމުންނެވެ.\nނިހާން ޒާޔާ ގެއިން ނެރެލި ދުވަސް އިއްޔެ ވީ ކަމެއް ފަދައިން ނިހާންގެ ސިކުނޑި ތެރޭ އެނބުރެމުން ދިޔައެވެ. އެ ދުވަސްތައް ހަނދާންވީވީހެން ނިހާނަށް އެއް ކަމެއް ފާހަގަ ކުރެވުނެވެ. އެއީ ނިހާން ހަޅޭއްލަވައިގަތުމާއިއެކު ޒާޔާ އުއްފު އޭ ވެސް ނުބުނެ ގެއިން ނުކުމެގެން ދިޔަ ގޮތެވެ. ޒާޔާގެ އެ ޢަމަލުންވެސް މައިންބަފައިންގެ ބަހަށް ކިޔަމަންތެރިވާކަން ނިހާނަށް އެނގުނެވެ.\nކޮންމެއަކަސް ނިހާނަށް މިހާރު ވާނުވާ އޮޅިއްޖެއެވެ. ޒާޔާ ‘ކުރި ނުބައި ކަންތަކަށްފަހު’ ވެސް ނިހާނަށް ޒާޔާގެ ކިބައިން އެއްވެސް ވަރަކަށް ގޯސް ސިފައެއް ފާހަގައެއްނުވެއެވެ. ކީއްވެކަމެއް ނޭނގެއެވެ. ކުއްލިއަކަށް ޒާޔާ ހޯދުމަށް ނިހާންގެ ހިތުގައި ޝައުގުވެރިކަން އުފެދިއްޖެއެވެ. އޭނާގެ ދަރިފުޅު އެފަދަ ކަމެއް ނުކުރާނެކަމަށް ހިތް ބުނަން ފަށައިފިއެވެ. އަތުން ނޫނަސް ނިހާންއަށް ޒާޔާއަށް މި ދެވުނީ ވަރަށް ބޮޑު އަނިޔާއެއްކަމަށް ނިހާންގެ ހިތް ބުނަން ފަށައިފިއެވެ.\nކޮންމެއަކަސް އޭނާގެ ދަރިފުޅު އަލުން ހޯދުމަށް ހިތުގައި ޢަޒުމެއް ކަނޑައަޅަމުން އެ ފޮޓޯ ފޮތުގެ ތެރެއަށް ލައި އެ ފޮތް ފޮރުވިއެވެ. އަދި އަލަމާރީގެ އެ ކަބަޑު ތަޅުލުމަށްފަހު ނިހާން އެނދުގައި އޮށޯވެލިއެވެ. އިސާހިތަކު މާ ގިނައިރުތަކެއް ނުވެ ނިހާނަށް ނިދިއްޖެއެވެ.\nއިންޑިއާއިން ފުރައިގެން އައި ފްލައިޓް ވެލާނާ އިންޓަރނޭޝަނަލް އެއަރޕޯޓުގައި ޖެއްސީ ފަތިހުގެ ހިތްފަސޭހަ ވަގުތުގައެވެ. މީހުންތަކުގެ ތެރެއިން ދެމިގަންނަމުން މަތީން ބޯއްޓުން އަވަހަށް ފޭބިއެވެ. ދެއަހަރު ފަހުން އަނެއްކާވެސް ރާއްޖެ އާދެވުމުން މަތީންގެ ހިތަށް ލިބިފައިވީ ބަޔާންކުރަން ދަތި ހިތްހަމަޖެހުމެކެވެ.\nއެއަރޕޯޓުގައި ކުރަން ޖެހޭ ހުރިހާ ކަމެއް ކޮށްފައި މަތީން ފޮށި ހިފައިގެން އެއަރޕޯޓުން ނުކުތެވެ. ދުރުން އައި ޓެކްސީއެއް ހުއްޓުވައިފައި މަތީން އެދުނީ އޭނާ މާލެ ގެންގޮސްދިނުމަށެވެ. ޑްރައިވަރަށް ފައިސާ ދިނުމާއިއެކު އިސާހިތަކު ކާރު ސިނަމާލެ ބްރިޖާއި ދިމާލަށް މިޞްރާބު ޖަހައިފިއެވެ.\nފަތިސް ނަމާދުކޮށްލައިގެން ލިއަމް ނުކުމެ ޒާޔާ ކޮބައިތޯ ބަލައިލިއެވެ. ސިޓިންގް ރޫމްގައާއި ބަދިގޭގައި ޒާޔާ ނެތުމުން ދެން ލިއަމް ދިޔައީ ޒާޔާގެ ކޮޓަރިއަށެވެ. ކޮޓަރީގައިވެސް ޒާޔާ ނެތުމުން ލިއަމް ކޮޓަރިއަށް ވަދެ އެ ކޮޓަރިން ނުކުމެވެން ހުންނަ ބެލްކަނި ބަލައިލިއެވެ. އޭރު ޒާޔާ ބެލްކަނީގެ ރެއިލިންގް ގައި އަތް އަޅުވައިލައިގެން ހިނިތުންވެލައިގެން ދެލޯ މަރައިލައިގެން ހުއްޓެވެ. ހީވާ ގޮތުން ތާޒާ ވައި ލިބިގަންނަނީއެވެ. ޒާޔާ އެހެން ހުންނައިރު ހީވަނީ ދުނިޔެމައްޗަށް ދޫކޮށްލައިފައިވި ހޫރުޕަރީއެއްހެނެވެ. ލިއަމް ހިނިތުންވެލަމުން ބެލްކަންޏަށް ނުކުތެވެ.\n“މޯނިންގް.” ލިއަމްގެ އަޑަށް ޒާޔާ ދެލޯ ހުޅުވައިލިއެވެ. އަދި ލިއަމްއަށް ބަލައިލައި ހިނިތުންވެލިއެވެ. “މޯނިންގް ލިއަމް.”\n“މިއަދު އަހަރެން އޮފް ދުވަހެއް. ޒާޔާވެސް މިއަދު ކޮލެޖަށް ދާކަށް ނުޖެހެއެއްނު. ނޫންތަ؟”\n“އޭރުން ހިނގާބަ މިއަދު މެންދުރު ދެމީހުންވެގެން މީރު އެއްޗެއް ހަދާލަން ދޯ.” ލިއަމް ދިން ޚިޔާލު ޒާޔާއަށް ވަރަށް ކަމުދިޔައެވެ. ޒާޔާވެސް އެކަމަށް އެކަމަށް އެއްބަސްވަމުން ހަދާނީ ކޯއްޗެއްތޯ އަހައިލިއެވެ.\n“ޒާޔާ ބުނޭ. ޒާޔާއަށް މީރުވާނެ އެއްޗެއް ހަދާނީ.” ޒާޔާ ކުޑަ ވަގުތުކޮޅަކު ވިސްނައިލަން ހުރުމަށްފަހު ލިއަމް އަށް ބަލައިލިއެވެ. “ހައު އެބައުޓް ޕާސްތާ؟ ވަރަށް ޗީޒީ ކޮށް.” ލިއަމް މަޑު ހުނުމަކާއިއެކު އާނއެކޭ ބުނެލިއެވެ. ދެމީހުންވެސް އިރުކޮޅެއް ވަންދެން ބެލްކަނީގައި ވާހަކަ ދައްކަން ތިއްބެވެ.\nކޮންމެއަކަސް މަތީނަށް މާލެއަށް އާދެވިއްޖެއެވެ. ޓެކްސީއިން ފައިބައިފައި މަތީން އޭނާގެ ފޮށި ހިފައިގެން އޭނާ ދިރިއުޅޭ އިމާރާތާއި ދިމާލަށް ދާން މިޞްރާބު ޖެހިއެވެ.\n‘ހ. ވައިޓްރޯސް’ ޢިމާރާތުގެ ކުރިމައްޗަށް ހުއްޓި މަތީން ރަނގަޅަށް އެ ޢިމާރާތަށް ނަޒަރު ހިންގައިލިއެވެ. ކުރިއާއި މިހާރާއި އެ އިމާރާތް ތަފާތުވެފައި ރީއްޗެވެ. ޢިމާރާތުގެ ފާރުތަކުގައި ރެނދު ލައިފައިވި ތަންތަން މިހާރު ވަނީ ރީތިކޮށް ސިމެންތި ޖަހައި ބައްދައި ހަދައިފައެވެ. އަދި އިތުރަށް ރީތިކުރުމުގެ ގޮތުން ރީތި ދަނބުކުލައެއްލައި ހުދު ކުލައިން އެކި ކަހަލަ ފަރުމާތައްކޮށްފައިވެއެވެ.\nޖީބުން އެޕަރޓްމެންޓްގެ ތަޅުދަނޑި ނަގަމުން މަތީން އިމާރާތުގެ ތެރެއަށް ވަދެގެން ދިޔައެވެ. ސިޑީގެ ހަރުފަތްތައް ގިރާކުރަމުން ގޮސް މަތީން ހަތްވަނަ ބައިގައި ހުރި އޭނާ ދިރިއުޅޭ އެޕަރޓްމެންޓް ދޮރުކައިރިއަށް ހުއްޓުނެވެ. އަދި ތަޅުދަނޑިން އެތަން ހުޅުވައިލުމަށްފަހު އެތެރެއަށްވަދެ ދޮރު ތަޅުލިއެވެ.\nގިނަ ދުވަސްވެފައިވުމުގެ ސަބަބުން އެޕަރޓްމެންޓް ތެރެ ފެންނަމުން ދިޔައީ ވަރަށް ހަޑިކޮށެވެ. ގިނަ ތަންތަނާއި އެއްޗެހި ހިރަފުސްވެފައި ހުރުމުގެ ސަބަބުން މުޅި އެޕަރޓްމެންޓް ތެރެއިންވެސް ދުވަނީ މެޔަށް ނުބައިކުރުވާ ޒާތުގެ ވަހެކެވެ. އަރާމުކޮށްލަން ބޭނުންވެފައި ހުރެވެސް މަތީން އެންމެ ފުރަތަމަ އުޅުނީ އެތަން ސާފުކުރާށެވެ. ސިޓިންގް ރޫމުގެ އިތުރުން ބަދިގެއާއި އެ އެޕަރޓްމެންޓުގައި ހުރި ދެ ކޮޓަރިވެސް ސާފުކުރަން ޖެހެއެވެ. ނަމަވެސް އެކަން މާ ބޮޑުކަމަކަށް ނުހަދައި މަތީން ފޮށި އެއްފަރާތް ކޮށްލުމަށްފަހު ސާފުކުރާ ސާމާނުތައް ހިފައިގެން އައިސް އެތަން ސާފުކުރަން ފެށިއެވެ.\nމާތަކުގެ ތެރޭ ނިދައިލައިފައި އޮތް މަލައިކާ ލޯ ހުޅުވައިލަމުން އެތަނުން ތެދުވިއެވެ. މާތަކުގައި ބީހިލުމަށްފަހު މަލައިކާ ރަށުތެރެއަށް ފޭބިއެވެ. މަލައިކާ ހިނގައިލައިފައި ދާއިރު އެ ދާ ކޮންމެ ތަނެއްގައިވެސް މާތަކުގެ މީރުވަސް ހަރުލައެވެ. އެހެންނުވާންވީ އެއްވެސް ސަބަބެއް ނެތެވެ. މަލައިކާ މާތަކާއިއެކު އެތައް ވަގުތެއް ރޭގައި ވަނީ ހޭދަކޮށްފައެވެ. މަލައިކާގެ ހަށިގަނޑު ހީވަނީ މަލުގެ މީރުވަހުން ހުވަނދުލެވިފައިވާހެނެވެ.\n“އަފްލާހް. ފަވާޝަތު މާލެ ގެންނަން ހިނގާ.” އަފްލާހު އާލިޔާއޮތް ކޮޓަރިއަށް ވަދެ އާލިޔާ ގާތުގައި އިށީނުމާއިއެކު އާލިޔާ ބުންޏެވެ. އާލިޔާ މިހާރު އެތައް ފަހަރަކު އަފްލާހް ގާތުގައި ފަވާޝަތު ގެނައިސްދިނުމަށް ބުނެފައިވެއެވެ. އެހެނަސް އަދިވެސް އަފްލާހުގެ ފަރާތުން އެކަމަށް އެންމެ އެދެވޭ ޖަވާބެއް ލިބިފައެއް ނުވެއެވެ.\n“ބޮޑުދައިތާ. ފަވާ ވަރަށް އަވަހަށް ގެންނާނަމޭ. ހާސްނުވެބަލަ. އަހަރެންވެސް މި ހުރީއެއްނު ދޯ!” އާލިޔާގެ ބޮލުގައި ފިރުމައިލަމުން އަފްލާހް ހިތްހެޔޮ ރާގަކަށް ބުނެލިއެވެ. އާލިޔާ އިތުރަށް އެއްވެސް އެއްޗެއް ނުބުނެ ހިނިތުންވެލީއެވެ. އޭނާ އަބަދުވެސް އިންތިޒާރު ކުރަމުން އެ ދަނީ ފަވާޝަތު އޭނާ ގާތަށް މާލެ އަންނާނެ ދުވަހަކަށެވެ. ފަވާޝަތު ނުފެންނަތާވެސް މިހާރު ދެ އަހަރު ވީ ވިއްޔާއެވެ.\nމުޅި އެޕަރޓްމެންޓް އެއްކޮށް ސާފުކޮށް ނިންމައިލެވުނުއިރު މަތީން ހުރީ ވަރުބަލިވެ ބަނޑުހައިވެސް ވެފައެވެ. ރެސްޓޯރެންޓަކަށް ގުޅައިގެން ކާއެއްޗަކަށް އޯޑަރ ކޮށްފައި މަތީން ދެން ދިޔައީ ތާޒާވެލާށެވެ.\nރީތިވެލައިގެން ނުކުމެ ސިޓިންގް ރޫމުގައި މަތީން އިންދައި އެޕަރޓްމެންޓުގެ ބެލް އަޅުވައިލި އަޑު އިވުނެވެ. އަވަހަށް ލާރި ހިފައިގެން ގޮސް މަތީން ދޮރު ހުޅުވައިލިއެވެ. ކުރިމަތީ ހުރި މީހާ ޕާރުސަލް ކޮތަޅު ދިއްކޮށްލުމުން މަތީން އޭގައި ހިފައިފައި އެ މީހާ އަތަށް ލާރި ދިނެވެ. އެ މީހާ ދިއުމުން މަތީން ދޮރު ލައްޕައިލައިފައި އައިސް އަވަހަށް ކާން ފެށިއެވެ.\nހައިހޫނުކަން ފިލުވައިލުމަށްފަހު މަތީން ދިޔައީ އޭނާގެ ކޮޓަރިއަށެވެ. އަދި އެނދުގައި އޮށޯވެލީ އަރާމުކޮށްލަން ބޭނުންވެފައިވި ވަރުންނެވެ.\nމަތީން އެހެން އޮތްއިރު އޭނާއަށް ވިސްނެމުން ދިޔައީ ޒާޔާއާއި ދޭތެރޭގައެވެ. މި ވޭތުވެ ދިޔަ ދުވަސްތަކުގައި މަތީން ވަނީ ހުރިހާ ކަމެއްގެ ޙަޤީޤަތް އެންމެނަށްވެެސް ހާމަކޮށްދޭން މަސައްކަތްކޮށްފައެވެ. ނަމަވެސް ޒާޔާ އަށް ނުގުޅުނު ތަނުގައި ޒާޔާގެ އާއިލާ މީހަކާވެސް މަތީނަކަށް ނުގުޅުނެވެ. މަތީން އެންމެ ދެރަވީ އޭނާއަށް ނޭނގި ޖިނާން އެ ހުރިހާ ފޮޓޯތަކެއް ޖަމީލާއަށް ފޮނުވައިލުމުންނެވެ. މަތީނަށް އެކަން އެނގުނީ އޭނާ އިންޑިއާއަށް ފުރިތާ ތިންވަނަ ދުވަހުއެވެ. ޖިނާން އަމިއްލައަށް އެ ހުރިހާ ވާހަކަތަކެއް މަތީނަށް ވަނީ ކިޔައިދީފައެވެ.\nޖިނާން އެ ފޮޓޯތައް ޖަމީލާއަށް ފޮނުވައިލުމާއިއެކު ޖަމީލާ ވަނީ އެ ރަށުގައި ވަަރަށް މަޝްހޫރު ފޭސްބޫކް ޕޭޖެއް ހިންގާ މީހަކާއި އެ ފޮޓޯތައް ޚިއްޞާ ކޮށްފައެވެ. އެ ޕޭޖް މަޝްހޫރުވިއެއްކަމަކު އެއީ މީހުންގެ އަބުރާއި ޢިއްޒަތް ވެއްޔާއި މޮޑެލަން ހަދައިފައި ހުންނަ ޕޭޖެކޭ ބުންޏަސް ދޮގަކަށް ނުވާނެއެވެ. އެއްވެސް ކަމެއްގެ ޙަޤީޤަތެއް ބަލައިލުމެއްނެތި އިވޭހާ ވާހަކަތަކާއި ބުނާހާ ވާހަކަތަކެއް އެ ޕޭޖުގެ ބޮޑުމީހާ އެ ޕޭޖުގައި ޚިއްޞާ ކުރަމުން ދެއެވެ. އެގޮތަށް އެތައް ބައެއްގެ އަބުރާއި ޢިއްޒަތް ވަނީ ކަތިލެވިގެން ގޮސްފައެވެ. ޒާޔާއަކީ އޭގެން އެކަކެވެ.\nމަތީނަށް ޔަޤީންވާ އެއްކަމަކީ ޒާޔާ އަދިވެސް ދުނިޔޭގައި އެބަ ހުރިކަމެވެ. އެހެންނޫނީ މީހުންގެ ފަރާތުން ޒާޔާ މަރުވި ޚަބަރުވެސް އޭނާއަށް އިވޭނެތާއެވެ. މަތީން އަށް ނޭނގެނީ ޒާޔާ އުޅޭ ޙާލެވެ. ޒާޔާ މިހާރު ފަޤީރުވެ ނިކަމެއްޗަކަށް ވެދާނެކަމަށް މަތީން ހިތަށް އަރާ ކޮންމެ ފަހަރަކު އޭނާގެ ހިތުގައި ޖެހެއެވެ. އޭނާގެ ސަބަބުން ކުށެއް ނެތް މައުސޫމް އަންހެން ކުއްޖަކަށް އެވަނީ އަތުން ނޫނަސް ވަރަށް ބޮޑު އަނިޔާއެއް ދެވިފައެވެ.\nހެނދުނު ގަޑިން ނުވައެއް ޖެހުމާއިއެކު ލިއަމް އާއި ޒާޔާ އާދައިގެ ގޮތަކަށް ތައްޔާރުވެލައިގެން ނުކުތީ ކާން ދާށެވެ. ރެސްޓޯރެންޓަކަށް ގޮސް ދެމީހުން ސައި ބޮއެލައިގެން ދެން ދެމީހުން ދިޔައީ މެންދުރަށް ކައްކަން ބޭނުންވާ ސާމާނުތައް ގަންނާށެވެ. އެއްޗެހި ގަނެވުމާއިއެކު ދެމީހުން ގެއަށް އައިސް އެއްޗެހިތައް ބަަހައްޓައިފައި ދިޔައީ ހިނގައިލާށެވެ.\nޓީޝާޓެއް އިސްތިރިކޮށްލައިގެން ނުކުމެ މަތީން އާދައިގެ ގޮތަކަށް ތައްޔާރުވެލައިގެން ނުކުތީ މާލެ ތެރެ ބަލައިލައި ސައިކަލު ބުރެއް ޖަހައިލުމަށްޓަކައެވެ. އިމާރާތުން ނުކުމެ އިމާރާތާއި ތަންކޮޅެއް ދުރުގައި ޕާކްކޮށްފައިވި ސައިކަލު ކައިރިއަށް މަތީނަށް ދެވުނު ވަގުތު އޭނާއަށް ވަރަށް ދަންނަ މީހެއް ފެނުނުހެން ހީވިއެވެ. މަތީން އަށް އޭނާގެ އިޚްތިޔާރުން ބޭރުގައި އެމީހެއްގެ ފަހަތުން ހިނގައިގަނެވުނެވެ. އެ މަޑު މުށިކުލައަކަށްދާ އިސްތަށިގަނޑު ފެނުމުން އެއީ އޭނާ ކުރިން ދެކެފައިވާ މީހެކޭ ހިތަށް އެރިއެވެ. އަދި ވަކިން ޚާއްޞަކޮށް އެ ކުއްޖާ ހިނގާ ގޮތުން އެއީ މަތީނަށް މީގެ ކުރިން ފެނިފައިވާ ކުއްޖެއްކަމަށް ޔަޤީން ކުރެވެން އުޅުނެވެ.\nމަތީނަށް ރަނގަޅަށް އެއީ ކޮން ކުއްޖެއްކަން ޔަޤީންވީ އެ ކުއްޖާ ވާހަކަދެއްކި އަޑު އޭނާގެ ކަންފަތުގައި ޖެހުމުންނެވެ. “ޒާޔާ!” އެ ކުއްޖާއާއި ދިމާލަށް ބަލަހައްޓައިގެން ހުރެ މަތީނަށް ވައި އަޑުން އެ ނަން ކިޔައިލެވުނެވެ.\nBorn on 13th April 2005. Always wants to write stories. Specially Dhivehi stories. Love to read stories too. Loves to read comments. Positive and negative comments are always welcome. Lots of loves to my readers from the bottom of my heart ❤❤❤❤❤❤❤❤❤❤❤❤❤\nLamHaa 🙂 🙂 🙂 Thank you so much. And yes! Keep waiting curiously for the next episode 😀 <3 <3\nMi part varah interesting. Curiously waiting for the next part. Sorry comment nukureveythy. Btw hurihaa part ehves kiyaalan. Varah cool story eh. 🙂🙂🙂🙂😁😁😁 stay safe.\nXoya 🙂 🙂 🙂 Thank you so much dear. It really meansalot. It’s totally okay Xoya comment nukurevuniyas 😀 😀 😀 And yes! Keep waiting for the next episode. Once again thank you so much Xoya. Stay home and stay safe <3 <3 <3\nHey dhonthy don’t stop writing story. Pleaaaaaaaaaaaaaaase. We love your stories. 💕💕💕💕💕💕💕\nXoya 🙂 🙂 🙂 Story liyun huttanulaa weythw balaanan inge 🙂 🙂 Don’t worry. you can read more of my stories in future Insha Allah 😀 😀 😀 <3 <3 <3\nDhonthy 💙💙💙💙💙💙💙💙maashaa Allah 💙💙💙💙💙💙💙💙💙💙💙💙💙💙💙💙💙💙💙💙mi part ves v salhi 💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙varah interesting 💙💙💙💙💙💙💙💙💙💙💙💙💙💙💙curiously waiting for the nxt part 💙💙💙💙💙💙💙💙💙💙💙💙💙💙💙💙💙💙💙💙💙💙💙💙\n💙💙💙BE SAFE 💙💙💙\nRYN 😀 😀 😀 😀 😀 <3 <3 <3 <3 Thank you so much dear. vvv ufaawejje 😀 😀 😀 And yes! Keep waiting curiously for the next episode 😀 😀 😀 Take care and stay safe. Love you too <3 <3 <3 <3 <3\nVarah Varah reethi mi part ves.. Maasha allah ❤❤🙂\nCuriously waiting for the next part 🙂🙂\nStay home and stay safe.. 🏠🙂\nNoo_ra 🙂 🙂 🙂 Thank you so much dear. And yes! Keep waiting curiously for the next episode 😀 😀 😀 Stay home and stay safe <3 <3 <3\nVarah reethi mi part ves..good luck dhonthy..🥰🥰..\nshyn 🙂 🙂 🙂 Thank you so much dear. Take care and love you too <3 <3 <3 <3\nMaasha allah vvvvvv reethi mibai ves next part please❤❤❤❤❤💖💖😙😙😙😙😍😍😍\nAishwarya 🙂 🙂 🙂 Thank you so much dear 😀\nNice waiting for next part😎\nmaasha 😀 😀 😀 Thank you so much dear. And yes! Keep waiting for the next episode <3\nVarah varah reethi maasha allah you are the best\nCuriously waiting for next part☺💗💕\nAre u yooha hassan\nWho is maash\nYooha 🙂 🙂 🙂 Thank you so much dear 😀 vvv ufaawejje <3 <3 And yes! Keep waiting curiously for the next episode 😀 😉 🙂 🙂 <3 <3 <3\nWow wow wow wow … mi part vx vrh salhi…. alhe avahah nihaan ahehurihaa kameh bust vaanama… dhonthy u r the best writer… 🤭ma sha allah … i cant wait for next part ..😜. love you❤\nSadha 😀 😀 😀 Thank you so much dear. vv ufaawejje mi comment kiyaafa 😀 😀 😀 😀 Nihaan au adhi bust waaneyey inge just keep waiting 😛 😛 ;P Love you too Sadha <3 <3 <3\nSadha yooha kobaa tha mee aishath maasha e\nDhonthy I can’t wait make it fast plz😕😥🙃😞\nmaasha 🙂 🙂 🙂 Dhonthi au ebai liyevunuhaa avahakau upload kolladheynan inge. Keep waiting 🙂 😀 😀 <3\nYowwwwwww 😆 Wowwwwwwwwww 😍 Mi part vess varah habeysss 😉😻 I’m dying to read next part 😩😭 When is next part coming up 🙄🤔 kim can’t wait to know what happens next 😩 Keep up the guud wrk dhnthyy 💛💜💚💙❤✨\nKIMSAMUEL 🙂 🙂 🙂 Thank you so much dear. v ufaawejje mi comment kiyaalaafa 😀 😀 😀 Next part mihaaru liyamun mi gendhanee. Iraadhakurevviyyaa v avahau upload kolladheynan 🙂 Once again thank you so much dear 🙂 🙂 <3 <3\nDhonthy avas plz I CAN’T WAIT aslu dhonthi liyefa hunah vahaka eh kiyafee aamu moya vaane meehaku hama keedhey bunaa nee ahaa ves reethi\nDhonthy avas plz I CAN’T WAIT aslu dhonthi liyefa hunah vahaka eh kiyafee aamu moya vaane meehaku hama keedhey bunaa nee ahaa ves reethi hama dhonthi buneema wait kuranee


Magumathee harakaaiy medhukandaalee fahu dhiha'akah\nމަގުމަތީ ހަރަކާތް މަޑުޖައްސާލީ ފަހު ދިހައަކަށް: އާދަމް ޝަރީފް\nޕީއެންސީގެ ނާއިބު ރައީސް އަދި މަޑުއްވަރީ ދާއިރާގެ މެންބަރު އާދަމް ޝަރީފް އުމަރު -- އަވަސް ފޮޓޯ\nއިދިކޮޅު ދެ ޕާޓީން މަގުމަތީ ހިންގަމުން އައި ސިޔާސީ ހަރަކާތްތައް މަޑުޖައްސާލާފައިވަނީ ރޯދަ މަހުގެ ފަހު 10 ދިހައަކަށް ކަމަށް ޕީއެންސީގެ ނާއިބު ރައީސް އަދި މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެ އެވެ.\nއާދަމް ޝަރީފް މިހެން ވިދާޅުވީ "އިދިކޮޅު ލީޑަރު ގެއަށް، އިދިކޮޅުވެސް ގެއަށް!" މި ނަމުގައި އަވަސް އިން މިއަދު ގެނެސްދިން ރިޕޯޓަކަށް ކުރެއްވި ކޮމެންޓެއްގައެވެ. ޓްވިޓާ މެދުވެރިކޮށް ކުރެއްވި ކޮމެންޓްގައި އާދަމް ޝަރީފް ވިދާޅުވީ އިދިކޮޅުން މަގުމަތީ ހަރަކާތް މަޑުޖައްސާލީ ފަހު ދިހައަކަށް ކަމަށެވެ. އަދި ސަރުކާރު ޖަވާބުދާރީ ކުރުވުމުގެ މަސައްކަތް ސޯޝަލް މީޑިއާގައި މިހާރުވެސް ކުރައްވަމުން ގެންދަވާ ކަމަށެވެ.\n"ސަރުކާރުން މާވަށު ވޯޓަށް ނުފޫޒު ފޯރުވާތީ ހޮނިހިރު ދުވަހުގެ ރޭ އޮޕޮޒިޝަންގެ ލީޑާޝިޕް އޮތީ އިލެކްޝަންސް ކޮމިޝަން ތެރޭގައި،" ޝަރީފް ވިދާޅުވިއެވެ.\nޝަރީފް ވިދާޅުވީ ޕީޕީއެމް އާއި ޕީއެންސީ އަކީ ވަރަށް ޒިންމާދާރުކަމާއެކު "އެންމެ ފުރަތަމަ ގައުމު" ކަމަށް ގަބޫލުކުރާ އަދި އިދިކޮޅު ޕާޓީއެއްގެ ގޮތުގައި މަސައްކަތް ކުރާއިރުވެސް ރައްޔިތުންގެ އުންމީދުތަކާއި ރައްޔިތުންގެ ވިންދާ ގުޅޭގޮތަށް މަސައްކަތް ކުރާ ދެ ޕާޓީ ކަމަށެވެ.\n"ކުރިއަށް މި ގެންދަނީ ރަނގަޅަށް،" އަވަސްގެ ރިޕޯޓަށް އިޝާރާތް ކުރައްވާ ޝަރީފް ވިދާޅުވިއެވެ.\nއިދިކޮޅު ސިޔާސީ ޕާޓީތަކުން ސިލްސިލާކޮށް ހިންގަމުން ގެންދިޔަ ހަރަކާތްތައް މެދުކަނޑާލާފައިވާއިރު ޖަލުގައި ހުންނެވި އިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމް މިިދިޔަ ބުރާސްފަތި ދުވަހު ވަނީ ގެއަށް ބަދަލު ކޮށްފައެވެ. އެމަނިކުފާނު ގެއަށް ބަދަލު ކޮށްފައިވަނީ ވަގުތީ ގޮތުންނެވެ. އެއީ މާފުށީގައި ކޮވިޑް-19 ގެ ކޭސްތައް ބޮޑުތަނުން އިތުރުވެ ޖަލު އޮފިސަރުންނާއި ގައިދީންނަށްވެސް ބަލި ޖެހެމުން ދިއުމާއި ގުޅިގެންނެވެ. މާފުށީގެ ޕޮޒިޓިވް ނަންބަރު ވަނީ 300 އިން މައްޗަށް އަރާފައެވެ.\nރައީސް އަބްދުﷲ ޔާމީން ޕީޕީއެމް އިދިކޮޅު ފަރާތްތައް + ޕީޕަލްސް ނޭޝަނަލް ކޮންގްރެސް - ޕީއެންސީ


United athun Arsenal molhuvi iru, Bale ge landun Tottenham molhuve dhevana ah | Jazeera\tޔުނައިޓެޑް އަތުން އާސެނަލް މޮޅުވިއިރު، ބޭލްގެ ލަނޑުން ޓޮޓެންހަމް މޮޅުވެ ދެވަނައަށް - Jazeera\nޔުނައިޓެޑް އަތުން އާސެނަލް މޮޅުވިއިރު، ބޭލްގެ ލަނޑުން ޓޮޓެންހަމް މޮޅުވެ ދެވަނައަށް\nސާއިފް ޝިޔާދު November 2, 2020 42 views0\nއިނގިރޭސި ޕްރިމިއަރ ލީގުގައި ފާއިތުވެދިޔަ 14 އަހަރު ތެރޭ ފުރަތަމަ ފަހަރަށް މެންޗެސްޓަރ ޔުނައިޓެޑްގެ ދަނޑުގައި އެޓީމުން އަތުން އާސެނަލް މޮޅުވިއިރު ގެރެތު ބޭލް ޖަހައިދިން ލަނޑުން ޓޮޓެންހަމް މޮޅުވެ ތާވަލުގެ ދެވަނައަށް ޖެހިލައިފިއެވެ.\nއާސެނަލް އަދި ޔުނައިޓެޑް އޯލްޑް ޓްރެފޯޑް ސްޓޭޑިއަމްގައި ކުޅުނު މެޗު 1-0 އިން ކާމިޔާބުކުރީ އާސެނަލްއެވެ. މި މެޗުގައި އެޓީމުން ޖެހި ހަމައެކަނި ލަނޑު 69 ވަނަ މިނެޓުގައި ލިބުނު ޕެނަލްޓީއަކުން ޖަހައިދިނީ ކެޕްޓަން ޕިއޭ އެމެރިކް އޮބަމަޔަންގއެވެ. މިއީ ޕްރިމިއަރ ލީގުގެ އަވޭ މެޗަކުން ޔުނައިޓެޑް އަތުން އާސެނަލް 2006 ވަނަ އަހަރުގެ ފަހުން މޮޅުވި ފުރަތަމަ ފަހަރެވެ.\nޓޮޓެންހަމްއިން ވަނީ އަމިއްލަ ދަނޑުގައި 2-1 އިން ބްރައިޓަން ބަލިކޮށްފައެވެ. މި މެޗުގެ ފުރަތަމަ ލަނޑު 13 ވަނަ މިނެޓުގައި ލިބުނު ޕެނަލްޓީއަކުން ޖަހައިދިނީ ހެރީ ކޭންއެވެ. މެޗުގެ 56 ވަނަ މިނެޓުގައި ތާރިގް ލަމްޓީގެ ލަނޑުން ބްރައިޓަން އެއްވަރުކުރި ނަަމަވެސް 73 ވަނަ މިނެޓުގައި ބޭލް ވަނީ ލަނޑެއް ޖަހައި މި މެޗުން ޓޮޓެންހަމްއަށް ތިން ޕޮއިންޓް ކަށަވަރުކޮށްދީފައެވެ.\nމި މޮޅާއެކު ޓޮޓެންހަމް ވަނީ 14 ޕޮއިންޓާއެކު ތާވަލުގެ ދެވަނައަށް ޖެހިލާފައެވެ. އެއްވަނައިގައި 16 ޕޮއިންޓާއެކު އޮތީ އެންމެފަހުގެ ޗެމްޕިއަން ލިވަޕޫލްއެވެ. އާސެނަލް އޮތީ 12 ޕޮއިންޓާއެކު ނުވަވަނައިގައެވެ. ކުޅުނު ހަ މެޗުން ލިބުނު ހަތް ޕޮއިންޓާއެކު ޔުނައިޓެޑް އޮތީ ތާވަލުގެ 15 ވަނައިގައެވެ.


India gai rail eh magun kahaalai 23 meehun maruvejje\nއިންޑިޔާގައި ރޭލެއް މަގުން ކަހާލައި 23 މީހުން މަރުވެއްޖެ\n2 އަހަރު, 1 މަސް,4ހަފްތާ, 1 ދުވަސް, 21 ގަޑި, 47 މިނެޓް, 20 ސިކުންތު ކުރިން 3670ފަތޯނާ ފާއިޒް\nއިންޑިޔާގައި ދުވާލަކު 22 މިލިއަނެއްހާ މީހުން ރޭލުން ދަތުުރު ކުރޭ. އެގައުމުގައި އެތައް ބަޔަކު ރޭލް އެކްސިޑެންޓްތަކުގައި މަރުވޭ.\nއިންޑިޔާގެ އުއްތަރުޕްރަދޭޝްގައި ރޭލެއް މަގުން ކައްސާލުމުގެ ސަބަބުން 23 މީހުން މަރުވެއްޖެއެވެ.\nމި އެކްސިޑެންޓް ހިނގާފައިވަނީ އިންޑިޔާގެ އުއްތަރު ޕްރަދޭޝްގެ ކަޓުއަލީ އަވަށް ކައިރިން، ދިއްލީއާއި 100 ކިލޯމީޓަރު ދުރުން ކަމަށް ޚަބަރުތައް ބުނެއެވެ.\nއިންޑިޔާގެ އުތުރުގައި ހިނގި މިހާދިސާގައި 64 މީހުން ޒަހަމްވެފައިވާ ކަމަށް އަލްޖަޒީރާއިން ވަނީ ރިޕޯޓްކޮށްފައެވެ. އަދި ރޭލު ފުރޮޅާލުމުގެ ސަބަބުން އޭގެ ދަށުވެފައި ތިބި މީހުން ސަލާމަތް ކުރުމުގެ މަސައްކަތް އޮފިޝަލުން ކުރަމުން އަންނަ ކަމަށްވެސް މީޑިޔާ ރިޕޯޓްތައް ބުނެއެވެ.\nމިހާދިސާގަިއ ޒަހަމްވި މީހުންނަށް ހޮސްޕިޓަލްތަކުގައި އަންނަނީ ފަރުވާ ދެމުން. އިންޑިޔާގެ ބޮޑުވަޒީރު ނަރެންދްރަ މޯދީ ވަނީ ހާދިސާގައި ގެއްލުން ލިބުނު އާއިލާތަކަށް ތައުޒިޔާ ފޮނުއްވާފައެވެ. މީގެ އިތުރުން މިހާދިސާ ތަހްގީގް ކުރުމަށް އިންޑިޔާގެ ރެއިލްވޭސް މިނިސްޓަރ ސްރޭޝް ޕްރަބޫ ވަނީ އަންގަވާފައެވެ.\nއޭނާ ކުރެއްވި ޓްވީޓެއްގައި ވިދާޅުވެފައިވަނީ ރޭލު މަގުން ކައްސާލުމުގެ ސަބަބުން ގެއްލުނު ލިބުނު އާއިލާތަކުގެ ހާލު ވަރަށް ގާތުން ބައްލަވަމުން އަންނަ ކަމަށް. އަދި އެފަރާތްތަކަށް އެހީތެރިވުމުގެ ގޮތުން ފަސްހާސް ފައްސަތޭކަ ޑޮލަރު ދިނުމަށް ނިންމާފައިވާ ކަމަށްވެސް ވަނީ ވިދާޅުވެފައެވެ.\nއަވަށްޓެރި އިންޑިޔާގައި އާއްމުކޮށް ރޭލު އެކްސިޑެންތައް ހިނގަމުން އަންނަކަން ފާހަގަކޮށްލެވެއެވެ. އިންޑިޔާގައި ދުވާލެއްގެ މައްޗަށް 22 މިލިއަން މީހުން ރޭލުން ދަތުރުކުރެއެވެ.\nމިދިޔަ ނޮވެމްބަރުމަހުގައި އުއްތަރު ޕްރަދޭޝްގައި ހިނގި ރޭލް އެކްސިޑެންޓެއްގައި 150 މީހުން ވަނީ މަރުވެފައެވެ. މީގެ އިތުރުން، 2015 ވަނަ އަހަރާއި 2016 ވަނަ އަހަރުގެ ތެރޭގައި އިންޑިޔާގައި ހިނގި ރޭލް އެކްސިޑެންޓްތަކުގައި 250 މީހުން ވަނީ މަރުވެފައެވެ.


Medhu Irumathee ge mussandhi gaumuthakun America ge salaamathah eheevaan jehey: Trump | Mihaaru\nއެމެރިކާގެ ރައީސް ޑޮނަލްޑް ޓްރަމްޕާއި ފްރާންސްގެ ރައީސް މެކްރޮން ނޫސްވެރިންނާ ވާހަކަ ދައްކަވަނީ. --ފޮޓޯ:އީޕީއޭ\nމެދުއިރުމަތީގެ މުއްސަނދި ގައުމުތަކުން އެމެރިކާގެ ސަލާމަތަށް އެހީވާން ޖެހޭ: ޓްރަމްޕް\n26 އެޕްރީލް 2018 - 10:175comments\nފްރާންސްގެ ރައީސް އެމެނުއެލް މެކްރޮންއާ އެކު ނޫސްވެރިންނާ ވާހަކަ ދައްކަވަމުން ޓްރަމްޕް ވިދާޅުވީ މެދުއިރުމަތީގެ މުއްސަނދި ގައުމުތަކުން އާދަޔާޚިލާފު މުއްސަނދި ކަމުގައި އެ އުޅެވެނީ އެމެރިކާގެ އެހީއާ ވެސް އެކު ކަމަށެވެ.\n"އެ ގައުމުތައް ސަލާމަތްކޮށްދެނީ އެމެރިކާ. އެހެންވީމާ އެމެރިކާ އިން އެކަމަށް ކުރާ ޚަރަދުން ބައެއް މެދުއިރުމަތީގެ ބައެއް ގައުމުތަކުން ވެސް ހަވާލުވާން ޖެހޭނެ،" ޓްރަމްޕް ވިދާޅުވި އެވެ.\nވަކި ގައުމެއްގެ ނަން ހާމަނުކުރައްވާ ޓްރަމްޕް ވިދާޅުވީ އެމެރިކާ އަށް ޚަރަދު ދިނުމުގެ އިތުރުން އެ ގައުމުތަކުގެ ސިފައިން ވެސް މައިދާނަން ނެރެން ޖެހޭ ކަމަށެވެ.\nސީރިއާގައި ތިބޭ އެމެރިކާ ސިފައިން އަނބުރާ ގެންނާނެ ކަމަށް ޓްރަމްޕް ވިދާޅުވި ނަމަވެސް ފަހުން ވަނީ އެ ޚިޔާލާ ދެކޮޅު ހައްދަވައިފަ އެވެ. ސަބަބަކީ އީރާނުގެ ނުފޫޒު މެދުއިރުމަތީގައި ގަދަވާން ފުރުސަތު ނުދިނުން ކަމަށް ވިދާޅުވި އެވެ.\nޓްރަމްޕުގެ ބަޔާނާ ގުޅިގެން ސައުދީ ޚާރިޖީ ވަޒީރު އާދިލް އަލް ޖުބައިރު ވިދާޅުވީ ސީރިއާގައި ތިބޭ އެމެރިކާ ސިފައިންގެ ޚަރަދު ދޭން ޖެހޭނީ ގަތަރުން ކަމަށެވެ. އޭނާ އަދި ވިދާޅުވީ ގަތަރުގައި ހުންނަ އެމެރިކާގެ މަރުކަޒު ބަންދުކޮށްފި ނަމަ ހަފުތާއެއްގެ ތެރޭގައި ގަތަރުގެ ވެރިކަން ވެއްޓޭނެ ކަމަށެވެ.\nގަތަރުގެ ވެރިރަށް ދޯހާގެ ހުޅަނގުން 30 ކިލޯ މީޓަރު ދުރުގައި އޮންނަ އަލް އުދައިދު ވައިގެ މަރުކަޒުގައި އެމެރިކާގެ 9،000 ސިފައިން ތިބެ އެވެ.\nޓްރަމްޕް ކުރިން ވަނީ ސީރިއާގައި އެމެރިކާ ސިފައިން ބައިތިއްބަން ބޭނުން ނަމަ އެ ކަމަށް ހިނގާ ޚަރަދު ސައުދީން ދޭން ޖެހޭނެ ކަމަށް ވިދާޅުވެފަ އެވެ.\nއިތުރު ލިޔުންތައް މެދު އިރުމަތި އެމެރިކާ ޑޮނަލްޑް ޓްރަމްޕް


» އެންމެހާ ޚިދުމަތްތެރިންނަށް ދިވެހިރައްޔިތުންގެ ފަރާތުން ވަރަށް ބޮޑަށް ޝުކުރިއްޔާ\nއޭ ލޮބުވެތި ޚިދުމަތްތެރިންނޭވެ! ތިޔަ ބޭފުޅުންނަކީ މި ނުރައްކާތެރި ޙާލަތުގައި މައިދާނުގައި ހަރަކާތެރިވާ ހިތްވަރުގަދަ ފަހުލަވާނުންތަކެކެވެ. ތިޔަބޭފުޅުންނަށް އަޅުގަނޑުމެންގެ ހިތުގެ އެންމެ ފުންމިނުން ޝުކުރިއްޔާ އެވެ! އަޅުގަނޑުމެންގެ ސަޖިދައިގައި ތިޔަ ބޭފުޅުންނަށް ހެޔޮދުޢާ ކުރުން އަޅުގަނޑުމެން ހަނދާން ނައްތައެއް ނުލާނަމެވެ! [އިން ޝާ ﷲ]. ﷲ ތަޢާލާ ތިޔަ ހުރިހާ ބޭފުޅުންގެ ހަށިތައް މި ނުރައްކާތެރި ވައިރަހަށް ޙަރާމް ކުރައްވާށިއެވެ!\n» މީސްތަކުންނާ މުޢާމަލާތު ކުރުމުގައި ތިބާއަކީ މެއްސެއް ހެއްޔެވެ؟ ނުވަތަ މާމުއި ކުޅަނދުރެއް ހެއްޔެވެ؟\nދުނިޔޭގައި އަޅުގަނޑުމެން ދިރިއުޅުމުގައި އެކަކު އަނެކެއްގެ އެހީތެރިކަމަށް އެކި ގޮތްގޮތުން ބޭނުން ޖެހެއެވެ. އެހެންކަމުން، އެހެން މީހުންނާ މުޢާމަލާތު ކުރަން ނުޖެހޭ މީހަކު އަޅުގަނޑުމެންގެ ތެރޭގައި ނުހުރެއެވެ. މީހުންނާ މުޢާމަލާތު ކުރުމުގައި އެންމެ ރިވެތި ގޮތްތައް އިސްލާމްދީނުގައި ދަސްކޮށް ދެއްވާފައިވެއެވެ. އެގޮތުން އަޅުގަނޑުމެންގެ ތެރެއިން ކޮންމެ މީހަކުވެސް އަނެކާއާ މުޢާމަލާތު ކުރަންޖެހޭ ގޮތުގެ ހަރުދަނާ ޤަވާޢިދެއް ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމަ ވަނީ ދަސްކޮށްދެއްވާފައެވެ. އެއީ، ކޮންމެ މީހަކުވެސް، އަނެކާއާ މުޢާމަލާތުކުރުމުގައި، އޭނާ ތިމަންނައާ މުޢާމަލާތު ކުރުމަށް ތިމަންނަ ލޯބިކުރާ ގޮތަށް އޭނާއާ މުޢާމަލާތު ކުރުމެވެ.\n» އޯލެވެލް އިމްތިޙާނުގެ ނަތީޖާ ރަނގަޅު ނުވުމަކީ އަހަރެންގެ ޙަޔާތުގެ ނިމުމެއް ނޫނެވެ.


Riza ge kunfunin Bodufinolhu ge massala kandaalee Seal ge bolah! | Mihaaru\nރިޒާގެ ކުންފުނިން ބޮޑުފިނޮޅުގެ މައްސަލަ ކަނޑާލީ ސީލްގެ ބޮލަށް!\n03 ޖުލައި 2020 - 12:13\nބ. އަތޮޅުގައި ރިސޯޓަކަށް ހަދަމުން އަންނަ ބޮޑުފިނޮޅުގައި މަސައްކަތްކުރާ ބިދޭސީންނާ މެދު އިހާނެތިކޮށް ކުރަމުން ދިޔަ ހުރިހާ ކަމެއް، އެ ރިސޯޓް ތަރައްގީކުރާ ސީލް މޯލްޑިވްސްގެ ބޮލަށް، ރިޒް ކުންފުނިން ކަނޑާލައިފި އެވެ.\nމިހާތަނަށް ސީލްގެ ފަރާތުން މީޑިއާ އަށް އެއްވެސް މައުލޫމާތެއް ރަސްމީކޮށް ފޯރުކޮށްދީފައި ނުވާތީ މިކަމުގައި އަދި މިހާތަނަށް އިވެނީ ރިޒް ކުންފުނީގެ ވާހަކަތައް އެކަންޏެވެ.\nރައްޔިތުންގެ މަޖިލިހުގެ މިލަންދޫ ދާއިރާގެ އެމްޑީޕީ މެމްބަރު އަލީ ރިޒާގެ ކުންފުނި، ރިޒްގެ ވަކީލުން ރޭ ނެރުނު ބަޔާނުން، ބިދޭސީންގެ މުސާރަ އާއި ކެއުންބުއިމުގެ ހުރިހާ ހަރަދެއް ކުރަން ޖެހޭނީ، ސީލް ކުންފުނިން ކަމަށް އޮތީ ބުނެފަ އެވެ. އޭގެ އިތުރުން ގަދަކަމުން މަސައްކަތް ކުރުވުމާއި ހިއުމަން ޓްރެފިކިންގެ ކުށަށް އަރައިގަތުމުގެ ތުހުމަތު ވެސް، ސީލްގެ މައްޗަށް ކުރި އެވެ.\nރިޒްގެ ފަރާތުން ނެރުނު ބަޔާނުގައި ބުނީ އެ ވަގުތަކު މަސައްކަތުގައި ތިބި ބައެއްގެ އަދަދަށް ބަލައި އެ މީހުންގެ ނިސްބަތުން ސީލް އަށް ބިލްކުރަން، އެއްބަސްވުމުގައި އޮންނަ ކަމަށެވެ. ދިވެހިންނާއި ބިދޭސީންނާ އެކު 200 އެއްހާ މީހުން ލައްވައި ރިޒް އިން ބޮޑުފިނޮޅުގައި މަސައްކަތް ކުރުވާ އިރު، މަސައްކަތު މީހުންނަށް މަހަކު 7،000ރ ގެ މުސާރައަކާއި ކެއުންބުއިމަށް ދުވާލަކަށް 40ރ ދޭން، ސީލް އިން އެއްބަސްވެފައިވެ އެވެ.\nއެކަމަކު، ރިޒްގެ ވަކީލުން ބުނަނީ މި އަހަރުގެ ޖެނުއަރީން ފެށިގެން ހަތަރު މަހަށް ވުރެ ގިނަ ދުވަހަށް، މުވައްޒަފުންނަށް ޖެހޭ ހަރަދު ސީލް އިން ދީފައިނުވާ ކަމަށެވެ. ހަމަނުޖެހުން ހިނގަން ފެށީ، ވަކީލުންގެ ބަޔާނުގައި ބުނި ގޮތުގައި، ރިސޯޓުގެ މަސައްކަތުގައި ސީލް އިން ގެންގުޅޭ މުވައްޒަފުންނަށް ބަރާބަރަށް މުސާރަ ދީފައި، ރިޒްގެ މީހުންނަށް މުސާރަ ނުލިބޭތީ އެވެ.\n"އުޖޫރަ ނުދޭ މައްސަލާގައި 16 މެއި 2020 ވަނަ ދުވަހު ރިޒް ޕްރައިވެޓް ލިމިޓެޑްގެ މުވައްޒަފުންގެ ފަރާތުން ހިމޭން އިހުތިޖާޖެއް ކޮށްފައިވެ އެވެ،" ރިޒްގެ ވަކީލުން ނެރުނު ބަޔާނުގައިވެ އެވެ.\nUPDATE: Baeh vehicle thakah ves vanee gellun dheefai\nއެކަމަކު އެނގިފައިވާ ގޮތުގައި ރިޒްގެ މުވައްޒަފުންނަށް މުސާރަ ދޭންޖެހޭނީ ސީލް އިން ކަމަށް އެއްބަސްވުމަކު ނެތެވެ. ނަމަވެސް ރިޒް ކުންފުނިން ކުރާ މަސައްކަތަށް ސީލް އަށް ބިލްކުރުމުގައި ބަލާނެ ހަމަތައް ބަޔާން ކުރުމުގައި އެ ވަގުތަކު ތިބި މަސައްކަތު މީހުންގެ އަދަދަށް ބަލާނެ މިންގަނޑުތަކެއް ބަޔާންކޮށްފައި އޮވެ އެވެ.\nރިޒް ކުންފުނީގެ މުވައްޒަފުން އެދުނީ ނުދީ ހުރި މުސާރަ ދިނުމާއި އަނބުރާ ގައުމަށް ފޮނުވައިލަން ކަމަށް، ވަކީލުން ބުނެ އެވެ. އެ ހުރިހާ ކަމަކަށް ހަރަދުކުރަން ޖެހޭނީ، އެއްބަސްވުމުގައި އޮތް ގޮތުން ނަމަ، ސީލް މޯލްޑިވްސް އިން ކަމަށް ވެސް ވަކީލުން ބުންޏެވެ.\nރިޒްގެ ފަރާތުން މޭ 28، 2020 ގައި ފުލުސް އޮފީހަށް ސިޓީއެއް ފޮނުވި ކަމަށް ބަޔާނުގައިވެ އެވެ. ވަކީލުން ބުނާ ގޮތުން އެ ސިޓީގައި ސީލްގެ މައްޗަށް ވަރަށް ބޮޑެތި ތުހުމަތުތަކެއް ކުރި އެވެ. އޭގެ ތެރޭގައި މުސާރަ ނުދީ ގަދަކަމުން މަސައްކަތް ކުރުވުމާއި ހިއުމަން ޓްރެފިކިންގެ ކުށަކަށް ބެލެވިދާނެ ގޮތަކަށް އެ މީހުން ލައްވައި ކަންކަން ކުރުވުން ވެސް ހިމެނެ އެވެ. އަދި މާލޭގެ މަގުތަކަށް ބިދޭސީ މަސައްކަތު މީހުން ދޫކޮށް، އެ މީހުން ގައުމަށް ފޮނުވައިލުމުގެ ޒިންމާ ސަރުކާރުގެ ބޮލުގައި އެޅިދާނެ ފަދަ ގޮތަކަށް، ކަން ކުރަން ވެސް، ސީލް އިން އުޅުނު ކަމަށް، ސިޓީގައި ބުނެފައިވާނެ ކަމަށް، ވަކީލުންގެ ބަޔާނުގައި ބުންޏެވެ.\nއެ ސިޓީގައި ފުލުހުންގެ ސަމާލުކަމަށް ގެނައި އެހެން ކަންކަމުގެ ތެރޭގައި ބަޔާނުގައި ފާހަގަކޮށްފައި ވަނީ "ހަށިގަނޑަށް ނުވަތަ ޖިސްމަށް ގެއްލުން ދޭނެ" ކަމަށް ބުނެ ބިރުދެއްކުމާއި މަކަރާއި ހީލަތުން މަސައްކަތްކުރުމެވެ.\nމިއީ "ޖިނާއީ [އެތައް] އަމަލްތަކެއް ހިމެނޭ މައްސަލައެއް" ކަމަށް، ފުލުހުންނަށް ފޮނުވި ރިޒްގެ ސިޓީގައި ފާހަގަކުރި ކަމަށް، ވަކީލުން ބުންޏެވެ.\nރިޒް އިން ރޭ ބުނީ ހަމަނުޖެހުންތަކެއް ހިނގައި، ބިދޭސީން ނުކުމެ ދިވެހިންތަކެއް ރަހީނު ކުރުމުގެ ކުރިން ބިދޭސީ މުވައްޒަފުންނަށް ވަރަށް އިހާނެތިކޮށް ކަންތައް ކުރި ކަމަށެވެ.\nމިލަންދޫ ދާއިރާގެ މެމްބަރު އަލީ ރިޒާ. އޭނާ ވިދާޅުވީ ބޮޑުފިނޮޅުގައި ތިބި މުވައްޒަފުންނަށް މުސާރަ ދޭންް ޖެހޭނީ ސީލް މޯލްޑިވްސް އިން ކަމަށް\nހާލަތު ގޯސްވަމުން ހިނގައިދާނެތީ އެކަން ޖޫން 27 ގައި ކޮމިޝަނަ އޮފް ޕޮލިސްގެ ސަމާލުކަމަށް ވެސް ގެނައި ކަމަށް، ރިޒް އިން ބުންޏެވެ. އޭގެ އިތުރުން އިއްޔެ ބިދޭސީ މަސައްކަތު މީހުން ދިވެހިންގެ ބަޔަކު ރަހީނުކޮށް، ފުލުހުންނަށާއި ތަނަށް ގެއްލުން ލިބޭނެ ފަދަ ހާލަތަކަށް މަައްސަލަ ހޫނުވުމުން، ރޭ ދަންވަރު، ފުލުހުންނާ އެކު ވެސް ރިޒްގެ ބައްދަލުވުމެއް ބޭއްވި ކަމަށް، ވަކީލުން ބުނެ އެވެ. އެކަމަކު އެ ބައްދަލުވުމުގައި ސީލްގެ ފަރާތުން ބައިވެރިވި ކަމެއް ނުވަތަ ނޫން ކަމެއް، ބަޔާނަކު ނެތެވެ.\n"މި މަޝްވަރާތަކުގައި މިވަގުތު ހައްލު ހޯދުމަށް ދަތިތަކެއް ކުރިމަތިވަނީ ދަނީ މި ހަމަނުޖެހުން ހިނގަން ފެށީއްުސުރެ ސީލް މޯލްޑިވްސް ޕްރައިވެޓް ލިމިޓެޑްއާ ފޯނުން ގުޅައިގެންނާއި އެނޫން ގޮތްގތުން ކުރެވުނު މަސައްކަތްތަކަށް އެ ފަރާތުން ޖަވާބުދާރީ ނުވުމުގެ ސަބަބުން" ކަމަށް، ރިޒްގެ ވަކީލުން ބުނުމުން ދޭހަވަނީ، ސީލްއާ މިވަގުތު އެއްވެސް ގުޅުމެއް ނެތް ކަމެވެ.\nރަނގަޅަށް އެތެރެކޮށްގެން އުޅޭ ބައެއްތަ؟\nރިސޯޓް ތަރައްގީކުރުމުގެ މަސައްކަތް ކުރަން ރިޒް އާއި ސީލްއާ ދެމެދު އެއްބަސްވުންތައް ހެދީ ނޮވެމްބަރު/ޑިސެމްބަަރު 2019 ގަ އެވެ.\nއެކަމަކު އެއްބަސްވުމުގެ ބައެއް ކަންކަމަށް ހަވާލާދީ ބަޔާނެއް ނެރުނަސް، ނޭނގޭ ގިނަ ކަންކަން އެބަ ހުއްޓެވެ. އެގޮތުން ބިދޭސީންނަކީ ރިޒް ކުންފުނިން ސީދާ އެކަމަށް ކޯޓާ ހޯދައިގެން ގެނައި ބައެއްތޯ ނުވަތަ ނޫންތޯ އާއި އެއީ ރާއްޖޭގައި ގަވާއިދާ ހިލާފަށް އުޅެމުން ދަނިކޮށް، ބޮޑުފިނޮޅުގެ މަސައްކަތަށް ފޮނުވި ބައެއްތޯ ނުވަތަ ނޫންތޯ އެނގޭކަށް ނެތެވެ.\nރިޒްގެ މުވައްޒަފުންނަށް ބޮޑު ފިނޮޅުން ފައިބައިގެން ދެވެން ވެސް ނެތް ކަމަށް ބުނެ އެ ކުންފުނީގެ ވަކީލުން ބަޔާން ނެރުނު ކަމުގައި ވިޔަސް އެނގިފައިވާ ގޮތުގައި، ކޮވިޑް-19 ފެތުރޭތީ އަޅަން ފެށި ފިޔަވަޅުތަކާ އެކު ރިޒްގެ މުވައްޒަފުން ގެންދަން ބުނުމުން، އެ މީހުން ބައިތިއްބާނެ ތަނެއް ނެތް ކަމަށް ބުނެ އެކަން ކޮށްފައެއް ނުވެ އެވެ.\nބޮޑުފިނޮޅުގެ ހަމަނުޖެހުން ނިމުމަކަށް ގެނައީ ފުލުހުން ރޭ ހިންގި އޮޕަރޭޝަނެއްގަ އެވެ. އެކަމަކު ފުލުހުންނާ ދެކޮޅަށް ބިދޭސީން އެއްވެސް ކަމެއް ކޮށްފައެއް ނުވެ އެވެ. އަދި ރޭ ފަތިހު އެ މީހުން ކޮންޓްރޯލްކުރީ އެއްވެސް ހަމަނުޖެހުމަކާ ނުލައި ކަމަށް ފުލުހުން ބުނެ އެވެ.\nކުށްކުރުން ބ. އަތޮޅު ހިއުމަން ޓްރެފިކިން މެމްބަރު އަލީ ރިޒާ (މިލަންދޫ) ބ. ބޮޑުފިނޮޅު ބިދޭސީން ހަމަނުޖެހުން ފުލުހުން\n49 ކޮމެންޓް, 89 ރިއެކްޝަންސް\nއެމްޑީޕީއާއި ގުޅުންހުރި ކަމެއްވީމަ ނަޝީދު، އިބޫ، މެމްބަރުން އެއްޗެއް ނުކިޔައި މިތިބެނީ. މިވަރު މީހުންނަށް ކިހިނެއް ހަމަހަމަކަން ގާއިމްކުރެވޭނީ\nމިލަންދޫ ދާއިރާގެ ނަރުދޫ ގެތަކުގެ ކަރަންޓް ބިލު ދައްކައިދީގެން މެޑެލް ޖަހާލި މެންބަރު ހާލަތު... ޗީޗީ\nމީ ސަރުކާރުގެ ގޭސްގަނޑެއް\nމިއީ ވިޔަފާރީގެ ގޮތުން ޝާރުމީލާގެ ކޭސްފަދަ ކަމެއް.\nތީކީ އެއްވެސް ކަމެއްނޫން. އެމްޑީޕީ މެންބަރެއްނޫންތަ ތިމީހުން ގަވާއިދުންވިޔަސް ގަވާއިދާ ޚިލާފަށްވިޔަސް މަސައްކަތްކުރުވީ. ތިޔަމީހުންނަށް ދޭންޖެހޭ ފައިސާއާއި ފޮނުވައިލުމުގެ ޚަރަދުވެސް ދައުލަތުން ދޭން ނިންމުމާގާތީ. އަދި ތިޔަބުނި މީހުންނަކީ މަގުމަތިން ނަގާފައިވާ ބަޔަކަށްވިޔަސް މިހާރު އެމީހުންތިބޭނީ ގަވާއިދަށް ފައްތާ ނިންމާފައި. މަޖިލީހުގައި ބަހުސްކޮށް ދައުލަތުން އެމީހުންގެ މުސާރައާއި އިނާޔަތްދީފައި ފޮނުވާލާ.\nމިހާރު މިއޮތީ ޝަރުމީލާއާއި ޖެހިފައި\nމައްސަލަ އަވަހަށް މަޖިލިހުގެ ކޮމިޓީއަކަށް ވައްދަވާ!!\nމުސާރަ ނުދެންޏާ އެމީހުން އެތާ ބޭތިއްބީ ކީއްކުރަން\nބޮޑު ފިނޮޅުގެ މައްސަލައިގައި ރިސޯރޓްގެ ވެރިފަރާތް ކަމަށްވާ ސީލް އަށް ބޯ ދަމައިގަނެވޭނެ ގޮތެއް ނޯންނާނެއޭ އަދި މޯލްޑިވްސް ޕޮލިސް ސާރވިސް އަށް ވެސް މިކަމުން ބޯ ދަމައި ނުގަނެވޭނެއޭ ސަބަބަކީ ހަގީގަތުގައި މިހާރު އަލަށް ހަދަމުންދާ ރިސޯރޓްސް ތަކާއި އަދި އޮޕަރޭޓް ކުރަމުންދާ ރިސޯރޓްސް ތަކުގައި ތިބެން ޖެހޭނެއޭ ޕޮލިހުންނާއި އަދި ސިފައިންނާއި އަދި އިމިގްރޭޝަން އާއި ޓޫރިޒަމް މިނިސްޓްރީގެ އޮފިޝަލުން އަދި އެއިން ކޮންމެ ރަށެއްގައި ބީއެމްއެލްގެ އޭޓީއެމް\nރިޒް ކޮންމްޕެނީ އިން ބޮޑު ފިނޮޅުގަ އެކުންފުނީގެ ބިދޭސީ މުވައްޒަފުން ބައިތިއްބާފަ ތިބީ.... އެއީ ރިޒްގެ މުވައްޒަފުން... ދެރަ ކަމަކީ ރިޒް ކުންފުނީގެ ގިނަ މުވައްޒަފުންގެ އަތުގަ ދިވެހި ރާއްޖޭގަ މަސެއްކަތް ކުރުމުގަ ލިޔެކިޔުން ނެތްކަން.... ވިސާ ނެތްކަން.... މަޖުލީހުގެ މެމްބަރެއް ގެ ކުންފުނީގެ މިގެންގުޅެނީ ވަގަށް އެތެރެކުރުވައިގެން އުޅޭ ބިދޭސީން... މި ކަންތަށް ބަލަން ޖެހޭ\nބަޔަކާއިއެކިތައް މެ ބޮޑު އެއްބަސްވު މެއް އޮތަސް އަހަރެން މަސައްކަތު ފޮނުވި މީހުން ނުކައި ނުބޮއި އުޅޭނަ މަ އެބަޔަކަށް ެ ކާންދިނު މަކީ އަހަރެންގެ މައްޗައް ވާޖިބެކެވެ. އަދި އެ މީހުންނައް ދޭންވާ އުޖޫރަ ދިނު މަކީވެސް ވާޖިބެކެވެ. އަހަރެން ނެގި މަސައްކަތުގެ ވެރިފަރާތުން ދޭންވާ ފައިސާ ނުލިބު މަކީ މަސައްކަތައް ފޮނުވި މީހުންނާއި ބެހޭކަ މެއް ނޫނެވެެ. އަޅުގަނޑުގެ ގާނޫނީ ވަކީލު މިގޮތް ގަބޫލުނުކުރާނަ އޭނާއަކީ ވަކީލުކަ މުގެ ޝަރުޠު ހަ މަނުވާ މޮޔައެކެވެ..\nރިޒާގެ އެއްވެސް މައްސަލައެއް އޮތްކަމަކަށްނުވާނެ. މަޖިލީހުގެ މެންބަރުންނަކީ ދައުލަތުން ބަލަހައްޓަންޖެހޭ ބައެއް. ވޭތުވެދިޔަ ދައުރުގައިވެސް ދައުލަތުން ކުރި މަސައްކަތްތަކާއި ދައުލަތުގެ ކުންފުނިތަކުން ކުރުވި ގިނަ މަސައްކަތް ހިންގާފައިވަނީ މެންބަރުންނާ ހަވާލުކޮށްގެން. އަދި މަސައްކަތް ނުނިމެނީ މުޅި ޕްރޮޖެކްޓްފައިސާވެސް ދީފައި އެބަހުރި.


Syria ge idhikolhu hanguraamaverin Russia ge ehee beynumehnuvi\nސީރިޔާގެ އިދިކޮޅު ހަނގުރާމަވެރިން ރަޝިޔާގެ އެހީ ބޭނުމެއްނުވި\nފްރީ ސީރިއަން އާމީގެ ފައުޖެއް ޓްރޭނިން ހަދަނީ: ރަޝިޔާގެ ހުށަހެޅުން ބަލައި ނުގަނެ ދޫކޮށްލި\nސީރިއާ (ބީބީސީ) - ހުޅަނގުގެ އެހީއާއި އެކު ސީރިޔާ ސަރުކާރާ އަދި އެހެން ބައެއް ހަތިޔަރުއެޅި ގުރޫޕްތަކާ ހަނގުރާމަ ކުރަމުންދާ ފްރީ ސީރިއަން އާމީ (އެފްއެސްއޭ) އަށް އެހީވުމަށް ރަޝިޔާއިން ހުށަހެޅި ހުށަހެޅުމަށް އެ ޖަމާއަތުން ފުރަގަސް ދީފިއެވެ.\nއެ ޖަމާއަތުން ބުނީ ރަޝިޔާއަށް އިތުބާރު ނުކުރާ ކަމަށާއި އެގައުމުގެ އެހީ ބޭނުން ނުވާ ކަމަށެވެ. އަދި ރަޝިޔާއިން ގެންދަނީ އަމިއްލަ ރައްޔިތުންނާ ދެކޮޅަށް ހަމަލާދޭ އަސަދުގެ ސަރުކާރު ދިފާއު ކުރަމުން ކަމަށާއި އެ ޖަމާއަތުން ދެމި އޮންނާނީ އަސަދުގެ ވެރިކަން ނިމުމަކަށް ގެނައުމުގެ މަސައްކަތުގައި ކަމަށެވެ.\nރަޝިޔާއިން އެފްއެސްއޭ އަށް އެހީވާން ބޭނުންވީ އައިއެސް އާއި ދެކޮޅަށް ހަނގުރާމަ ކުރުމަށެވެ. އަދި މި ގުޅުމުގެ ތެރޭން އަސަދުގެ ސަރުކާރުގެ ކޮޅަށް ފްރީ ސީރިއަން އާމީ ފަދަ ހަތިޔާރު އެޅި ގްރޫޕްތައް ގެނެވިއްޖެ ނަމަ އައިއެސް އެކަހެރިކޮށް އަސަދުގެ ވެރިކަން ދިފާއު ކޮށް ސީރިޔާގެ ދާހިލީ ހަނގުރާމަ ނިމުމަކަށް ގެނެވިދާނެ ކަމަށް ރަޝިޔާ ދެކެއެވެ.\nމިދިޔަ މަހުން ފެށިގެން ރަޝިޔާއިން ގެންދަނީ އަސަދުގެ ސަރުކާރު ދިފާއު ކުރުމަށް އިދިކޮޅު ފަރާތްތަކަށް ވައިގެ ހަމަލާ ދެމުންނެވެ. ރަޝިޔާއިން ބުނަނީ އެގަމއުމުގެ ހަމަލާތައް އަމާޒު ކުރަނީ އައިއެސް އަށް ކަމަށެވެ. އެކަމަކު ހުޅަނގުގެ ބާރުތަކުން ބުނަނީ ރަޝިޔާގެ ހަމަލާތައް ގިނައިން އަމާޒުވަނީ އެފްއެސްއޭ އާއި އެހެން ބައެއް ހަތިޔާރުއެޅި ޖަމާއަތް ތަކަށް ކަމަށެވެ. މި ޖަމާއަތް ތަކަށް އެހީވެދެނީ ހުޅަނގާއި ގަލްފުގެ ގައުމު ތަކުންނެވެ.


Galaxy S 22 Ultra Phone ge Pre-order ah Ooredoo in Hulhuvaalaifi - AO News\nގެލެކްސީ އެސް 22 އަލްޓްރާ ފޯނުގެ ޕްރީ އޯޑަރ އަށް އުރީދޫ އިން ހުޅުވާލައިފި\nސެމްސަންގުގެ އެންމެ ފަހުގެ ގެލެކްސީ އެސް 22 އަލްޓްރާ ފޯނު ބައްލަވައިގަތުން ފަސޭހަކޮށްދޭ ޚާއްޞަ އޮފަރ އާއި އެކު އުރީދޫ އިން ޕްރީއޯޑަރ ކުރުމަށް ހުޅުވާލައިފިއެވެ.\n5ޖީ ގެ ހަަަލުވި ސްޕީޑްތައް ތަަޖުރިބާ ކޮށްލެވޭ ގެލެކްސީ އެސް 22 އަލްޓްރާ ފަަރުމާކުރެވިފައިވަނީ ސެމްސަންގްގެ އެންމެ ކުރިއަރާފައިވާ، ކެމެރާ ސިސްޓަމާއެކު، ދުވާލު ނުވަތަ ރޭގަނޑުގެ ވަގުތުތަކުގައި ވެސް އެންމެ ފުރިހަމަ ފޮޓޯ އަދި ވީޑިއޯ ކުރެވޭ ގޮތަށެވެ. ރީތި ކުލަތަކާއި، ކެމެރާާ ލެންސް ރިންގާއި، ޒީނަތްތެރި ފްރޭމް އަދި ސްލިމް ޑިޒައިން އިން ފޯނަަށް ގެލެކްސީ އެސް 22 އަަލްޓްރާާ އަށް ވަނީ އިތުރު ފުރިހަމަަ ކަަމެއް ގެނުވާފައެވެ.\nޕްރީއޯޑަރަށް ބައްލަވައިގަންނަވާ ކޮންމެ ސެމްސަންގް ގެލެކްސީ އެސް 22 އަލްޓްރާ ފޯނަކާއެކު، ކޮންމެ މަހަކު 10 ޖީބީ ހިލޭ ޑޭޓާ،6މަސް ދުވަހަށް ލިބިވަޑައިގަންނަވާނެއެވެ. މި ޑޭޓާ ލިބިވަަޑައިގަންްނަވާނީ ފޯނަށް އެންމެ ފުރަަތަމަަ ލެއްވޭ އުރީދޫ ސިމަށެވެ. ބޯނަސް ޑޭޓާގެ އިތުރުން ޕްރީ އޯޑަރ ކަސްޓަމަަރުންނަށް ގެލެކްްސީ ބަޑްސް2އެއްްްްވެސް ލިބިވަޑައިގަންނަވާނެއެވެ.\nޕްރީއޯރޑަރަށް މިއަދު ހުޅުވާލެވުނު ސެމްސަންގް ގެލެކްސީ އެސް 22 އަލްޓްރާ އުރީދޫގެ އީ ކޮމަރސް ޕްލެޓްފޯރމް މޫލީ މެދުވެރިކޮށް2މާާރިޗް 2022 އިން 18 މާރިޗް 2022 އާާއި ދެމެދު ޕްރީއޯރޑަރ ކުރެވޭނެއެވެ. އަަަަދި ޕްރީއޯރޑަރ ކުރަައްވާާ ފަަރާާތްތަަކަށް ރާއްޖޭގެ ކޮންމެ ހިސާބަކަށް ވެސް މުޅިން ހިލޭ ގެންގޮސްދޭނެއެވެ.


Covid 19- miadhu malen positive vi meehaa aai bahdhaluvi2meehaku addu gai ebaulhey – RD, nazla\nކޮވިޑް19 – މިއަދު މާލެން ޕޮޒިޓިވްވި ...\nމާލެ ސިޓީ 24 ގަޑިއިރަށް “ލޮކްޑައުން” ...\nby vomadmin April 15, 2020\nމާލެ އިން މިއަދު ކޮވިޑް-19 އަށް ޕޮޒިޓިވްވި މީހާއާއި މީގެ ދެ ދުވަސް ކުރިން ފެށިގެން ކްލޯޒް ކޮންޓެކްޓެއްގެ ގޮތުން ކޮންޓެކްޓް ވެފައި ތިބި މީހުންގެ ތެރެއިން ދެމީހަކު އައްޑޫގައި އެބަތިބިކަމަށާ އެމީހުން ހޯދާ އެމީހުންގެ ހާލަތު ބަލަމުންދާކަމަށް ޑރ. ނަޒްލާ ވިދާޅުވެއްޖެއެވެ.\nއެޗްޕީއޭއިން މިއަދު ހަވީރު ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ޑރ. ނަޒްލާ ވިދާޅުވެފައިވަނީ ޕޮޒިޓިވް ވި މީހާއާއި ސީދާ ކޮންޓެކްޓްވި 54 މީހަކު މި ވަގުތާއިހަމައަށް އައިސޮލޭޓް ކުރެވިފައިވާކަމަށެވެ. އަދިވެސް އިތުރަށް ކޮންޓްރެކްޓް ޓްރޭސިންގެ މަސައްކަތް ހަމަ ވަރަށް ބާރަށް ކުރިޔަށް ދާކަމެވެ.\n“ޤަބޫލު ކުރެވޭ ގޮތުގައި އިތުރު ފަރާތްތަކެއް މިއަދުވެސް ހަމަ އައިސޮލޭޓް ކުރެވިގެންދާނެ” ޑރ. ނަޒްލާ ވިދާޅުވެފައިވެއެވެ.\nނަޒްލާ އިތުރަށް ވިދާޅުވެފައިވަނީ ރައްކާތެރި ވުމުގެ ގޮތުން ބަލިމީހާއާއި އެންމެ ގާތްކޮށް އުޅުނު ބައެއް ފަރާތްތަކާވެސް ކޮންޓްރެކްޓް ވި މީހުންގެ ލިސްޓް މިވަގުތު ހޯދަމުން ދާކަމަށާއި އަދި އެފަރާތްތައް މިވަގުތު ގޭގައި މަޑުކޮށްލުމަށް ބުނެފައި ވާނެކަމަށެވެ. ސީދާ އައިސޮލޭޝަންއަށް އެމީހުން އަދި ނުގެންދާކަމަށާއި، ނަމަވެސް މި ކޭސްގެ ކަންތައް ކުރިޔަށް ދާގޮތުން އެބޭފުޅުންވެސް އައިސޮލޭޝަންއަށް ލާންޖެހިދާނެކަމުގައި ނަޒްލާ ވަނީ ވިދާޅުވެފައެވެ. އެއީ ގާތްގަނޑަކަށް 55 ކޮންޓެކްޓުން ކަމަށް ނަޒްލާ ވިދާޅުވިއެވެ.\nމިގެ އިތުރުން ބަލި ޖެހުނު ފަރާތްތައް ބަލި ޖެހުނީ ކިހިނެތްތޯއާއި ސޯސްއަކީ ކޮބާތޯ ހޯދުމަށް މި ކޭސް އިންވެސްޓިގޭޝަންވެސް ކުރިޔަށް ދާކަމުގައި ނަޒްލާ ވަނީ ވިދާޅިވެފައެވެ.\nމާލެ ސިޓީ 24 ގަޑިއިރަށް “ލޮކްޑައުން” ހާލަތަކަށް ގެނެސްފި\nކޯވިޑް-19 : ދުރާލައި ހަރުކަށި ފިޔަވަޅު ނާޅައިފިނަ ރާއްޖެއިން އެތައްބަޔަކު މަރުވެދާނެ\nޓްރާސްޕޯޓް މިނިސްޓްރީ ކުރަނީ ވައްކަން، ނަހުލާއަކަށް އެކަމެއް ނުހުއްޓުވުނު: ނިހާދު\nޓްރާސްޕޯޓް މިނިސްޓްރީން މިހާރުވެސް އެތައް ވައްކަމެއް ކުރަމުންދާކަމަށާއި، އެކަން މިނިސްޓަރ ނަހުލާއަކަށް ނުހުއްޓުވުނު ކަމުގައި ރައްޔިތުންގެ މަޖިލީހުގެ ފޭދޫ ...\nvomadmin April 30, 2021\nކޮވިޑު19 – 42 އަހަރުގެ އަހަރުގެ މީހަކު މަރުވެއްޖެ، މިއީ 15 ވަނަ މަރު\nރާއްޖޭގައި ކޮވިޑް-19 ޖެހިގެން ފަރުވާ ދެމުން އައި އިތުރު މީހަކު މަރުވެއްޖެ އެވެ. މަރުވެފައިވަނީ 42 އަހަރުގެ ދިވެހި ...\nކޮވިޑް 19: މިއަދު ހުޅުދޫ އާއި މީދުން ޕޮޒިޓިވްވެފައިވަނީ އެކަކު\nއިތުރު 1 އެކަކު ހުޅުދޫ އާއި މީދުން ކޮވިޑް 19 އަށް މިއަދު ޕޮޒިޓިވް ވެއްޖެވެ. މައުލޫމާތު ލިބިފައިވާ ...\nvomadmin May 15, 2021\nއަޝްފާގު ކޮވިޑުން ފަސޭހަވުމުން ޖެނިފާ އެކަމާ ސުވާލު އުފައްދަވައިފި\nގައުމީ ފުޓްބޯޅަ ޓީމްގެ އެންމެ ހުނަރުވެރި އެއް ކުޅުންތެރިޔާ، އަލީ އަޝްފާގު ކޮވިޑް-19އަށް ޕޮޒިޓިވް ވެފައިވާކަން އެނގުނުތާ ފަސް ...\nއެންމެ ކުޑަ އުޖޫރަ މިމަސް ނިމުމުގެ ކުރީން ކަނޑައެޅޭނެ\nމަސައްކަތްތެރިންނަށް ކަނޑައަޅާ އެންމެ ކުޑަ އުޖޫރަ ނުވަތަ މިނިމަމް ވޭޖް މި މަސް ނިމުމުގެ ކުރިން ކަނޑައެޅިގެންދާނެކަމަށް އިކޮނޮމިކް ...\nހިތަދޫ އަދި ފުވައްމުލަކު ސިޓީގެ އިންތިޚާބީ ދާއިރާތައް ކަނޑައެޅުމާއި ގުޅޭގޮތުން މަޝްވަރާކޮށްފި\nއައްޑޫ ސިޓީ ހިތަދޫ އަދި ފުވައްމުލަކު ސިޓީގެ އިންތިޚާބީ ދާއިރާތަކަށް އަންނަ ބަދަލުތަކާއި ގުޅޭގޮތުން އެ ދާއިރާތަކުގެ މިހާރުގެ ...


ތިބާގެ ހިތާ، ޚިޠުބާގެ ކުރިމަތީ ކާވެނި! | ލޯބިވެރިން | ޢާއިލާ\nBack ކަވާސާ ޢާއިލާ ޢާއިލާގެ ބައިތައް ލޯބިވެރިން ތިބާގެ ހިތާ، ޚިޠުބާގެ ކުރިމަތީ ކާވެނި!\nއަނެކާގެ ބޭރުފުށުގެ ޞޫރައާމެދުގައި ފުރިހަމައަށް ރުހި ޤަބޫލުވުމެވެ. ރީތިވުމަކީ އެކިމީހުންނަށް އެކި ގޮތަށް އޮންނަކަމެކެވެ. އެކަމުގައި މީސްތަކުންގެ ވިސްނުން ތަފާތުވެގެންވެއެވެ. އެކި މީހުންނަށް ރީތިވާނީ އެކި ގޮތަށް ތިބޭ މީހުންނެވެ. މަޡްހަރު ނުވަތަ ބޭރުފުށޭ ބުނުމުން އޭގެ މުރާދަކީ މީހާ ހުންނަ ގޮތް އެކަންޏެއްނޫނެވެ. އެމީހާގެ ހަށިގަނޑުގެ ޙަރަކާތްތަކާއި މޫނުގެ ހަރަކާތްތަށްވެސް މިމާނައިގެ ތެރެއަށްވަދެއެވެ. އިށީނުމާއި ކޮޅަށް ހުރުމާއި ތެދުވުމާއި ހިނގުމެވެ. މިއިން ކޮންމެ ކަމަކީ މިބަހުގެ ތެރެއަށް ވަންނާނެ ކަންކަމެވެ. މިހުރިހާ ކަމަކާ މެދު އަހަރުމެން ރުހިދާނެއެވެ. ނުވަތަ ހިތްހަމަ ނުޖެހިދާނެއެވެ.\nއަދިވެސް ކުރެވިދާނެ ސުވާލެއް އެބައޮތެވެ. އެއީ 100 އިންސައްތައިގެ ހިތްހަމަޖެހުމެއް މިތިން މިންގަނޑުންމެ ލިބުން ލާޒިމު ހެއްޔެވެ؟ އަދި ޚިޠުބާއަށް އެންމެ އެކަށީގެންވާ ވަގުތުކޮޅަކީ ކޮބައިހެއްޔެވެ؟\nދެމީހުންވެސް ދަންނަންވީ ޙަޤީޤަތަކީ އަންނަނިވި ބައިތުގައި އެވަނީ ތެދު ޙަޤީޤަތްކަމެވެ.\nތިމާ ހިތް ނުއަގުގައި ވިއްކާ ދިމާއަށް ހަޑިހުތުރު ދައްކާ\nހިމާޔަތުގައި ނަގާތީ އޭ ނުވީ ލޯބީގެ ނަން ރައްކާ\nއުޅޭ ނަމަ އިންތަކުން ދީނީ ގުޅޭ ނަމަ މިންތަކުން ޒީނީ\nފޮޅޭ ލޯބީގެ މާ ދޭނީ ވަހުން ޢިއްފަތުގެ ވަސް ފައްކާ\n1- މިލިޔުމުގައި ޝަރުޢީ ހަމަ ކަމުގައި ބުނެފައި އެވަނީ ޚިޠުބައިގައި ޖެހިފއިވާ ދެފަރާތަށް، އަންހެންކުއްޖާގެ މަޙުރަމެއްގެ ބެލެހެއްޓުންތެރިކަމާ އެކު ބައްދަލުކޮށް ވާހަކަ ދެއްކޭނެ ގޮތް ހަދައިދިނުމުގެ ވާހަކައެވެ.\nޅެން ބައިތު: ނޫރުއްސަލާމް އަބޫބަކުރު


ރާއްޖޭގައި ހުރި އާޘާރީ ތަންތަނުގެ ތެރެއިން ހއ. ބާރަށުން ފާހަގަ ކުރެވޭ ތަންތަން – ޙެޔޮބަސް\nPosted byއަބޫ ނީމް\t Jun 3, 2013 Apr 23, 2014 Leaveacomment on ރާއްޖޭގައި ހުރި އާޘާރީ ތަންތަނުގެ ތެރެއިން ހއ. ބާރަށުން ފާހަގަ ކުރެވޭ ތަންތަން\nހ. އާޘާރީ ހުކުރު މިސްކިތާއި މުންނާރު\nހއ. ބާރަށުގައި އާޘާރީ ހުކުރު މިސްކިތަކާއި، އެމިސްކިތުގެ އުތުރު ހުޅަނގު ކަނުގައި ހަތަރެސްކަނަށް ބިނާކޮށްފައިވާ ވަރަށް އާޘާރީ މުންނާރެއް އެބަހުއްޓެވެ. މި މުންނާރުގެ މިންތަކަކީ އުސްމިން9ފޫޓް4އިންޗި، ފުޅާމިން7ފޫޓް3އިންޗި، ބިމުން ފަށައިގެން ތިރީ ބަރުފޯހާއި ހަމައަށް އުސްމިން2ފޫޓް 10 އިންޗި އެވެ. މީގެ ދޮރުހުރީ ދެކުނަށެވެ. ދޮރުން އުތުރު އަތަށް އަރާން4ހަރުފަތްގަނޑު އެބަހުއްޓެވެ. މިތަނުން ހުޅަނގު އަތަށް އަރަން ހުރީ2ހަރުފަތް ގަނޑެވެ. ދޮރުގެ ފުޅާމިނުގައި2ފޫޓް އުސްމިނުގައި5ފޫޓް 1 އިންޗި އެބަހުއްޓެވެ. މިތަން ރާނާފައިހުރީ ވެލިގަލުންނެވެ. މި މުންނާރަކީ ދެއްވަދޫ ރަސްގެފާނު މިސްކިތާއެކީ ބެހެއްޓެވި މުންނާރެއް ކަމުގައި ބުނެއުޅެއެވެ. މި މިސްކިތުގެ އުތުރުދާލައިގެ ހުޅަނގު ކޮޅުމަތީގައި ސަނދުވާ ދަމާފައި އިހަށް ހުއްޓެވެ. މިތަނަކީ އުތީމު ބަންޑާރައިން، ( ބޮޑުތަކުރުފާނު ) ނަމާދުފުޅުކުރެއްވިތަން ކަމުގައި ބުނެއުޅެއެވެ. ( މި މިސްކިތްކުރިން އެތާނގައި ހުރިމިސްކިތެއްގައި އުތީމު ބަންޑާރައިން ނަމާދުފުޅު ކުރައްވައި އުޅުއްވި ކަމަށްވުމަކީ އެކަށީގެންވާ ކަމެކެވެ. ) މި މިސްކިތަކީ މުސްކުޅިގޮތަށް ހަދާފައި، ބާވިބާވިހެން މަރާމާތުކުރަމުން އައިސްފައިވާ، ދުވަސްވީ މިސްކިތެކެވެ. މިސްކިތާއި މުންނާރުގެ ރޭނުންހުރީ ދާދި އެއްސިފައަކަށެވެ. މިމިސްކިތާއި މުންނާރު ވަރަށްބޮޑަށް ހަލާކުވެފައިވުމާއެކު، 2002 ވަނަ އަހަރުގެ ތެރޭގައި ދިވެހިބަހާ ތާރީޚަށް ޚިދުމަތްކުރާ ޤައުމީ މަރުކަޒުގެ ފަރާތުން މިތަންތަން މިހާރުވަނީ މަރާމާތު ކުރައްވާފައެވެ.\nށ. ޤަދީމީ ގަލެއް\nމި ރަށުގެ ދެކުނުކޮޅުގައިވާ، މީހުންނޫޅޭ ސަރަޙައްދުން ވަރަށް ޤަދީމީ ގަލެއް ފެނިފައިވެއެވެ. އަލްއުސްތާޛް މުޙައްމަދު އިބުރާހިމް ލުތުފީ ވިދާޅުވި ގޮތުގައި، މިތަނަކީ އިހުގައި ޢީދުނަމާދު ކުރަމުން އައިތަނެކެވެ. މިގަލަކީ މިންބަރު ކަމުގައި މީހުން ބަލާއުޅުނެވެ. މިގަލަށް އެއްވެސް ގެއްލުމެއް ނުލިބި އެބައޮތެވެ.\nނ. އާޘާރީ ވަޅު\nމިރަށުގައި ދެ އާޘާރީ ވަޅު އެބަހުއްޓެވެ. ބުނެވޭގޮތުގައި މިއީ އުތީމު ތިންބެއިން “ކަޅުއޮށްފުންމި” ބެންނެވި ތަނުގައި ދެލި އުނބަށް ފެންޖަހަން ބެހެއްޓެވި2ވަޅެވެ. މިތަނުން އެއް ވަޅަކީ ޑައިމީޓަރުގައި3ފޫޓުހުރި، 8 ކަންލީ ވަޅެކެވެ. އަނެއްވަޅަކީ2ފޫޓް2އިނޗީގެ ވަޅެކެވެ. މިދެވަޅަށް ގެއްލުމެއް ލިބިފައި ނުވިނަމަވެސް މިތަންވަނީ މަރާމާތުކުރުމުގެ ގޮތުން ބޭރުން ރާނާފައެވެ.\nރ. ތިން ބެރެބެދި\nމިރަށުގައި “ތިންބެރެބެދި” ކިޔާ އާޘާރީ ސަރަހައްދެއްވެސް އޮވެއެވެ. މިތަނަކީ ޕޯޒްގީޒުންގެ އަތްދަށުން ރާއްޖެ މިނިވަން ކުރެއްވުމަށް މުޙައްމަދު ތަކުރުފާނު ކުރެއްވި ހަނގުރާމައިގައި ބޭނުންކުރެއްވި އޮޑި ” ކަޅުއޮށްފުންމީ” ގައި ވަދެ މިކުމެވީ ދިމާކަމަށް ބުނެވެއެވެ.\nބ. ކަމަނާ މަގު\nހުކުރު މިސްކިތުން އިރަށް ދާންއޮތް މަގަށް ކިޔައި އުޅެނީ ކަމަނާ މަގެވެ. އެއީ މުޙައްމަދު ތަކުރުފާނު ރެހެންދި ގޮއްޔެ ގޮވައިގެން ހިންގެވި މަގުކަމުގައި ބުނެވެއެވެ. މި މަގުގައި އެޒަމާނުގެ ފެންވަޅެއް އެބަހުއްޓެވެ.\nމިރަށުގެ ޢީދުކުޅޭ މަގުގައި “ކަޅުއޮށްފުންމި” އަލަށް ބަންނަވައިގެން ރިޔާފައްސަވަން ޖެއްސެވި ކާނި ކަޑަ ކަމުގައިބުނާ ވަރަށްގިނަ ޒަމާންވީ ކާނިގަހެއް އެބަހުއްޓެވެ.\nކ. ކަނބާ އައިސާގެ މަހާނަ\nމިހާރު މިރަށު ސުކޫލް ހުރިމަގުގައި، ކަނބާއައިސާގެ މަހާނަފުޅުކަމަށް ބުނެވޭ މަހާނައަކީވެސް ރައްކާތެރި ކުރަންވެފައިހުރި ތަނެއްކަމަށް ފާހަގަކުރެވެއެވެ.\nއ. “ކަޅުއޮށްފުންމި” ބެންނެވި ތަނާއި އެތާންގެ ދެފާރާތުގައި ހުރި ދެނިކަގަސް\n“ކަޅުއޮށްފުންމި” ބެންނެވިތަން ކަމަށްބުނާ ތަނާއި އެތަނުގެ ދެފަރާތުގައި ހުންނަ ނިކަގަހާއި ހަރުގޭގެ ދެ މުޑި ކަމަށްބުނާ ދެ މުޑިވެސް މިސަރަޙައްދުގައި ވެއެވެ.\nމިއީ ” ދިވެހިރާއްޖޭގައި ހުރި އާޘާރީ ތަންތަން” މިފޮތުން ނަގާފައިވާ ލިޔުމެކެވެ. އަދި މިއީ މިފޮތް ކިޔާލުމުގެ ފުރުޞަތު ލިބިފައިނުވާ ފަރާތްތަކަށް އެފުރުސަތު ހޯދައިދިނުމުގެ ގޮތުން ލިޔާ ސިލްސިލާ ލިޔުން ތަކެކެވެ.\nPosted byއަބޫ ނީމް Jun 3, 2013 Apr 23, 2014 Posted inތާރީޙްTags: ތާރީޙު\nނ. ކުރެދިވަރުގެ ހުކުރު މިސްކިތް ބިނާކުރެވުނީ އަލްއުސްތާޛް މުޒައްފަރު މުޙައްމަދު އިމާދުއްދީންގެ ރަސްކަމުގައި 1121ހ، (1709މ.) ވަނަ އަހަރުގައެވެ. މިރަށް ގިރަމުންގޮސް ކުކުރު މިސްކިތާއި އެމިސްކިތުގެ ގަބުރުސްތާނުން ބޮޑުބައެއް ގިރައިގެން ދިއުމާއި ރަށުގެ ފެން ލޮނުވުމުން، 27 ޖޫން 1943މ. އެރަށު މީހުން ނ. އަތޮޅު ބޮމަސްދުއަށް ބަދަލުކުރެވުނެވެ. ބޮމަސްދޫވެސް ގިރަންފެށުމާއި ށ. ފަރުކޮޅު ފުނަދޫ އާބާދުކުރުމުގެ ގޮތުން 26 ސެޕްޓެމްބަރ 1970މ. ގައި، ބޮމަސްދޫގައި ތިބި ކުރެދިވަރު މީހުންފަރުކޮޅުފުނަދޫއަށް ވަނީ ބަދަލުކުރައްވާފައެވެ.\nބުނެވޭ ގޮތުގައި ކުރެދިވަރު ފަޅުވީ އެރަށުގައި އުފެދުނުބޮޑު ފިތުނަވެރިކަމެއްގައި، އެފިތުނައިގެ ދެފަރާތުގައި ތިބި ވާދަވެރިން ސިހުރުހާހޫރައިގެ ތަކެތި ރަށުގެ އެތަންމިތަނުގައި ވަޅުލައި ހެދުމުން އެތަކެތި ހުރިތަންތަން ގިރައި”ކަނޑަށް” ވެގެންނެވެ. ކުރިން ކުރެދިވަރުގައި ތިބީ ނ. އަތޮޅު އެކުޅިވަރުގައި ތިބި މީހުންނެވެ. ބުނެވޭގޮތުގައި އެކުޅިވަރު މީހުންދާ ކޮންމެރަށަކުން މީހުން ފައިބަން ޖެހެނީ “ރައްގިރާތީ” އެވެ. ކުރެދިވަރު ގިރަމުންދިޔަ ވެލިގަނޑުން ރަށުގެ ދެކުނުކޮޅުގައި ފިނޮޅުއަޅައި، ރަށާއެކުވޮޑި، މިހާރުއަސްލު ކުރެދިވާރާއެއްވަރު ރަށެއްއުފެދި، ރުއްގަސް ހެދިފައި ވެއެވެ. އަސްލު ކުރެދިވަރުން ނުގިރައި އޮތީ ވަރަށް ކުޑަތަންކޮޅެކެވެ.\nކުރެދިވަރަކީ އަލްޤާޟީ ޙަސަން ތާޖުއްދީންގެ އަނބިކަނބަލުންގެ ރަށެވެ. ނަމަވެސް މި އަނބިކަނބަލުންގެ ނަންފުޅު އަދިވަނީ ނޭނގުމުގެ ތެރޭގައެވެ. ތާޖުއްދީނުގެ ކާފަދަރިކަލުން އަލްޤާޟީ އިބްރާހިމް ސިރާޖުއްދީން ނިޔައުވެ ވަޅުލެވިފައިވަނީ އެރަށުގައެވެ. މަހާނަގަލުގައި އޮތީ”… ނިޔައުވީ 1182ހ. ވަނަ އަހަރު ރަބީޢުލްއާޚިރު މަހުގެ4ވީ ބުރާސްފަތި ވިލާރޭ” އެވެ.\nPosted byއަބޫ ނީމް May 30, 2013 Apr 23, 2014 Posted inތާރީޙްTags: ތާރީޙު\nނ. މިލަދޫގައި” ރެދިންގެ ގައުފުނި” ކިޔާ ތަނަކާއި ” އުސްގަނޑު” ކިޔާތަނެއް އޮވެއެވެ. 1987 ވަނަ އަހަރުގެ މެއިމަހުގެ ތެރޭގައި އާކިއޮލޮޖިކަލް ސާރވޭ އޮފް އިންޑިއާ ޓީމަކާއި އަލްއުސްތާޛް މުޙައްމަދު އިބުރާހިމް ލުތުފީ މިރަށް ތަޙުޤީޤު ކުރެއްވިއެވެ.\nމި ސަރަހައްދުން ގޯތިދެވި، ސަރަހައްދުގެ ބޮޑުބައިވަނީ އާބާދީގެ ތެރެއަށް ވަދެފައެވެ. އަލްއަމީރު މުހައްމަދު އަމީނުގެ ވެރިކަމުގައި ބަޔަކުމީހުން މިތަނުން ގާނަގަނިކޮން، ހިރިގަލުން ހުރި ފޮއްޓަކާއި އޭގެތެރޭގައިވާ ތަކެތި ފެނިގެން، އެތަކެތި މާލެއަށް ފޮނުވުނުކަމަށް ރަށުއޮފީހުން އަލްއުސްތާޛް މުޙައްމަދު އިބުރާހިމް ލުތުފީއަށް މަޢުލޫމާތު އެރުވިއެވެ. ތަނުގެ ހުރަސްފާރުތަކާއި ސަރަހައްދުގެ ވަށާފާރުގެ ހުރަސްކޮޅުތައް، ގިރައިގެން ގޮސްފައިވާތަނުން ފެންނަން 1987 ވަނަ އަހަރު ހުއްޓެވެ. ރަށުގެ މެދު ތެރެއިން ކޮންނަމުންދާއިރު ބުޑިސްޓް ދީނުގެ ދުވަސްވަރުގެ ގަލާއި އެފަދަ ތަކެތި ނެގޭކަމަށް ބުނެއެވެ. ފެންނަފެނުމުގައި މިރަށަކީ ކުރީޒަމާނުގައި މުހިންމު ރަށެކެވެ. އަދި ފަހުންވެސް ހަރުދަނާބަޔަކު އުޅެމުން އައިސްފައިވާ ރަށެކެވެ. ނ. އަތޮޅުގެ ނަން” މިލަދުންމަޑުލު” ނިސްބަތް ކުރެވިފައިވަނީ މިރަށަށް ކަމަށްވާތި، އިހުޒަމާނުގައި އަތޮޅުގެ އެންމެ އިސްރަށަކީ މިލަދޫ ކަމަށް ބެލެވެއެވެ.\n“ރެދިންގެ ގައުފުނި” ކިޔާ ތަނަކީ އެރަށުގައި ބުޑިސްޓް މޮނާސްޓްރީއެއް ހުރި ތަނެއްކަމަށް އާރކިއޮލޮޖިކަލް ސާރވޭ އޮފް އިންޑިއާގެ ޓީމުން ވިދާޅުވިއެވެ. މިތަންހުރީ ރަށުގެ އިރުމަތި ފަރާތުގައެވެ. އެދިމާއިން 150 ވަރަކަށް ފޫޓް ގިރައިގެން ތަނުގެ ބޮޑުބައިވަނީ މޫދަށް ގޮސްފައެވެ. ކުރިން މިތަނާ ގޮނޑުދޮށާ ދެމެދު 180 ފޫޓް ނުވަތަ 200 ފޫޓް ހުންނާނެ ކަމުގެ ހެކި އިބްރާހިމް ލުތުފީއަށް ފެނިވަޑައިގަތެވެ. މިތަނަކީ ތަޙުޤީޤް ކުރަންވެފައިވާ މުހިންމު ތަނެކެވެ.\nމިރަށުގައިހުރި ދެވަނަ އުސްގަނޑަކީ ކުނި އެޅުމުގެ ސަބަބުން ގޮނޑަކަށްވެ އުސްގަނޑަކަށް ވެފައިވާ ތަނެއް ކަމުގައި އަލް އުސްތާޛް އިބްރާހިމް ލުތުފީ ވިދާޅުވެފައި ވެއެވެ.\nމިރަށުގައިވާ އާޘާރީ ތަންތަނަކީ އިތުރަށް ތަޙުޤީޤް ކުރުމަށް ބޭނުންވާ ތަންތަނެވެ.\nPosted byއަބޫ ނީމް May 29, 2013 Apr 23, 2014 Posted inތާރީޙްTags: ތާރީޙު


Column: Aadha kaadha akee qaanoonuge hujjatheh! - vNews.mv\nކޮލަމް: އާދަކާދައަކީ ޤާނޫނުގެ ހުއްޖަތެއް!\nއައިޝަތު އިބްރާހީމް 17 March 2021, 23:32\nއާދަކާދަ (އުރުފު) އަކީ ބަޔަކު މީހުން ޒަމާނުންސުރެ އަމަލުކުރަމުން އަންނަ ގޮތްތަކަށް ދެވިފައިވާ ނަމެކެވެ. ކޮންމެ ބައެއްގެ ތެރޭގައިވެސް ހަރުލާފައިވާ އަދި އަމަލުކުރަމުން އަންނަ ގޮތްތަކެއް ހުންނާނެއެވެ. އެކި ތަންތަނުގައި އަމަލުކުރަމުން އަންނަ ގޮތްތައް ތަފާތުވުމަކީ ވެދާނެކަމެވެ. މިކަން މިހެންވުމުގައި ސަބަބުތަކެއް ހުރެއެވެ. އެއީ ދީނުގެ އުސޫލުތަކާއި މުޖުތަމައު ބައްޓަންވެފައިވާ ގޮތުންނާއި ސަރަހައްދުގެ ގޮތުންނެވެ. އަދިވެސް އެހެން ސަބަބުތައް ހުރެދާނެއެވެ. މިކަންކަމަށް އާދަކާދައޭ ކިޔައިއުޅެއެވެ.\nއާދަކާދަ، އާދަކާދައަކަށްވުމުގައި ހަމަވާންޖެހޭ ޝަރުތުތަކެއް ވެއެވެ. މިއީ ކުއްލިއަކަށް އުފަންވާ ކަމެއްނޫނެވެ. މިކަމަކީ ދިގުޒަމާންތަކެއްވެ އެތަނެއްގެ އަހުލުވެރިން އެކަމަށް ތަބާވާ، އެބަޔަކު ބަލައިގަނެފައިވާ އަދި ރަނގަޅުކަމެއް ކަމުގައި ދެކޭ ކަންކަމެވެ. މިޝަރުތުތައް ފުރިހަމަވުމުން އާދަކާދައެއް ގޮތުގައި އެކަން ދެމިއޮވެއެވެ. ތާރީހުގައި ކަން ހިނގާފައިވާ ގޮތަށް ބަލާއިރު، ޒަމާން ބަދަލުވަމުން ދިޔުމަކީ ދިގު މުއްދަތުން އާދާކާދައަށް ބަދަލު އަންނަ ސަބަބެކެވެ.\nމިއީ ދިވެހިރާއްޖެ ބަލައިގަނެފައިވާ މަބްދައުއެއްކަން އެނގެނީ ބައެއް ޤާނޫނުތަކުގައި އެކަމަށް ނަޒަރުކޮށްފައިވާތީއެވެ. އާދަކާދައަކީ ޤާނޫނެއް އުފަންވުމުގެ އަސްލެކެވެ. ބަޔަކު އަމަލުކުރަމުންދާ ގޮތް ޤާނޫނެއްގައި ލިޔެވިފައި ނެތަސް އެކަމަށް ޤާނޫނީ ބުރަދަންދެވޭނެއެވެ. ދުނިޔޭގެ ޤައުމުތަކުން ނިންމުންތައް ނިންމުމުގައި މިކަމަށް ރިއާޔަތްކުރާއިރު، އިންސާފުގެ މަގަށް ރުޖޫއަވުމަށް މިއީ ވަރަށް މުހިންމު މަސްދަރެކެވެ.\nއިސްލާމީ ޝަރީއަތުގައި މިކަމަށް ވަރަށްބޮޑަށް އަހަމިއްޔަތުކަން ދީފައިވެއެވެ. އެގޮތުން ފިޤްހީ ޤާއިދާއެއްގެ މާނައިގައިވެއެވެ. ''އާދަކާދައަކީ އެމައްޗަށް ހުކުމްކުރެވޭނެ ޝަރުއީ ހުއްޖަތެކެވެ.'' މިހެންނެވެ. ބުއްދި ޤަބޫލުކުރާ ނަޒަރިއްޔާތަށް ބަލާއިރު، ހެދުންފަހާ މީހަކު ގަމީހުގެ ކަނާއަތް ފަރާތުގައި ޖީބު ހަރުކުރަނީ މީހަކު އެދިގެން ނުވަތަ ބުނެގެން ނޫނެވެ. އަދި އެކަން ޤާނޫނެއްގައި ލިޔެފައިވާތީއެއްވެސް ނޫނެވެ. މީހުން ބަލައިގަނެފައިވާ ގޮތަކީ އެއީކަމަށްވާތީއެވެ.\nމަހަށްގޮސް އައިސް މަސްބަހާނެ ގޮތާގުޅޭ ޤާނޫނެއް ނެތެވެ. ކަންކުރަންޖެހޭ ގޮތް ލިޔެފައިވާ ލިޔުމެއްވެސް ނުމެއޮވެމެއެވެ. މައްސަލައެއް ނުޖެހި މިއަދާއިހަމައަށްވެސް މިކަން އޮތީ މިހެންނެވެ. އެކަންކުރަނީ ކުރިންވެސް އަމަލުކުރަމުން އަންނަ ގޮތަށެވެ. ރެސްޓޯރަންޓުތަކުގައި ފްރައިޑްރައިސްއަށް އަގު ޖަހާފައި ހުންނަނީ އެއްވައްތަރު ފްރައިޑްރައިސް ކަމަށްވާނަމަ އެއްއަގެވެ. ފްރައިޑްރައިސްގެ2ތަށީގައި ހިމެނޭ ބަތްފުށްތައް އެއްވަރުވުމަކީ މުސްތަހީލުކަމެކެވެ. އެހެންވިޔަސް އަގު ނަގަނީ ބަތްފުށް ގިނަ ފްރައިޑްރައިސްއާއި މަދު ފްރައިޑްރައިސްގައިވެސް އެއް ވަރަށެވެ. މިގޮތަށް ކިތައްމެ ކަމެއް ފެންނަން އެބަހުއްޓެވެ.\nއާދަކާދައަކީ އެއާއިނުލާ ޤާނޫނީ ނިޒާމު ފުރިހަމަ ނުވާނެ އެއްޗެކެވެ. ޤާނޫނީ ރުކުނެކެވެ. އުންސުރެކެވެ. މައްސަލައެއް ޖެހިއްޖެނަމަ އާދަކާދާއަށް ބެލުމަށްފަހު ކޯޓުތަކުވެސް ކަންކަން ނިންމުމަކީ ކުރެވޭނެ ކަމެކެވެ. އަދި އެކަން އެހެން ކުރަމުންވެސް އައިސްފައިވެއެވެ. އާދަކާދައާއި ފުށުއަރާ ގޮތަށް ޤާނޫނެއް ގެނައުން ދުސްތޫރީ ހަމަ ތަނެއް ނުދެއެވެ. އެގޮތަށް ޤާނޫނެއް އައިސްފިނަމަ އެ ޤާނޫނެއް، މުޖުތަމައު ބަލައިނުގަތުގެ ސިފަ ފާޅުވާނެއެވެ. އާދަކާދައިގެ ގޮތުގައި މީހުން ބަލައިގަނެފައިވާ ކަންކަމުގެ މައްޗަށް ނިންމާ ނިންމުންތަކަކީ އެކަމަށް ޤާނޫނީ ބުރަދަން ދެވިފައިވާ ކަމެއްގޮތުގައި ބަލަންވާނެއެވެ.\nއާދަކާދައެއް ބަދަލުކޮށްލަން މަސައްކަތްކުރުމަކީ، ކުރަން ހެޔޮވާވަރުގެ ކަމެއް ނޫނެވެ. ނުބައި ކަމެއްގެ މައްޗަށް އާދަކާދައެއް ތަރުތީބުވުމަކީ ވުމަށްވުރެ ނުވުން ގާތްކަމެކެވެ. އެހެންކަމުން އާދަކާދައަށް ބޯލަނބާ ކިޔަމަންވުމަކީ ޤާނޫނަށް ބޯލަނބާ ކިޔަމަންވުމެވެ. ރަނގަޅު އާދައެއްގެ މައްޗަށް ތަރުތީބުގެން އަންނަ ކޮންމެ ކަމަކީ ރަނގަޅުކަމެކެވެ. އާދަކާދައަކީ ޤާނޫނީ ހުއްޖަތަކަށް ވެގެންދަނީ އެހެންވީމައެވެ. އާދަކާދައާއި ނުލައި ޤާނޫނީ ނިޒާމު ފުރިހަމައެއް ނުވާނެއެވެ.\nމިކަހަލަ ދިރާސީ ލިޔުންތައް އިތުރުކޮށްލަ ދެއްވާ...\nވަރަށް ރަނގަޅު ލިޔުމެއްކަން ފާހަގަކޮށް ލިޔުންތެރިޔާއަށް ޝުކުރުވެރިވަން


Match Ge Oivaru Badhaluvee Penalty Thakun: Segert - Vaguthu\nކޮވިޑް-19: ހާލަތަށް ބަދަލެއް ނައިސް ދުނިޔެ އިތުރު ނުރައްކަލަށް! - 39 މިނެޓް ކުރިން\nމެޗުގެ އޮއިވަރު ބަދަލުވީ ޕެނަލްޓީތަކުން: ސެގާޓް\nވޯލްޑް ކަޕް އަދި އޭޝިއަން ކަޕްގެ ކޮލިފިކޭޝަންގައި މިރޭ ގަަލޮޅު ދަނޑުގައި ކުޅުނު މެޗުގައި ޕެނަލްޓީތައް ޗައިނާ އަށް ނުލިބުނު ނަމަ މެޗު އަނބުރާލުމުގެ ފުރުސަތު ދިވެހި ޓީމަށް އޮތްކަމަށް ކޯޗު ޕީޓާ ސެގާޓް ބުނެފި އެވެ.\nމިރޭ ބޮޑު ތަފާތަކުން ރާއްޖެ ޗައިނާ އަތުން ބަލިވެފައިވާއިރު މިއީ ރަޝިއާ ވޯލްޑް ކަޕް ކޮލިފައިންގައިވެސް ރާއްޖެ ޓީމު ޗައިނާ އާއި ވާދަކޮށް ބަލިވި މެޗުތަކަށްވުރެ ދަށް ނަތީޖާއެކެވެ. ދެވަނަ ހާފުގައި ދިވެހި ޓީމުގެ ކެޕްޓަން އަކުރަމް އަބްދުލްޢަނީ ކުރި ފައުލަކާއެކު އޭނާ އަށް ދެވަނަ ރީނދޫ ކާޑާއެކު ރަތް ކާޑު ދައްކައި ދަނޑުން ފޮނުވާލިއިރު ޗައިނާ އިން ޖެހި ފަސް ލަނޑުގެ ތެރެއިން ދެ ލަނޑަކީ ޕެނަލްޓީތަކުން ކާމިޔާބުކުރި ލަނޑުތަކެވެ.\nމެޗައްފަހު ނޫސްވެރިންނާއި ވާހަކަދައްކަމުން ދިވެހި ޓީމުގެ ކޯޗު ސެގާޓް ބުނީ ރާއްޖޭން ދެވަނަ ހާފަށް ނުކުތީ ޗައިނާ ޓީމު ކުރިއަށް ޖެހިލާ ވަގުތު ކައުންޓާ އެޓޭކުގައި އެޓީމުގެ ގޯލަށް ނުރައްކާކުރަން ކަމަށެވެ. އަދި ދެވަނަ ހާފު ފެށިގެން މާގިނަ އިރުތަކެއް ނުވެ ރާއްޖެ ޓީމަށް ރަނގަޅަށް އެޓޭކް ކުރެވުނު ވަގުތު ކޮޅެއްދިޔަ ކަމަށާއި މެޗު އެނބުރިގެން ދިޔައީ އިދިކޮޅު ޓީމަށް ލިބިގެންދިޔަ ފުރަތަމަ ޕެނަލްޓީއާ އެކު ކަމަށެވެ.\n"ދެ ވަނަ ހާފު ފަށައިގެން ރާއްޖެ ޓީމުން ވަރަށް ރަނގަޅަށް ޕްރެސްކޮށްގެން ކުޅުނު. ހަމަލާތަކެއް ވެސް ޓީމުން އުފެއްދި. އޭގެން ފުރުސަތެއްގައި ލަނޑެއް ޖެހުނު ނަމަ ނަތީޖާ 2-1 އަށް ބަދަލުވެ ޗައިނާ އަށް ކޮންމެވެސް ވަރަކަށް އަސަރުކުރީސް. އަހަރެމެން ދެ ވަނަ ހާފަށް ނުކުތީ ވެސް އެ ވިސްނުމުގައި. އެކަމަކު އިދިކޮޅަށް ލިބުނު ޕެނަލްޓީއާ އެކު މެޗުގެ އޮއިވަރު ބަދަލުވެގެން ދިޔައީ،" ސެގާޓް ބުންޏެވެ.\nމިރޭގެ މެޗުގެ ފުރަތަމަ ވިއްސަކަށް މިނެޓު ރާއްޖޭން ހަމަޖެހިލައިގެން ކުޅުނު ނަމަވެސް ޓީމުގެ ފޯވަޑް ލައިން ލީޑުކުރަމުންދިޔަ އަލީ އަޝްފާގް (ދަގަނޑޭ) އަށް އެއްވެސް ވަރަކަށް ބޯޅަ ދެވޭގޮތެއް ނުވި އެވެ. ރާއްޖޭގެ ޓީމަށް ޗައިނާ ހިފަހައްޓާލެވުނީ ފުރަތަމަ ހާފުގެ 25 ވަނަ މިނެޓާ ހަމަ އަށެވެ. އެއަށްފަހު ޗައިނާ އިން މެޗު ތެރެއަށް ވަދެ ގިނަ އަދަދެއްގެ ހުރަސްތަކެއް ނަގަން ފަށައި ރާއްޖެ ގޯލަށް ބާރުބޮޑުކުރަން ފެށި އެވެ. ޓީމުގެ ޑިފެންސްން އިން ރިކަވާކުރި ބޯޅަތައް ފޯވަޑް ލައިންގައި ހުރި ދަގަނޑޭ އަށް ފޯރުކޮށްދިނުމުގައި ކާމިޔާބެއް ނުލިބި އުޅެނިކޮށް ޗައިނާ އިން ކައިރިކައިރީގައި ދެ ލަނޑުގެ ލީޑެއް ހޯދިއެވެ.\nދެ ވަނަ ހާފަށް ނުކުމެ ރާއްޖެ އިން ވަރަށް ޕްރެސްކޮށްގެން ކުޅެ ދެތިން ހަމަލާ އުފެއްދި އެވެ. ނަމަވެސް ލިބުނު ފުރުސަތު ތަކުގެ ބޭނުން ނުހިފި އޮއްވާ ޗައިނާ އަށް ޕެނަލްޓީއެއް ލިބި ލީޑު ތިން ލަނޑަށް ބޮޑުކުރި އެވެ. އޭގެ ފަހުން ދިވެހި ކުޅުންތެރިން މާބޮޑަށް ވަރުބަލިވެ ޗައިނާ ހިފެހެއްޓުމުގައި ނުކުޅަދާނަވި އެވެ.\n" މިރޭގެ މެޗުގެ ނަތީޖާ އަހަރެމެން ގަބޫލުކުރަން ޖެހޭ. މިއީ ޗައިނާ އަށް ހައްގު މޮޅެއް. 5-0 އަކީ ތަފާތު ބޮޑު ނަތީޖާއެއް. އެކަމަކު ކުޅުންތެރިންގެ މަސައްކަތް ވެސް ފާހަގަކުރަން ޖެހޭ.،" މެޗައްފަހު ސެގާޓް ބުންޏެވެ.\nމިރޭގެ މެޗަކީ ކޮލިފައިންގައި ޗައިނާ ކުޅުނު ފުރަތަމަ މެޗެވެ. ރާއްޖެ އިން ވަނީ މިދިޔަ ބުރާސްފަތި ދުވަހު ގައުމުން ބޭރުގައި ގުއާމް އާއި ކުޅެ 1-0 އިން އެޓީމު ބަލިކޮށްފައެވެ.\nޗައިނާގެ މަހުޖަން، ޖެކް މާ ފެނިއްޖެ\nޗައިނާގެ ބިލިއަނަރު ޖެކް މާ ގެއްލިއްޖެ\nއިންޑޮނޭޝިއާގެ މަސްވެރިއަކަށް ޗައިނާގެ ޑްރޯން އެއް ފެނިއްޖެ\nސެޕްޓެމްބަރު 11, 2019 01:14\nކަލޭ ތިއީ ބޮޑު އަނގައެއް\nސެޕްޓެމްބަރު 11, 2019 07:06\nމުޅި ޓީމުގެ ހަމަ ފެންވަރުނެތީ! ހުނަރު ނެތީ! ބުންވަރުނެތީ! އެބައެއްގެ ހަށިގަނޑުގައި ހުރި އެއްޗެއް ނެރެވޭނީ!! ކޮން ވާހަކައެއް ދައްކާކަށް!! އަނގަތަޅާ މީހުން ކޮންމެ މިކަހަލަ މެޗަކަށްފަހު އަނގަތަޅާނެ! މިއީ އާކަމެއްނޫން!!\nސެޕްޓެމްބަރު 11, 2019 03:45\nކަލޭގެ ކިބުރުވެރިކަމާ ސުންޕާކަން ހުރިހާވެސް މައްސަލައަކީ މުސްކުޅި ބޭގަނޑާ..!\nސެޕްޓެމްބަރު 11, 2019 08:50\nދެން އިސްތިއުފާ ވަރައް ޒާތީ ކޯޗެއް\nސެޕްޓެމްބަރު 11, 2019 08:01\n1 ލައްކަ ރުފިޔާ ދޭން ބުނެ ފޮނި ކެނޑީމަ ކުޅުން ތެރިން ތިބީ ފައިސާގެ ދަލުގައި ޖެހި ތާށި ވެފަ... ޓަޓާސް ޓަސް.....\nސެޕްޓެމްބަރު 11, 2019 08:05\nމިބުނީނުން ތިއުޅޭ މަހުލޫފުގެ ސުންޕައި ވިހަ އަގައިގެ ސަބަބުން ތިހެންވީ\nސެޕްޓެމްބަރު 11, 2019 08:18\nރޭކުޅުނުމެޗްގެ އޮއިވަރު ރާއްޖޭ ކޮޅަށްއޮތީ ކޮންއިރަކު؟ ފުރަތަމަ ހާފްގައިވެސް2ލަނޑު. ދެންކޮން އޮއިވަރެއްގެ ވާހަކަ މިދައްކަނީ. ދިވެހި ގައުމީޓީމު މިފަހު އެންމެހިތްދަތި ބައްޔަކުން މިބަލިވީ ސެގާޓްގެ ކޯޗްކަމުގައި. އަމިއްލަ ދަނޑުގައި ސުމަކުން. މޮޅުވާހަކަދައްކަން ރަނގަޅު.\nސެޕްޓެމްބަރު 11, 2019 08:23\nކޯޗް ބަރާބަރު ކުޅުންތެރިންގެ ފެންވަރު ދަށް ބޯޅަލިބުނީމަ އެއްވެސް ކުޅުންތެރިއެއް ހުަނަރުވެރިއެއްނޫން ތެޅިފޮޅުނީ ސީރިޔާ އާއި ޕިލިޕީސް އަތުންވާނީބަލި\nސެޕްޓެމްބަރު 11, 2019 08:31\nނޫން.. ހަމަ މޮޅުކޯޗެއްމީ... މީނަ ވިއްޔާ ފަހަކަށް އައިސް ތަށިގަނޑެއްވެސް ގެނައީ---- ކޮންމެ މީހަކުވެސް މުސްކުޅި ވާނެ ވިސްނާ ސިކުޑިން------\nސެޕްޓެމްބަރު 11, 2019 08:41\nކުރީދުވަހު ބުނީ ސަޕްރައިޒް ނަތީޖާއެއް ނެރެވިދާނެ. މިއޮތީ ހަމަރަނގަޅު ސަޕްރައިޒް ނަތީޖާ އެއްނެރެފާ.\nކަލޭ ދޮގުނުހަދާ ކަލޭގެ ފަރުވާކުޑަކަން.މަހުލޫފްގެ ކަންޖޫސް ކަމުން ވާގޮތް.ރައްކާވޭ.\nސެޕްޓެމްބަރު 11, 2019 09:09\nރެގެމެޗުން ބޮޑުތަފަތަކުން ރާއްޖެބަލިވުމުގެ ޒިންމާނަގަންޖެހޭނީ ކޯޗް ގަބޫލުކުރެވެނީ ކޯޗްހުރީ ޗައިނާއަށްވިކިގެންކަމަށް ފުރަތަމަދުވަހުންފެށިގެންވެސް ކޯޗްމަސައްކަތްކުރީ ޓީމުގެ މޮޅެތި ކުޅުންތެރިންތަކެއްބާކީކޮށް މިހާލަތާއިނުގުޅޭ ސްކޮޓެއް އެކުލަވާލައިގެން ބޭނުންވެފައިއޮތީވެސް ރާއްޖެމިހާލަތުގައި ޖެއްސުން ރަޢިއްޔަތުންގެ ނުރުހުންބޮޑުވެގެން ދެންގޮތްހުސްވާހިސާބުން ޓީމަށްނެގީ ދަގަނޑޭ ދަގަނޑޭއަކީވެސް ތިޓީމުގެ ޕްރެކުޓިސްގައި ބައިވެރިނުކޮށް ބާކީކޮށްފައިހުރި މޮޅުކުޅުންތެރިއެއް ކޯޗްބޭނުންވީ ދަގަނޑޭ ޓީމުގައި ހިމެނިނަމަވެސް ޓީމު ބަލިވެއްޖެކަން ދައްކާ ދަގަނޑޭއަކީމިހާރު ރާއްޖެއަށް އެހާމުހިއްމުކުޅުންތެރިއެއް ނޫންކަން ދިވެހިންނަށް ދައްކަދިނުމަށް ދަގނަދޭއައި ބަކާފަދަ މުހިއްމު ކުޅުނެތެރިން ދޫކޮށް ޓީމު އެކުލަވާލިމައްސަލާގައި އެފްއޭއެމާއި ޔޫތުމިނިސްޓްރީގެ އިހުމާލުވެސް އެބައޮތް\nސެޕްޓެމްބަރު 11, 2019 09:10\nޓީމުގެ ފިޓްނަސް ރަނގަޅެއް ނޫން. އެތިބަ ޅަފުރައިގެ ޒުވާން ކުދިންތައް ދުއްވައިގަންނަ އިރަށް އަކުނިވަޔަށް ދަމައިގެންފަ. އަކުރަމް ބޭލި ހިސާބުން ޑިފެންސް އޮތީ ހާއަށް. ފައުލް އެހާގިނަ. ޗައިނާ މޮޅު ވަރަށްވުރެ ދިވެހި ޓީމް ވަނދުވީމަ ބަލިވީ. އަނެއްކާ އެންމެ ފަހުވަގުތު އެއްލައްކަ ރުފިޔާގެ ހުވަފެން.\nސެޕްޓެމްބަރު 11, 2019 09:31\nމަހުލޫފް އިބޫމެ މެޗުބަލަންދިޔައީމަ ބަލިވީ\nސެޕްޓެމްބަރު 11, 2019 09:41\nއޮއިވަރު ބަދަލުވީ ނުކުޅެ ވުނީމަ ފެނަލްޓީއަކުން ނޫން 2ގޯލް ހަހާފައޮއްވަ ފަހަތުންއަރާ 3ގޯލް ޖެހޭނީވެސް ބޯޅަގޯލަޔަށް ވަށްދައިގެން\nސެޕްޓެމްބަރު 11, 2019 11:09\nމިކަލޭގެ މިގޮތަށް ވާހަކަ ނުދައްކާނީ މަކުނު ފިނދުން ވާހުސްވާ ދުވަހަކުން.\nސެޕްޓެމްބަރު 11, 2019 14:12\nބައްސާމް އާއި އަލީއުމަރު ތިޔަތަނުން ނެރެބަލަ. ބޮޑުވެއްޖެ ވަބާއެއްނުންމީ މިހާރު.\nމެޗުގެ އޮއިވަރު ރަނގަޅު އިރެއް ބުނެދީފާނަންތަ؟\nސެޕްޓެމްބަރު 12, 2019 10:40\nއަދިވެސް މާ ވަރުގަދަ މީހެއްކަމަށް ދެކިގެން ދަގަނޑާ އެކަތަށް ޗާންސް ނުދެވިގެން ދިވެހިން އެނބުރޭތި


Ras Online -4ޓީމެއް ޑިސްކޮލިފައިކުރުމަށްފަހު ބައިބަލާ މުބާރާތް ފަށަނީ\n4 ޓީމެއް ޑިސްކޮލިފައިކުރުމަށްފަހު ބައިބަލާ މުބާރާތް ފަށަނީ\nއަހުމަދު ޝާހް7މޭ 2022 - 10:48\n4 ޓީމެއް ޑިސްކޮލިފައިކުރުމަށްފަހު ބައިބަލާ މުބާރާތް ފަށަން ނިންމައިފިއެވެ.\nކޮވިޑް-19 ގެ ބަލި މަޑުކަމާއެކު ބައިބަލާ މުބާރާތް މެދުކެނޑުމަށްފަހު، އަލުން މިއަހަރު، 1443 ވަނަ އަހަރުގެ ބައިބަލާ މުބާރާތް ބޭއްވުމަށް ސަރުކާރުން ވަނީ ހުއްދަދީފައެވެ. އަދި މި މުބާރާތް އިއުލާންކޮށް، ގުރުއަތު ނަގާފައިވާއިރު، 34 ޓީމުން 1000 އަށްވުރެ ގިނަ ޒުވާނުންމިވަނީ ބައިވެރިވެފައެވެ. އަދި ޓީމުތަކުން ބައިބަލާ ރިންގުއަޅައި، ޕްރެކްޓިސްތަކާއި، ޖާޒީތަށް ޕްރިންޓްކޮށް ގިނަ ހަރަދުތަކެއް މިހާތަނަށް ކުލަބްތަކުން ވަނީ ކޮށްފައެވެ.\nބައިބަލާ މުބާރާތް ފަސްކޮށްފައިވަނީ މާލެތެރޭގައި މިހާރު ހިނގަމުންދާ މާރާމާރީތަކާ ގުޅިގެން ފުލުހުން އެކަމަށް އެދިފައިވާތީކަމަށް ބައިބަލާ އެސޯސިއޭޝަނުން ވަނީ ބުނެފައެވެ. އެގޮތުން މީގެ ކުރިން 34 ޓީމު ބައިވެރިވެފައިވީނަމަވެސް އެކިއެކި ސަބަބުތަކާހެދި މިހާތަނަށް4ޓީމެއް މުބާރާތުން ޑިސްކޮލިފައިކޮށްފައިވާ ކަމަށް އެސޯސިއޭޝަނުންވަނީ ބުނެފައެވެ.\nބައިބަލާ އެސޯސިއޭޝަނުން ނެރެފައިވާ ބަޔާނެއްގައި ބުނެފައިވަނީ އެ އެސޯސިއޭޝަނަކީ ރާއްޖޭގައި އޮތް ހަމައެކަނި ސަޤާފީ ކުޅިވަރަކާއި ގުޅުންހުރި އެސޯސިއޭޝަނަށްވާއިރު، އެކުޅިވަރާއި މުޖުތަމައުގައި ހިނގާ ކުށްތަކާއި ގުޅުމާ ގުޅުވުން، ހިތާމައާއިއެކު ކުށްވެރިކުރާ ކަމަށެވެ.\n"މިފަދަ ކުޅިވަރުތަކަކީ މީހުން ބިނާކުރުމާއި، މުޖުތަމައުއަށް ފައިދާހުރި ހަށިހެޔޮ ޒުވާނުން ނެރެދޭނެ ހަރަކާތްތަކަށްވީހިނދު، މިއީ ގިނަ ޒުވާނުންގެ މަސްލަހަތާއި ގުޅުންހުރި ކުޅިވަރެއްކަން ގަބޫލުކުރެވެއެވެ." ބައިބަލާ އެސޯސިއޭޝަންގެ ބަޔާނުގައިވެއެވެ.\nބައިބަލާ އެސޯސިއޭޝަނުން ބުނީ މުބާރާތުގައި ބައިވެރިވާ ޓީމުތަކާއި ބައިބަލާ އެސޯސިއޭޝަންގެ ހިންގާ ކޮމިޓީ މަޝްވަރާކޮށް ގޮތްތަކެއް ނިންމާފައިވާ ކަމަށެވެ. އަދި މުބާރާތުގެ ތެރެއިން ކުޅިވަރުގެ ރޫހާއި، އިޖުމާއި މިންގަނޑުތަކާއި ހިލާފަށް އަމަލުކުރާ ޓީމުތަކާއި މެދު ހަރުކަށި ފިޔަވަޅުމަށް ނިންމާފައިވާކަމަށްވެސް އެސޯސިއޭޝަނުން ވަނީ ބުނެފައެވެ.\nއެގޮތުން މުބާރާތުގެ އިންތިޒާމްތައް މިހާތަނަށް ރޭވިފައިވަނީ ފުލުހުންނާއި ގުޅިގެން، ފުލުހުންގެ އިރުޝާދުގެ މަތިން ކަމަށާއި ފުލުހުން އެދުނުގޮތައް ބައިބަލާ ކުޅެން ހަމަޖެހިފައިވާ ތަނާއި، އެތަނުގައި ކެމެރާ ހަރުކުރުމާއި، ސަޕޯޓަރުން ވަކިވާނެހެން ތަނުގެ އިންތިޒާމްތައް ހަމަޖައްސާފައިވާ ކަމަށް އެސޯސިއޭޝަނުން ވަނީ ބުނެފައެވެ.\n"އެހެންކަމުން 1443 ވަނަ އަހަރުގެ ބައިބަލާ މުބާރާތް ކުރިން ރޭވިފައިވާގޮތައް ކުރިއަށް ގެންދިޔުމަށް މި އެސޯސިއޭޝަނުން ނިންމައި، އެކަންކަން އިންތިޒާމްކުރަން ފަށާފައިވާވާހަކަ ޓީމުތަކާއި، މިކުޅިވަރަށް ލޯބިކުރާ އެންމެހައި ފަރާތްތަކުގެ ސަމާލުކަމަށްޓަކައި ދަންނަވަމެވެ." ބައިބަލާ އެސޯސިއޭޝަންގެ ބަޔާނުގައިވެއެވެ.\nމިފަހަރު މުބާރާތް ބާއްވާނީ "އެމްޓީސީސީ ބައިބަލާ ޗެލެންޖް" ނަމުގައެވެ. މުބާރާތުގެ ޓައިޓަލް ސްޕޮންސާއަކީ އެމްޓީސީސީ އެވެ.


އެސް.އެން ވޮލީ ޓީމްގެ މާހެފުން ބާއްވައިފި - MNUSU\nއެސް.އެން ވޮލީ ޓީމްގެ މާހެފުން ބާއްވައިފި\nin ނިއަރެސް, ގޮފިތައް\nސުކޫލް އޮފް ނާސިންގެ މި މާހެފުން ބޭއްވީ 30 އޭޕްރީލް ވީ ހޯމަ ދުވަހުގެ ރޭ 20:30 ން 22:00 އަށް އެސް.އެން، އެފް.އެޗް.ޓީ.އެސް ބިލްޑިންގައެވެ. މި މާހެފުން ޝަރަފުވެރި ކޮއްދެއްވީ ސުކޫލް އޮފް ނާސިންގެ ޑީން އާސިޔާ އިބްރާހީމް އެވެ. މި މާހެފުމުގައި އެސް.އެންގެ ވޮލީ ޓީމްގެ ހުރިހާ ކުޅުންތެރިންނާއި ކޯޗްއާއި ލެކްޗަރާއިންނަށް ވަނީ ދައުވަތު އެރުވިފައެވެ. އަދި މިދައުވަތު ޤަބޫލު ކުރައްވައި ވަރަށް ގިނަ ބޭފުޅުން ވަނީ މިމާހެފުމުގައި ބައިވެރިވެފައެވެ.\nމި ވޮލީ ބޯލް އިވެންޓަށް ވަނީ ސްކޫލް އޮފް ނާސިންގެ ވަރަށް ގިނަ ދަރިވަރުންގެ ތަރުހީބް ލިބިފައެވެ. މިގޮތުން މިކަން ފާހަގަކޮށް އެސް.އެންގެ ވޮލީ ޓީމް ގެ ހުރިހާ ކުޅުން ތެރިންނަށާއި އެހީތެރިންނަށް މި ވޮލީ މުބާރާތުގައި ބައިވެރިވިކަމުގެ ހަދާނީ ލިޔުމެއް ނިއަރެސްގެ ފަރާތުން ވަނީ އަރުވާފައެވެ. މި ހަދާނީ ލިޔުންތައް ހުރިހާ ބޭފުޅުންނަށް ހަވާލުކޮށް ދެއްވީ މި މާހެފުމުގެ ޝަރަފުވެރި މެހެމާން ސުކޫލޮ އޮފް ނާސިންގެ ޑީން އާސިޔާ އިބްރާހީމް އެވެ.\nމީގެ އިތުރުން މި މާހެފުމުގެ ބައިވެރިން އިންސާފުކުރެއްވުމަށް އެކި ބާވަތްތަކުގެ ދިވެހި ކެއުން ވަނީ ހިމަނާފައެވެ. މިމާހެފުން ކާމިޔާބުކަމާ އެކުނިންމާލީ ވަރަށް ގިނަ ބޭފުޅުންގެ އެހީއާ އެކުއެވެ. އޭގެ ތެރޭގައި ސްކޫލް އޮފް ނާސިންގެ ވަރަށް ގިނަ ދަރިވަރުންނާއި ލެކްޗަރާއިން ހިމެނެއެވެ.\nއެމް.އެން.ޔޫ ސްކޫލް އޮފް ނާސިންގެ ގޮފި


6388 މީހަކަށް އިންކަމް ސަޕޯޓް އެލަވަންސް ދޫކޮށްފި | Naares\n6388 މީހަކަށް އިންކަމް ސަޕޯޓް އެލަވަންސް ދޫކޮށްފި\nސެޕްޓެމްބަރ މަހުގެ3ވަނަ ދުވަހުގެ ނިޔަލަށް 14105 މީހުން އިންކަމް ސަޕޯޓް އެލަވަންސްއަށް އެދި ވަނީ ހުށައަޅާފައެވެ. މީގެތެރެއިން 6388 މީހަކަށް އިންކަމް ސަޕޯޓް އެލަވަންސް ދޫކޮށްފައިވާކަމަށް ފިނޭންސް މިނިސްޓްރީން ވިދާޅުވެއްޖެއެވެ.\nފިނޭންސް މިނިސްޓްރީން އެންމެފަހުން އާންމުކޮށްފައިވާ ތަފާސް ހިސާބުތައް ދައްކާގޮތުން އެއީ ޖުމްލަ 59.1 މިލިއަން ރުފިޔާއެވެ.\nއިންކަމް ސަޕޯޓް އެލަވަންސް ދޫކުރަނީ ކޯވިޑް-19އާ ގުޅިގެން ޢާމްދަނީއަށް ނުރަނގަޅު އަސަރެއް ކޮށްފައިވާ މީހުންނަށް، އެ މީހުންގެ ދިރިއުޅުމުގެ ޒަރޫރީ ބޭނުންތައް ފުއްދުމަށް އެހީތެރިވުމުގެ ގޮތުން ސަރުކާރުގެ ފަރާތުން ޚާއްޞަ ޢިނާޔަތެއް ދިނުމުގެ ބޭނުމުގައެވެ. އިންކަމް ސަޕޯޓު އެލަވަންސް ގިނަ ބަޔަކަށް ދެވޭ ގޮތަށް އެ އެލަވަންސް ދިނުމާއި ގުޅޭ އުސޫލަށް ދާދިފަހުން ވަނީ ބަދަލުވެސް ގެނެސްފައެވެ.\nމި ބަދަލުގައި ވަނީ ރާއްޖޭގައި ވަޒީފާ އަދާކުރާ ފަރާތްތަކުގެ ތެރެއިން، 1 ޑިސެންބަރު 2019 ގެ ފަހުން އާމްދަނީއަށް ނުރަނގަޅު އަސަރުކޮށްފައިވާ ފަރާތްތަކަށް އިންކަމް ސަޕޯޓު އެލަވަންސްއަށް އެދި ހުށައެޅޭނެކަމަށެވެ. މީގެކުރިން އިންކަމް ސަޕޯޓު އެލަވަންސް ދިނުމަށް ހަމަޖެހިފައިވަނީ މިދިޔަ މާރޗުމަހުގެ އެއްވަނަ ދުވަހުގެ ފަހުން، މުސާރައަށް ނުރަނގަޅު އަސަރުކޮށްފައިވާ ފަރާތްތަކަށެވެ.


އެންމެ ކުދި، ކުދި އަދި މެދު ފަންތީގެ ވިޔަފާރިތަކުގެ ތެރެއިން ކާބޯތަކެތި އުފައްދާ ފަރާތްތަކަށް (ހާއްސަކޮށް ޒުވާން ވިޔަފާރިވެރިންނާއި ގޭގައި ތިއްބަވައިގެން ކާބޯތަކެތި އުފައްދާ ކަނބަލުންނަށް) އަމާޒުކޮށްގެން ޔޫ.އެން.ޑީ.ޕީގެ ސަސްޓެއިނަބަލް އިކޮނޮމިކް އެންޕަވަރމެންޓް އެންޑް ޑިވެލޮޕްމަންޓް ފޯ އެސް.އެމް.އީޒް (ސީޑްސް) ޕްރޮޖްކްޓްގެ މާލީ އެހީގެ ދަށުން، މިނިސްޓްރީ އޮފް އިކޮނޮމިކް ޑިވެލޮޕްމަންޓްގެ އިސްނެންގެވުމާއެކު ބިޒްނަސް ސެންޓަރ ކޯޕަރޭޝަނުން (ބީ.ސީ.ސީ) ހުޅުމާލޭގައި ކޯޝެއާޑް ކިޗެން ފެސިލިޓީއެއް ގާއިމުކުރުމަށް ވަނީ ނިންމާފައެވެ. ކޯޝެއާޑް ކިޗެން ފެސިލިޓީއަކީ ކާބޯތަކެތި އުފެއްދުމަށް ބޭނުންވާ ގިނަ ވަސީލަތްތަކެއް އެއްތަނަކުން ލިބިދޭގޮތަށް އަދި އެއްފަހަރާ ގިނަ ބަޔަކަށް ބޭނުންކުރެވޭ ގޮތަށް ފަރުމާކުރެވިގެންދާނެ ތަނެކެވެ. އެހެންކަމުން، މި ފެސިލިޓީގައި ކާބޯތަކެތި ތައްޔާރުކުރާ ފަރާތްތަކަށް އަމާޒުކޮށް ތަފާތު ކަލިނަރީ ޓްރެއިނިންގތައް ހިންގުމަށް މި ކުންފުނިން ބޭނުންވެއެވެ.\nވީމާ މިކަމަށް ޝައުގުވެރިވެލައްވާ ފަރާތްތަކުން ތިރީގައިވާ ގޫގުލް ފޯމް މެދުވެރިކޮށް މިކަމަށް ރަޖިސްޓަރ ވެލެއްވުމަށް ދައުވަތު އަރުވަމެވެ. ފޯމް ހުށަހެޅުމުގެ ސުންގަޑިއަކީ 22 އޮކްޓޫބަރު 2020 ވާ ބުރާސްފަތި ދުވަހުގެ މެންދުރުފަހު 1500 އެވެ.


Quran Hidhudhas Kurumah Oeh Loabi 100 Haafizun Ufehdhumuge Program Ah Oeh Tharuheebun Dhahkaifi - Vaguthu\nޢިލްމު އިންސްޓިޓިއުޓް ފޯރ އިސްލާމިކް ސްޓަޑީޒްއިން ކުރިއަށް ގެންދަން ޢިއުލާންކޮށްފައިވާ، ކީރިތި ޤުރުއާން ހިތު ދަސް 100 ޙާފިޒުންގެ އުފެއްދުމުގެ ޕްރޮގްރާމަށް ބޮޑު ތަރުހީބެއް ލިބެމުންދާ ކަމަށް އެ އިންސްޓިޓިއުޓްއިން ބުނެފިއެވެ.\nމި ޕްރޮގްރާމްގެ ޕްރޮޖެކްޓް ހެޑަކީ، މަޝްހޫރު ދީނި އިލްމުވެރިޔާ އަލްހާފިޒް ޑރ.މުޙައްމަދު ޝަހީމް ޢަލީ ސަޢީދު އެވެ. އަދި ޢިލްމް އިންސްޓިޓިއުޓް ފޯރ އިސްލާމިކް ސްޓަޑީޒް އަކީ ޑރ.ޝަހީމްގެ ބެލުމުގެ ދަށުން ހިންގަމުންދާ އިންސްޓިޓިއުޓެކެވެ.\nޢިލްމު އިންސްޓިޓިއުޓް އިން ބުނީ، "ކީރިތި ޤުރުއާން ހިތުދަސް 100 ޙާފިޒުންގެ އުފެއްދުމުގެ މަޝްރޫޢު"ގެ ނަމުގައި އެ އިންސްޓިޓިއުޓުންފަށާ މި ޕްރޮގްރާމަށް ފޯރމް ހުށަހެޅުމަށް6ނޮވެމްބަރުގައި ހުޅުވާލުމުން ވަރަށް ބޮޑު ތަރުހީބެއް ލިބެމުންދާ ކަމަށެވެ. މިގޮތުން 10 ނޮވެމްބަރުގެ ނިޔަލަށް 350 އަށް ވުރެ ގިނަ އެޕްލިކޭޝަން ލިބިފައިވާ ކަމަށް އެ އިންސްޓިޓިއުޓް އިން ބުނެއެވެ.\nޕްރޮގްރާމްގައި ބައިވެރިވުމުގެ ފޯމް\nމި ޕްރޮގްރާމްގެ ދަށުން ހިންގާ ފިޒިކަލް ކުލާސް އޮންނާނީ މާލެގައެވެ. އަދި އޮންލައިންކޮށްވެސް ހިފްޒު ކްލާސް ބޭއްވުމަށް ވަނީ ހަމަޖެހިފައިއެވެ. އަދި މި ޕްރޮގްރާމްގައި ބައިވެރިވުމަށް އެޕްލިކޭޝަންގެ ހުށަހެޅުމުގެ ފަހު ތާރީހަކީ 15 ނޮވެމްބަރ 2021 އެވެ. ކްލާސްތަ ފަށަން ނިންމާފައި ވަނީ މިމަހުގެ 20 ގައެެވެ.\nމި ޕްރޮގްރާމްގެ ދަށުން ފިޒިކަލް ކުލާސްތަކުަގއި ބައިވެރި ވެވޭނީ6އަހަރާއި 25 އަހަރާއި ދެމެދު ކުދިންނަށެވެ. އަދި އޮންލައިން ކުލާތަކުގައި ބައިވެރިވެވޭ އުމުރު ފުރާއަކީ 12 އާއި 45 އަހަރާ ދެމެދު އެވެ.\nމި ޕްރޮގްރާމްގައި ކިޔަވައިދެއްވާނީ ތަޖުރިބާކާރު ޤުރުއާން ހިތުދަސް އުސްތާޒުންނާއި އުސްތާޒާއިން ކަމަށް ޢިލްމު އިންސްޓިޓިއުޓް ވިދާޅުވެއެވެ.\nމަޝްރޫޢުގެ ޚާއްޞަ ކަންކަން:\nއިޖާޒާ ދިނުން: އިޖާޒާއަކީ، ޙިފުޒު ކޮށް ނިމުމުން ޙިފުޒުގެ ސަނަދުން ސިލްސިލާ ކީރިތި ރަސޫލާ ޞައްލަﷲ ޢަލައިހި ވަސައްލަމައާ ހަމައަށް ގުޅުވައިދިނުމެވެ. މިކަން ކުރާ ގޮތައް ހަމަޖެހިފައިވަނީ އެފަދަ އިޖާޒާ ސަނަދު ލިބިވަޑައިގެންފައިވާ ދަންނަބޭކަލުން ނުވަތަ ޙާފިޒުން ރާއްޖެއިން ބޭރުން ގެނެސްގެން އެކުއްޖަކު ލައްވައި އެބޭފުޅަކަށް ޤުރުއާން އެއްކޮށް ހިތުން ކިޔައިދީގެންނެވެ. ނުވަތަ ޢިލްމު އިންސްޓިޓިއުޓްގެ ޚަރަދުގައި އެދަރިވަރަކު އެފަދަ ތަނަކަށް ފޮނުވައިގެންނެވެ. ޙިފްޒުގެ ސަނަދުގެ ސިލްސިލާއިން ކީރިތި ރަސޫލާއާ ހަމަ އަށް ގުޅުވައިލުމަކީ ޙާފިޒަކަށް ލިބޭނެ ޙިފްޒުގެ އެންމެ މަތިވެރި ޝަރަފެވެ.\nޙިފުޒު ކުރުމާއެކު ރީތި ރާގަށް ޤުރުއާން ކިޔަވަން ދަސްކުރުން.\nބޭރުގެ އުސްތާޛެއް މެދުވެރިކޮށް ކޮންމެ މަހަކު އެއް ފަހަރު ޢަރަބި ބަހުގެ ކުލާހެއް.\nތަޖްވީދުގެ ހަމަތަކުން ކިޔަވަން ދަސްކުރުން.\nއަންހެން ދަރިވަރުންނަށް ތިއްބަވާނީ އަންހެން އުސްތާޛުން.\nތަރުބަވީ ފިލާވަޅުތަކާއި ޤުރުއާނުގެ އަޚުލާޤު ދަސްކޮށްދިނުން.\nބޭރުގެ ތަޖުރިބާކާރު އުސްތާޛުން ދަރިވަރުންނާ ބައްދަލުކުރުން.\nޤުރުއާން ބަލައިގެން ރަނގަޅަށް ކިޔަވަން އެނގުން\nއެކި ވަރަށް ދަސްކޮށްފައިވާ ފަރާތްތަކަށް އިސްކަން ދެވޭނެ\nހަފްތާ ބަންދުގެ ހުކުރު، ހޮނިހިރުގައި ކޮންމެ ދުވަހަކު ދޮޅުގަޑިއިރު ކިޔައިދޭނެ ގޮތަށް ހަމަޖައްސާފައިވާއިރު، މި ކްލާސްތަކުގެ ފީއަކީ މަހަކު 500 ރުފިޔާ އެވެ. މިއީ ހާޟިރުވެގެން ކިޔަވާ ކްލާސް ތަކެކެވެ. އަދި ހަފްތާ ބަންދުގެ ހުކުރު، ހޮނިހިރު އޮންލައިންކޮށް ކުރިއަށް ގެންދާ ކްލާސްތަކުގައި ދޮޅުގަޑިއިރު ކިޔައިދޭނެ އެވެ. މި ކްލާސްތަކުގެ ފީއަކީ މަހަކު 700 ރުފިޔާ އެވެ.


Barca Molhuve Ummeedhu Dhemehetti Iru, Espanyol Relegate Vejje - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް - 34 މިނެޓް ކުރިން\nއުރުގުއޭ ފޯވަޑް ލުއިސް ސުއަރޭޒް ކާމިޔާބުކުރި ހަމައެކަނި ގޯލުން އެސްޕަންޔޯލް ބަލިކޮށް ބާސެލޯނާ އިން ސްޕެނިޝް ލީގު ދިފާއު ކުރުމުގެ އުއްމީދު ގެއްލުނަ ނުދީ ހިފަހައްޓައިފިއެވެ.\nބާސާގެ ދަނޑުގައި ރޭ ކުޅުނު މެޗް 1-0 އިން ކާމިޔާބުކޮށް އެޓީމުން ވަނީ ލީގުގެ އެއްވަނައިގައި އޮތް ރެއާލް މެޑްރިޑާ ޕޮއިންޓަކަށް ކައިރިކޮށްފައެވެ. ރެއާލް އަށް ވުރެ އެއް މެޗް އިތުރަށް ކުޅެގެން ބާސާ ވަނީ 76 ޕޮއިންޓް ހޯދައިފައެވެ. މުޅިއެކު 77 ޕޮއިންޓް ހަމަކޮށްފައިވާ ރެއާލް މާދަމާ ރޭ ކުޅޭ މެޗުން މޮޅުވެއްޖެނަމަ މި ދެ ޓީމްގެ ފަރަގު އަނެއްކާވެސް ހަތަރު ޕޮއިންޓަށް ފުޅާވެގެންދާނެއެވެ.\nކޭމްޕް ނައުގައި އެސްޕަންޔޯލްއާ ދެކޮޅަށް ކުޅުނު މެޗްގައި ފެނިގެންދިޔަ ހަމައެކަނި ގޯލް ސުއަރޭޒް ޖެހީ މެޗްގެ 56 ވަނަ މިނެޓުގައެވެ.\nމި މެޗުން ބަލިވުމުން އެސްޕަންޔޯލް ވަނީ ދެވަނަ ޑިވިޝަނަށް ރެލިގޭޓްވެފައެވެ. ތާވަލުގެެ ފުލުގައި އެޓީމް އޮތީ 35 މެޗުން ލިބުނު 24 ޕޮއިންޓާއެކުއެވެ.\nރޭގެ މެޗުން ބަލިވެ ރެލިގޭޓްވި ނަމަވެސް ބާސާ އަށް ވުރެ ރަނގަޅަށް ކުޅެ ގިނަ ހަމަލާތަކެއް އުފެއްދީ އެސްޕަންޔޯލް އިންނެވެ. މެޗްގެ ފުރަތަމަ ހާފުގައި އެ ޓީމްގެ އެޑްރިއަން އެމްބާބާ ފޮނުވާލި ބޯޅައެއް ބާސާގެ ކީޕަރު ޓާ ސްޓެގަން މަތަކުރިއިރު ހާފް ނިމެން ގާތްވެފައި ވަނިކޮށް ލެފްޓް ބެކް ޑިޑަކް ވިޔާ ޖެހި ބޯޅަ އަމާޒުވީ ގޯލުގެ ދަނޑިއަށެވެ.\nފުރަތަމަ ހާފުގައި އިދިކޮޅު ގޯލާ އަމާޒުކޮށް ބާސާ އަށް ބޯޅައެއް ފޮނުވާނުލެވުނު އިރު އެޓީމަށް އިތުރު މައްސަލަތަކާ ކުރިމަތިވީ ދެވަނަ ހާފުގެ ކުރީކޮޅު ޒުވާން ފޯވަޑް އަންސޫ ފާޓީ އަށް ރެފްރީ ރަތް ކާޑު ދައްކައި ދަނޑުން ފޮނުވާލުމުންނެވެ.\nކުޅެން އެރިތާ ފަސް މިނެޓު ނުވަނީސް ފާޓީ ދަނޑުން ފައިބަން ޖެހުނީ އެސްޕަންޔޯލްގެ ފަރްނާންޑޯ ކަލޭރޯ އަށް ކުރި ފައުލަކާ ގުޅިގެންނެވެ. މި ފައުލާ ގުޅިގެން ފުރަތަމަ ރީނދޫ ކާޑު ދެއްކުމަށްފަހު ރެފްރީ އޭނާގެ ނިންމުން ރަތަކަށް ބަދަލު ކުރީ ވީއޭއާރުގެ އެހީ ހޯދުމަށްފަހުއެވެ.\nފާޓީގެ ރަތް ކާޑަށް ދެ މިނެޓް ނުވަނީސް އެސްޕަންޔޯލް ވެސް 10 ކުޅުންތެރިންނަށް މަދުވީ އެޓީމްގެ ފޯވަޑް ޕޮލް ލޮޒާނޯ ބާސާގެ ޖެރާޑް ޕީކޭ އަށް ކުރި ފައުލަކާ ގުޅިގެން އޭނާ އަށް ރެފްރީ ރަތް ކާޑު ދެއްކުމުންނެވެ. ލޮޒާނޯ އަށް ވެސް ފުރަތަމަ ރީނދޫ ކާޑު ދެއްކުމަށްފަހު ވީއޭއާރު ބެލުމަށްފަހު ރެފްރީ އެ ނިންމުން ބަދަލު ކުރީއެވެ.\nބާސާ އަށް ދެން ކުރިއަށް އޮތީ ރެއާލް ވަލަޑޮލިޑާ ދެކޮޅަށް އަންނަ ހޮނިހިރު ދުވަހު ކުޅެން އޮތް މެޗެވެ.


Priyankaa mifaharu Oscar akah nudhey\nޕްރިޔަންކާ މިފަހަރު އޮސްކާއަކަށް ނުދޭ\nހިތްގައިމު ކަންތައްތަކެއް ހިމަނައިގެން ކުރިއަށްދިޔަ އޮސްކާސް 2018 ގެ ރެޑް ކާޕެޓް މިއަހަރު ވެސް ވަރަށް ހާއްސަ އެވެ. ހުނަރުވެރި ގިނަ ތަރިންތަކެއްގެ ފަރިކަން ރެޑްކާޕެޓުން ފެނިގެންދިޔަ އެވެ.\nއެކަމަކު ރެޑް ކާޕެޓުގައި މިފަހަރު އެންމެ ގިނަ ބަޔަކު ދެކިލުމަށް އިންތިޒާރު ކުރި ބޮލީވުޑް އަދި ހޮލީވުޑަށް ނިސްބަތްވާ ތަރި ޕްރިޔަންކާ ޗޯޕްރާ ނުފެނުމުން ގިނަ ބައެއްގެ ހިތްތައް ކުދިކުދިވި އެވެ. މިދިޔަ އަހަރުގެ އޮސްކާސް އިވެންޓުގައި މުޅިން އަލަށް ފެނިގެންދިޔަ އަދި އިވެންޓްގައި ޕްރެޒެންޓް ވެސް ކުރި ޕްރިޔަންކާ މި އަހަރުގެ އޮސްކާ އިން ނުފެނީ ކީއްވެތޯ އޭނާގެ ފޭނުން ރޭގެ ހަފްލާ ފެށުނީއްސުރެ އަހަމުންދިޔަ އެވެ.\nރެޑް ކާޕެޓް ނިމި މެއިން އިވެންޓް ފެށުމުގެ ކުރިން ޕްރިޔަންކާ ވަނީ އޭނާ މިފަހަރު އޮސްކާއަށް ނުދެވުނު ސަބަބު ހާމަކޮށްފަ އެވެ. އިންސްޓަގްރާމްގައި ކުރި ޕޯސްޓެއްގައި ޕްރިޔަންކާ ބުނީ މިފަހަރު އޮސްކާއަށް ނުދެވުނީ ބަލިވެ އުޅޭތީ ކަމަށެވެ. އެ ޕޯސްޓުގައި ޕްރިޔަންކާ ވަނީ މިއަހަރު އޮސްކާއަށް ނޮމިނޭޓްވި ފަރާތްތަކަށް މަރުހަބާ ވެސް ކިޔާފަ އެވެ. އޮސްކާ ކާމިޔާބުކުރާނެ ފަރާތްތައް ބަލަންވެސް ކެއްމަދުވެފައިހުރި ކަމަށް އޭނާ ބުނެފައިވެ އެވެ.\nޕްރިޔަންކާ އިންސްޓަގުރާމް ސްޓޯރީގައި ކުރި ޕޯސްޓުގެ ސްކްރީންޝޮޓް --\nމީގެ މަދު ދުވެސްކޮޅެއް ކުރިން ޕްރިޔަންކާ ވަނީ މިދިޔަ މަހު މަރުވި އިންޑިއާ ސިނަމާގެ ފުރަތަމަ އަންހެން ސުޕަސްޓާ ބަތަލާ ޝްރީދޭވީގެ ހަނދާނުގައި ލިޔުމެއް ވެސް ޕޯސްޓުކޮށްފަ އެވެ. އެ ލިޔުމުގައި ޕްރިޔަންކާ ބުނެފައިވަނީ އޭނާ އެކްޓިންގް ދާއިރާއަށް އެހާ ބޮޑަށް ޝައުގުވެރިވީ ވެސް ސްރީދޭވީގެ ސަބަބުން ކަމަށެވެ.\nޕްރިޔަންކާގެ އެންމެ ފުރަތަމަ ހޮލީވުޑް ފިލްމު "ބޭވޮޗް" ނިކުތީ މިދިޔަ އަހަރު އެވެ. މިހާރު އެންމެ އަވަދިނެތި ޕްރިޔަންކާ އުޅެމުން އަންނަނީ އޭނާގެ ފުރަތަމަ އެމެރިކަން ޓީވީ ސީރީޒް "ކުއެންޓިކޯ" ގެ ސީޒަން ތިނެއްގެ މަސައްކަތުގަ އެވެ. އިތުރު ފިލްމު ޕްރޮޖެކްޓުތަކުގައިވެސް އޭނާ އަންނަނީ މަސައްކަތް ކުރަމުންނެވެ.\nޕްރިޔާންކާ ޗޯޕްރާ އޮސްކާސް އެވޯޑްސް


ދިވެހިރާއްޖޭގައި 1930 ގެ އަހަރުތަކުން ފެށިގެން އެކިތަފާތު ނަންނަމުގައި ކުންފުނިތައް ހެދެމުން އައިސްފައިވެއެވެ. ނަމަވެސް މިކުންފުނިތައް ވުޖޫދަށް އައިސްފައިވަނީ އެއްވެސް ޤާނޫނެއްގެ ދަށަކުންނޫނެވެ. އަދި މިކުންފުނިތަކަކީ މިޒަމާނުގައި މިކިޔާ ކޯޕަރޭޓް ގަވަރނަންސްގެ އުޞޫލުތަކާ އެއްގޮތަށް ހެދުނު ކުންފުނިތަކެއްވެސް ނޫނެވެ. ދިވެހިރާއްޖޭގައި ކުންފުންޏަކީ ކުންފުނީ ގެ ޙިއްސާދާރުންނާ ވަކިން، ވަކި ޝަޚުޝެއް ކަމުގައި ކަނޑައެޅުމުގެ ތާރީޚުން އެގެނީ 1988 ގައި އޭރުގެ ރައީސުލް ޖުމުހޫރިއްޔާ ނެރުއްވި ނަމްބަރ: 123/1988 ރިޔާސީ ޤަރާރަކުންނެވެ. މިޤަރާރަށް ކިޔަނީ “ލިމިޓެޑް ލަޔަބިލަޓީ ކުންފުންޏާ ބެހޭ ރިޔާސީ ޤަރާރު” އެވެ. މިޤަރާރުގައި ކުންފުނި ރަޖިސްޓްރީ ކުރުމާ ކުންފުންޏަކީ ކުންފުނީގެ ޙިއްސާދާރުންނާ ވަކިން އުފެދިފައިވާ ވަކި ޤާނޫނީ ޝަޚުޞެއްކަން އެގެއެވެ. މިޤަރާރުގެ ދަށުން އުފެދޭ ލިމިޓެޑް ލައިބިލިޓީ ކުންފުނީގެ ޙިއްސާދާރުން ކުންފުނީގެ ދަރަންޏަށް ޒިއްމާވާނޭ މިންވަރަކީ އެޙިއްސާދާރަކު ގަނެފައިވާ ނުވަތަ ގަތުމަށް އެއްބަސްވެފައިވާ ޙިއްސާގެ އަގުގެ ތެރެއިން އެއްވެސް މިންވަރެއް ކުންފުންޏަށް ނުދީ އޮތްކަމުގައިވާނަމަ އެމިންވަރެއްކަން ބަޔާންކޮށްފައިވެއެވެ. މިޤަރާރުވަނީ “ދިވެހިރާއްޖޭގެ ކުންފުންޏާއި ބެހޭ ޤާނޫނު ނަމްބަރ: 96/10 ” ފާސްވުމުން އުވާލެވިފައެވެ.\n96/10 ކުންފުންޏާބެހޭ ޤާނޫނު:\n96/10 ކުންފުންޏާ ބެހޭ ޤާނޫނުގެ 15 ވަނަ މައްދާގެ (ހ) ގައި ” ބުނެފައިވަނީ އެޤާނޫނުގައިވާ ގޮތުގެ މަތީން ކޮންމެ ކުންފުންޏަކީ، ކުންފުނީގެ ނަންކަމުގައި އެކުންފުންޏެއްގެ އަސާސީ ޤަވާޢިދާއި، ހިންގާ ޤަވާޢިދުގައި ބުނެފައިވާނަމުގައި، އެޤާނޫނާ އެއްގޮތްވާ ގޮތުގެ މަތީން އެކުންފުންޏެއްގެ އަސާސީ ޤަވާޢިދާއި، ހިންގާ ޤަވާޢިދުގައިވާ ކަންތައްތައް ހިންގުމާއި، ދަޢުވާކުރުމާއި، ދަޢުވާލިބިގަތުމާއި، އުފުލޭ މުދަލާއި، ނުއުފުލޭ މުދާ ޤާނޫނު ހުއްދަ ކުރާ ގޮތުގެ މަތީން ހޯދުމާއި ލިބިގަތުމާއި، ދެމިގެންވާ ގޮތަކަށް މުދާ ލިބިގަތުމާއި، މިކަންކަމުގެ ޙައްޤު ލިބިގެންވާ، އަދި ވަކި ސިއްކައެއް އޮންނަ، މެމްބަރުންނާ ވަކިން އުފެދިފައިވާ، ޤާނޫނީ ގޮތުން އަމިއްލަ ޝަޚުޞިއްޔަތެއް ކަމަށެވެ.”\nކުންފުންޏާބެހޭ ޤާނޫނުގެ 18 ވަނަ މާއްދާގެ (ހ) ގައި ބުނެފައިވަނީ” ކުންފުންޏެއްގެ މެމްބަރުން، އެކުންފުންޏެއްގެ ދަރަންޏަށް ޒިންމާވާންޖެހޭ މިންރު ކަނޑައަޅާފައިވާކަމަށް، ކުންފުނީގެ އަސާސީ ޤަވާޢިދުގައި ބަޔާން ކޮށްފައި އޮތުމުން ، އެކުންފުންޏެއްގެ މެމްބަރުން އެކުންފުންޏެއްގެ ދަރަންޏަށްހުރިހާ ޙާލަތެއްގައިވެސް އަދި ހުރިހާ ޝަރުޢީ ބޭނުމަކަށްވެސް ޒިންމާވާނީ، އަދި ޒިއްމާވާކަމަށް ބެލެވޭނީ ، އެމެމްބަރަކު ގަނެފައިވާ ނުވަތަ ގަތުމަށް އެއްބަސްވެފައިވާ ޙިއްޞާގެ އަގުގެތެރެއިން އެއްވެސް މިންވަރެއް ކުންފުންޏަށް ނުދީ އޮތްކަމުގައިވާނަމަ ، އެމިންވަރެއްކަމަށެވެ. އަދި ކުންފުންޏާއި ބެހޭ ޤާނޫނުގެ 18 ވަނަ މާއްދާގެ (ށ) ގައި ބަޔާން ކޮށްފައިވަނީ ކުންފުންޏެއް އުވާލާނަމަ އެކުންފުންޏެއްގެ ކޮންމެ މެމްބަރަކުވެސް އެކުންފުންޏަކަށް ދޭންޖެހޭނީ، އެމެމްބަރަކު ގަނެފައިވާ ނުވަތަ ގަތުމަށް އެއްބަސްވެފައިވާ ޙިއްޞާގެ މޫނުމަތީ އަގުގެ ތެރެއިން އެއްވެސް މިންވަރެއް ކުންފުންނަށް ނުދީއޮތްކަމުގައިވާ ނަމަ އެމިންވަރެއް އެކަނިކަމަށެވެ.” އަޅުގަނޑު ދެކޭ ގޮތުގައި ރާއްޖޭގައި 1930 އަދި އޭގެ ފަހުންވެސް ޤާނޫނެއް ނެތިވެސް ކުންފުނި އުފެދިފައިވެއެވެ. މިގޮތުން ރާއްޖޭގައި “ޤައުމީ ކުންފުނި ” މިނަމުގައި ކުންފުންޏެއް އުފެދުނެވެ. އަދި ޢަމަލީ ގޮތުން ހިންގުނެވެ. އަދި އޭ.ޓީ.ސީ.ގެ ނަމުގައިވެސް ކުންފުންޏެއް އުފެދުނެވެ. މިކުންފުނިތަށް ހުލިވެ ވީނުވީއެއްނޭގި ބަގުރޫޓްވެގެންދިޔައިރު އަދިވެސް މިކަމުގެ ޒިއްމާ ވާފަރާތެއް އެގިފައެއް ނެތެވެ.\nދަރަންޏަށް ޒިންމާވާންޖެހޭ މިންވަރު ކަނޑައެޅިފައިވުން:\nދިވެހިރާއްޖޭގެ ކުންފުންޏާއި ބެހޭ ޤާނޫނުގައިވާ ގޮތުން ލިމިޓެޑް ލައިބިލިޓީ ކުންފުންޏެއްގެ ޙިއްޞާ ދާރަކު އެކުންފުނީގެ ދަރަންޏަށް ޒިއްމާވާންޖެހޭނީ އެމީހަކުގަނެފައިވާ ނުވަތަ ގަންނަން އެއްބަސްވެފައިވާ ޙިއްޞާގެ އަގުގެ އެއްވެސް މިންވަރެއް ކުންފުންޏަށް ދީފައި ނުވާނަމަ އެމިންވަރަކަށެވެ.\nކުންފުނީގެ ޙިއްސާ ދާރުން ކުންފުނީގެ ދަރަންޏަށް ޒިއްމާވާނެ މިންވަރަކީ މިއީކަން ކުންފުނީގެ އަސާސީ ޤަވާޢިދު ގައި ކަނޑައަޅައި ބަޔާންކޮށް ލިޔެފައިނުވާނަމަ އެކުންފުންޏެއްގެ ޙިއްސާދާރުން އެކުންފުންޏެއްގެ ދަރަންޏަށް ޒިއްމާވާންޖެހޭނެއެވެ. ޙިއްސާގެ އަގު ފުރިހަމައަށް އަދާކޮށްފައިވާނަމަ ކުންފުނީގެ ދަރަންޏާއި ގުޅިގެން ޙިއްސާދާރަކު އެޙިއްޞާދާރެއްގެ އަމިއްލަ އެއްވެސް ފައިސާއެއް ކުންފުނީގެ ދަރަނި އަދާކުރުމަށްޓަކައި ދޭކަށް ނުޖެހޭނެއެވެ. ނަމަވެސް ކުންފުނީގެ އެންމެހާ ދަރަންޏަކަށް އެކުންފުނި ޒިއްމާވާންޖެހޭނެއެވެ.\nދަރަންޏަށް ޒިއްމާވާންޖެހޭ މިންވަރު ކަނޑައެޅިފައިވާ ކުންފުނިތަކުގެ ނަމާގުޅުވައިގެން ނަމުގެ ފަހަތުގައި، އެކަން ދޭހަކޮށްދޭ ޢިބާރާތް ނުވަތަ އޭގެ ރަމްޒު ޤާނޫނުގައިވާ ގޮތުގެ މަތީން ލިޔަންޖެހެއެވެ. ޙިއްސާދާރުން ދަރަންޏަށް ޒިންމާވާންޖެހޭ މިންވަރު ކަނޑައެޅިފައިނުވާ ކުންފުނި އެހެނިހެން ޤައުމުތަކުގެ ޤާނޫނުތަންދެއެވެ. ރާއްޖޭގައި މިހާރު ޢަމަލުކުރަމުންދާ ކުންފުންޏާބެހޭ ޤާނޫނުގެ ދަށުން އެފަދަ ކުންފުނި ނުއުފެދުމަށް ތަންދީފައެއް ނުވެއެވެ. ކަން މިހެން އޮތްނަމަވެސް ކުންފުނީގެ ދަރަންޏަށް ކުންފުނީގެ ޙިއްސާދާރުންނާއި ޑިރެކްތަރުން ޒިއްމާވާންޖެހޭ އިސްތިސްނާ ޙާލަތުތަކެއް ޤާނޫނުގައި ބަޔާންކޮށްފައި ވެއެވެ.\nކުންފުނީގެ ދަރަންޏަށް ޙިއްސާދާރުން ޒިއްމާންވާންޖެހޭ މިންވަރު:\nކުންފުނީގެ ދަރަންޏަސް ކުންފުނީގެ ޙިއްސާދަރުން ޒިއްމާވާންޖެހޭ މިންވަރު ކަނޑައެޅިފައިވާ، ލިމިޓް ލައިބިލިޓީ ކުންފުންޏަކާއެކު ވިޔަފާރިކުރާ ނުވަތަ މޢާމަލާތުކުރާ ފަރާތްތަކުން އެފަދަ ކުންފުންޏެއްގެ ޙިއްސާދާރުންނާއި، ޑިރެކްޓަރުން އެކުންފުނީގެ ދަރަނިތަކަށް ޒާތީ ގޮތުން ޒިންމާވުމަށް ޑިމާންޑް ކުރުމަކީ، އެފަދަ ކުންފުނި ތަކާއެކު މުޢާމަލާތުކުރާ ފަރާތްތަކަށް ހުޅުވިފައި އޮތްކަމެކެވެ. ބެންކަކުން ލިމިޓެޑް ލައިބިލިޓީ ކުންފުނިތަކަށް ދަރަނި ދޫކުރާއިރު އެކުންފުނީގެ ޙިއްސާދާރުންނާއި، ޑިރެކްޓަރުން އެލޯނަށް ޒާތީ ގޮތުން ޒިންމާވާނެކަމުގެ ގެރެންޓީ ހޯދުމަކީ ވަރަށް ޢާއްމުކަމެކެވެ. މިއީ ކޮންޓެކްޓް އުޞޫލުގެ ދަށުން ހޯދާ ގެރެންޓީއެކެވެ. އެއްގޮތަކަށްވެސް އެއީ ކުންފުންޏާއި ބެހޭ ޤާނޫނުގެ ދަށުން ކުރެވޭ ކަމެއްނޫނެވެ.\nކުންފުނީގެ މެނޭޖްމެންޓް ހިންގުން:\nކުންފުނީގެ މާއްދީ ސިފަތަކެއް އެކުލެވޭ ޝަޙުޞަކަށް ނުވުމާއެކު އެކުންފުނީގެ ކަންތައްތައް އަމިއްލައަށް ހިންގައެއް ނުހެދޭނެއެވެ. އެހެންކަމުން ކުންފުނި ހިންގާނޭ ފަރާތެއް އޮންނަންޖެހެއެވެ. ދިވެހިރާއްޖޭގެ ކުންފުންޏާއި ބެހޭ ޤާނޫނުގެ 44 ވަނަ މާއްދާގައި ބުނެފައިވަނީ ކޮންމެ ކުންފުންޏެއްވެސް ހިންގަންވާނީ ޑިރެކްޓަރުންގެ ބޯޑަކުންކަމަށެވެ.\nކުންފުނީގެ ޑިރެކްޓަރުންގެ ޒިންމާއާއި ވާޖިބު:\nކުންފުންޏާއބެހޭ ޤާނޫނުގައި (ޤާނޫނު ނަމްބަރ: 96/10 ) ކުންފުނީގެ ޑިރެކްޓަރުންގެބާރުތަކާއި، މަސްއޫލިއްޔަތު ބަޔާންކޮށްފައި ނުވެއެވެ. އެހެންކަމުން ޑިރެކްޓަރުންގެ މަސްއޫލިއްޔަތާއި، ބާރުތައް ބަޔާންކުރެވޭނީ ކުންފުނީގެ ހިންގާ ޤަވާޢިދުގައެވެ. އެކި ކުންފުނި ތަކުގެ ބޭނުންތައް ތަފާތުވާނެތީ، އެކުންފުންޏަކުން އަމިއްލައަށް ޑިރެކްޓަރުންގެ މަސްއޫލިއްޔަތާއި، ވާޖިބުތަކާއި، ބާރުތައް ކަނޑައެޅުމަށް ވަނީ ދޫކޮށްލެވިފައެވެ. ކުންފުނިތަކުގެ ހިންގާ ޤަވާޢިދުގައި ޢާއްމު ގޮތެއްގައި ޑިރެކްޓަރުންގެ މަސްއޫލިއްޔަތު ބަޔާން ކުރެވެނީ ވަރަށް ޢާއްމު ޢިބާރާތަކުންނެވެ. އެހެންކަމުން ޑިރެކްޓަރުންގެ ބާރުތަކުގެ ދާއިރާ ހަނިކުރަން ޙިއްސާ ދާރުންނަށް ފެނިއްޖެނަމަ، ކުންފުނީގެ ޙިއްސާދާރުންގެ ޖަލްސާއިން ފާސްކުރާ ޤަރާރަކުން އެކަން ކުރެވިދާނެއެވެ. މިހެން މިކަން އޮތް އިރު ކޮންމެ ޑިރެކްޓަރަކީވެސް އެފަރާތަކާއި ޙަވާލުކުރެވޭ ކަންތަކުގެ މަސްއޫލުވާންޖެހޭ ފަރާތެކެވެ. އަދި އެޑިރެކްޓަރެއްގެ ބާރާއި ނުފޫޒު ބޭނުނުން ކޮށްގެން ކުންފުންޏަށް ލިބޭ ގެއްލުމުގެ ޒިއްމާ އެޑިރެކްޓަރަކު އުފުލަން ޖެހޭނެއެވެ. ވުމާއެކު ދިވެހިރާއްޖޭގެ ކުންފުންޏާއި ބެހޭ ޤާނޫނު ކުންފުނީގެޑިރެކްޓަރުން ޒާތީ ގޮތުން ކޮންމެހެން ކުންފުނި ހިންގާކަށް ނުޖެހޭ ނެއެވެ. ކުންފުނީގެ ފުލް ޓައިމް މުވައްޒަފުން ކުރާ މަސައްކަތްތައް ސްޕަވައިޒްކުރިއަސް ފުދިދެއެވެ. އަނެއްކާ އަނެއްކޮޅުން ބަލާއިރު ހަމަ އެކަނި ކުންފުނީގެ ޙިއްސާދާރަކަށް ވީއަތީވެ، އެހެނޭކިޔާފައި، ކުންފުނި ހިންގުމުގައި ޙިއްސާދާރަކަށް ބައިވެރި ނުވެވޭނެއެވެ. އަދި އެއީ ކުންފުނީގެ އެޖެންޓެއްކަމަށްވެސް ނުވާނެއެވެ. ނަމަވެސް ކުންފުންޏާއެކު ވެވޭ އެއްބަސްވުމުގެ ދަށުން ޙިއްސާ ދާރަކަށް އެކުންފުނީގެ ޑިރެކްޓަރަކަށް ނުވަތަ ކުންފުނީގެ މުވައްޒަފަކަށްވެސް ވެވިދާނެއެވެ.\nނަމްބަރ: 96/10 އަކީ ކޮމަންލޯގެ ކޮންޕެނީ ލޯގެ ކޮޕީއެއްކަމުން ދިވެހިރާއްޖެއަކީ އެޤައުމުތަކުގެ ވައްޓަފާޅިއާއި އާދަކާދައާއި އަދި މިފަދަ ކުންފުނި ހިންގުމުގައި އެޤައުމުތަކުގައި ދިމާނުވާ މައްސަލަތަކެއް ދިމާވެދާނެކަމުން މިކަމަށް 96/10 ގައި އަލިއަޅުވާފައި ނުވުމަކީ އެޤާނޫނު އެންމެރަނަގަޅު ނޫންކަމަށް ދެންނެވޭނެ ސަބަބެކެވެ. އަދި ދިވެހި ރާއްޖޭގެ ކުންފުނިތައް ގިނަކަމާ އެކުންފުނިތައް ޤަވާޢިދާއެއްގޮތައް ހިގަމުން ނުދާކަން ފާހަގަކުރަމެވެ. ސަބަބަކީ ކުންފުންޏާ ބެހޭ ޤާނޫނު އެންމެ ފުރިހަމަ ޤާނޫނަކަށް ނުވާތީއެވެ.\nކުންފުނި ހިންގަނީ ރަނަގަޅަށްތޯ ނޫންތޯ އެގޭނީ ކިހިނެއްބާ؟\nކުންފުންޏަކީ ކުންފުނީގެ ޙިއްސާ ދާރުންނާއި މުޅިން ވަކިން އުފެދިފައިވާ ޤާނޫނީ ޝަޚުޞެއްކަމަށް ވިނަމަވެސް، ބައެއް އިސްތިސްނާ ޙާލަތްތަކުގައި ކުންފުނީގެ ” ކޯޕަރޭޓް ވެއިލް” ނުވަތަ ކުންފުނީގެ ޤާނޫނަށް ރިޢާޔަތްކޮށްލުމުން އެޤާނޫނުތަކުގެ ނިވަލުގައި ތިބެގެންކުންފުނީގެ ޙިއްސާ ދާރުންނާއި ޑިރެކްޓަރުން ކުންފުނީގެ ޢަމަލުތަކަށް ޒާތީ ގޮތުން ޒިއްމާކުރުވައެވެ. އިނގިރޭސިވިލާތުގައި ނިމިފައިވާ ގިނަ ޤަޟިއްޔާ ތަކެއްގައި އެޤަޟިއްޔާތައް ބެއްލެވި ފަނޑިޔާރުން ކުންފުންޏެއްގެ އެތެރެފުށް ނެގުމުގައި ނުވަތަ އެތެރެފުށް ފޫދުއްވާލުމުގައި ގެންގުޅުއްވާފައިވާ މައިގަނޑު އުޞޫލެއްކަމަށް ފެންނަން އޮތީ، އެޤަޟިއްޔާ ތަކުގައި އިންޞާފް ޤާއިމްކުރެވޭ ގޮތަކީ އެގޮތައް ޢަމަލުކުރެއްވުންކަމަށް އެބޭފުޅުންނަށް ފެނިވަޑައި ގަތުމެވެ. ޤަޟިއްޔާއެއްގައި އިންޞާފް ޤާއިމްކުރެވޭނޭ އެނޫން ގޮތެއްނެތްނަމަ ކުންފުނީގެ އެތެރެ ނަގާ އެކުންފުނީގެ ޙިއްޞާދާރުން ނުވަތަ ޑިރެކްޓަރުންނާއި ހަމައަށް ޤާނޫނުގެ އަތް ފޯރުވަން ޖެހިއްޖެނަމަ އެކަންކުރުމަށް ފަސްނުޖެހޭނެކަމަށް އިނގިރޭސި ކޯޓުތަކުން ބުނެފައި ވެއެވެ. މިގޮތުން އަޅުގަނޑު މައްސަލައެއްލިޔަން ބޭނުންވެއެވެ. އެއީ ޓީޗަރ ކިޔަވާދެއްވާފައިވާ ސޮލަމަން ވ.ސޮލަމަން ގެ ކުންފުނީގެ މައްސަލައެވެ. މިކުންފުނީގައި ސޮލަމަން އޭނާގެ ކުންފުނީގެ ޙިއްސާ އޭނާގެ ކުދިންނަށް ބަދަލުކުރިއެވެ. އޭނާ ހުންނަނީ ނިވާ ފަތްގަޑެއްގެ ގޮތުގައެވެ. މިގޮތުން މިކުންފުނި ފައިވާންހަދާ ކުންފުންނަކާ ދެމެދު ވިޔަފާރީގެ މުޢާމަލާތް ހިނގަމުންދަނިކޮށް މައްސަލަ ޖެހި ޝަރީޢަތަށް ދާންޖެހިއްޖެއެވެ.\nސޮލަމަން ވ. ސޮލަމަންގެ މައްސަލަ:\nސޮލަމަން- ވ- ސޮލަމަން ޤަޟިއްޔާ ގައި ލޯޑްމެކްނޯޓުން ބުނެފައިވަނީ ކުންފުންޏަކީ ޙިއްސާދާރުންގެ އޭޖެންޓެއްނޫންކަމަށެވެ. ނަމަވެސްބައެއްޙާލަތުގައި ސޮލަމަން –ވ- ސޮލަމަން ޙުކުމްގެ މިބަޔާއި އިނގިރޭސި ކޯޓުތަކުންދުރުވެ، ޤާނޫނީ ބޭނުންތަކަށްޓަކައި ކުންފުންޏަކީ ޙިއްސާދަރުންގެ އެޖެންޓެއްކަމަށް ބައެއްފަހަރު ބަލަންޖެހޭކަމަށް ޙުކުމް ކޮށްފައިވެއެވެ. މައިގަނޑު ގޮތެއްގައި މިއިސްތިސްނާ ޙާލަތު އަމާޒުވެފައިވަނީ އަށްދަށުން ކުންފުނި (ސަބްސިޑިއަރީ ކުންފުނި) ތަކަށެވެ. އެއީ ބަދަލުވެރި ކުންފުނި (ހޯލްޑިންގ ކޮމްޕެނީ) ތަކުގެ ބައެއް ވިޔާފާރިތައް އެކުންފުނިން އުފައްދާ އަށްދަށު ކުންފުނި މެދުވެރިކޮށް ހިންގަނީ ބަދަލުވެރި ކުންފުނި ތަކުގެ އޭޖެންޓެއްގެ އުޞޫލުން، އެބީދައިން ކަމަށްވާތީއެވެ. އެހެންނަމަވެސް ބަދަލުވެރި ކުންފުންޏެއްގެ އަތްދަށު ކުންފުންނަކަށް ހަމައެކަނި ވާވުމަކީ އެބަދަލުވެރި ކުންފުނީގެ އެޖެންޓަކަށް އަތްދަށު ކުންފުނި ވާނޭސަބަބެއްނޫންކަމުގައެވެ. އެގޮތުން ބަލަދުވެރި ކުންފުނީގެ އޭޖެންޓެއް ކަމަށް އަތްދަށު ކުންފުނި ބެލެވޭނީ އޭގެ އިތުރު އުންސުރުތަކެއް އެދެފަރާތުގެ ދެމެދުގައިވާ ގުޅުމުގައި ހިމެނޭނަމައެވެ. ޖަސްޓިން އެޓްކިންސަން ޙުކުމްކުރީ އަތްދަށު ކުންފުނީގެ ޢިމާރާތް ބޭނުންކުރަމުންދަނީ ބަލަދުވެރި ކުންފުނިންކަމަށް ވުމާއެކު ، އެޢިމާރާތުގައި އެބަދަލުވެރި ކުންފުނިން ވިޔަފާރި ކުރަމުންގެންދަނީ އެއަތްދަށު ކުންފުނީގެ ނަމުގައި ކަމަށް ވިނަމަވެސް ، އެޢިމާރާތް ސަރުކާރަށް ނެގުމުން ބަލަދުވެރި ކުންފުނީގެ ވިޔަފާރިއަށް ލިބުނު ގެއްލުމުގެ ބަދަލު އެބަދަލު ވެރި ކުންފުންޏަށް ލިބެން ޖެހޭނެކަމަށެވެ.\nމިޤަޟިއްޔާގައި ކޯޓުން ބުނެފައިވަނީ އަތްދަށު ކުންފުނިން ވިޔަފާރިކުރަމުން ގެންދަނީ ބަލަދުވެރި ކުންފުނީގެ އޭޖެންޓެއްގެ ގޮތުގައިތޯ ނުވަތަ ނޫންތޯ ކަނޑައެޅުމުގައި6ނުޤުތާއެއް ފާހަނގަކުރަން ޖެހޭނެކަމަށެވެ.\n(1) އަތްދަށު ކުންފުނީގެ ފައިދާއަކީ ބަލަދުވެރި ކުންފުނީގެ ފައިދާއެއްކަމުގައިބަލާތަ؟\n(2) ވިޔަފާރި ހިންގުމުގައި ޢަމަލީގޮތުން ޙަރަކާތްތެރިވާ މިހުންނަކީ ބަލަދުވެރިކުންފުނިން ޢައްޔަންކުރާ ބައެއްތަ؟\n(3) އަތްދަށު ކުންފުނީގެ ވިޔަފާރީގެ ސިކުނޑިއާއި ބޮލަކީ ބަލަދުވެރި ކުންފުނިތަ؟\n(4) އަތްދަށު ކުންފުނި ހިންގަނީ ބަލަދުވެރި ކުންފުނިން ކަނޑައަޅާ ގޮތައްތަ؟\n(5) ބަދަލުވެރި ކުންފުނިން ފައިދާ ލިބިގަންނަނީ އެފަރާތުގެ ހުނަރާއި މަގުދެއްކުމުންތަ؟\n(6) ބަލަދުވެރި ކުންފުނީގެ ކޮންޓްރޯލް އޭގެ ޙަޤީޤީ މާނައިގައި އަތްދަށު ކުންފުނީގެ މައްޗަށް އަބަދުމެ ދެމިއޮވޭތަ؟\nމިޤަޟިއްޔާގައި ސަބްސިޑިއަރީ ކުންފުނި (އަތްދަށު ކުންފުނި) އުފައްދާފައިވަނީ ހަމައެކަނި ބަލަދުވެރި ކުންފުނިން (ހޯލްޑިންގ ކޮމްޕެނީ އިން) ކުރަމުން އައި އެހެން ވިޔަފާރިއަކާއި އަތްދަށު ކުންފުނިން ކުރާވިޔާފާރިއާ ވަކިކޮށްލުމަށްޓަކައެވެ. އެޢިމާރާތުގެ މިލްކުވެރިކަން އެއްވެސް އިރެއްގައި ބަލަދުވެރި ކުނފުނިން އަތްދަށު ކުންފުންޏަށްނަޤުލުކޮށްފައެއް ނުވެއެވެ. އަތްދަށު ކުންފުނީގެ އެންމެހައި ހިސާބުތައް ބެލެހެއްޓިފައިވަނީ ބަލަދުވެރި ކުންފުނީގެ ޓްރަސްޓްއެއްގެ (ޙަވާލުދާރެއްގެ) ގޮތުގައެވެ. އަދި އަތްދަށު ކުންފުނީގެ ޑިރެކްޓަރުންނަކީވެސް ހަމަ ބަލަދުވެރި ކުންފުނީގެ ޑިރެކޓަރުންނެވެ. އަދި އަތްދަށު ކުންފުނީގެ ހިސާބުތައް ބަލަހަށްޓަމުން ގެންދަނީ ބެލެނިވެރި ކުންފުނީގެ ހިސާބުތަކުގެ ބައެއްގެ ގޮތުގައެވެ. އެހެންކަމުން ބެލެނިވެރި ކުންފުންޏާ އަތްދަށު ކުންފުންޏަކީ ވަކި ދެކުންފުނިކަމަށް ދުށުމަކީ ދަތިކަމެއްކަމަށް ކޯޓުން ކަނޑައެޅިއެވެ.\nމިހެންކަމުން ރާއްޖޭގައިވެސް މިފަދަ ކުންފުނިތައްއުފައްދާ ބޮޑެތި މައްސަލަތައް ދިމާވަމުންދާތީ ކުންފުންޏަކީ މިހާރު ވަރަށް ފުޅާ ދާއިރާ އެއްގެ ތެރޭ ހިންގާ ޤާނޫނީ ޝަޚުޞަކަށްވާތީއާއި އެކު ދިވެހިރާއްޖޭގައި ކުންފުންޏާއި ބެހޭ ޤާނޫނު އަދި އިތުރަށް ފުރިހަމަކޮށްގެން ނޫނީ ދިވެހިރާއްޖޭގައި ކޯޕްރޭޓް ގަވަރނަންސް ހަރުދަނާ އިންޞާފްވެރި ގޮތެއްގައި ހިނގާނެކަމަކަށް އަޅުގަނޑު ނުދެކެމެވެ.\nބާރުގެ ދާއިރާއިން ބޭރުވުމުން (އަލްޓްރާވައިރެސް ޕްރިންސިޕަލް):\n1875 ގައި އިނގިރޭސިވިލާތުގައި ނިންމާފައިވާ ޤަޟިއްޔާއެއްކަމަށްވާ އެޝްބަރީ ރެއިލްވޭ ކެރިޖް އެންޑް އަޔަން ކޮމްޕެނީ ލިމިޓެޑް ވ. ރިޗް ގައި ހައުސް އޮފް ލޯޑުސް އިން ކަނޑައަޅާފައިވަނީ ރަޖިސްޓްރީކުރެވިފައިވާ ކުންފުނިތަކުގެ ބާރުގެ މައްޗަށް އަލްޓްރާ ވައިރެސް ޑޮކްޓްރިން ހިންގޭނެ ކަމަށައި، އެހެންކަމުން ކުންފުނީގެ މަޤްޞަދުތަކުގައި ހިމެނޭ ކަންކަމުގެ ދާއިރާއިން ބޭރުކަންކަމާ ގުޅިގެން ކުންފުނީން ކުރާ މުޢާމަލާތަކީ ބާޠިލް މުޢާމަލާތެއް ކަމުގައެވެ. މިއީ ވަރަށް މުހިއްމު ވާހަކައެވެ. މިހެން މިކަން ވާނަމަ ކުންފުނިތައް ހިންގާ ޑިރެކްޓަރުންގެ މަސްއޫލިއްޔަތާއި ޚިލާފް ވުމުގެ ސަބަބުން ކުންފުނީގެ އެކިއެކި މުޢާމަލާތްތައް އެފަރާތުން އަމިއްލައަށް ކުރުމުގެ ސަބަބުން އަލްޓްރާ ވައިރަސްވަދެ ޑިރެކްޓަރ އަމިއްލަ ގޮތުން ޒިއްމާއުފުލަން ޖެހެއެވެ. އެކަމަކު ޙިއްޞާ ދާރުންނަށް ވަނީ ގެއްލުމެވެ. މިއީ ރާޖޭގެ ކުންފުނިތަކަށްވެސް މިހާރު ވަންނަމުންދާ އަލްޓްރާ ވައިރެސްއެކެވެ. މިކަމުން އަލްޓްރާވައިރަސް އިން ސަލާމަތްވުމަށްޓަކައި ޒަމާނާއި އެކަށީގެންވާ އަދި ޤައުމު ކުރިއަރަމުން ތަރައްޤީ ވަމުން އަންނަ ގޮތުގެ މައްޗަށް ރިޢާޔަތްކޮށް ކުންފުންޏާއިބެހޭ ޤާނޫނަށްވެސް ބަދަލު ގެންނަންޖެހޭކަމަށް އަޅުގަނޑު ދެކެމެވެ.\nދިވެހިރާއްޖޭގެ ކުންފުންޏާއި ބެހޭ ޤާނޫނުގެ މައްޗަށް ނަޒަރެއް:\nދިވެހިރާއްޖޭގެ ކުންފުންޏާ ބެހޭ ޤާނޫނުގެ 74 ވަނަ މާއްދާއަށް އަށް ބަލާއިރު އެޤާނޫނުގައި ބަޔާންކޮށްފައިވާ ގޮތުގެމަތީން ކުންފުންޏެއްރަޖިސްޓްރީވުމުން އެކުންފުންޏަކީ މެމްބަރުންނާ ވަކިން އުފެދިފައިވާ، އަދި ޤާނޫނީ ގޮތުން އަމިއްލަ ޝަޚުޞިއްޔަތެއް ލިބިގެންވާ ފަރާތަކަށް ވީނަމަވެސް ތިރީގައި ބަޔާން ކޮށްފައިވާ ޙާލަތްތަކުގައި، ނިވައިފަތްގަޑެއްގެ ގޮތުގައި އެޝަޚުޞިއްޔަތުގެ ބޭނުން ހިފަމުން ގެންދިޔަ ކުންފުނީގެ ޑިރެކްޓަރުން އެކުންފުންޏެއްގެ ނަމުގައި ކުރިކަންތައްތަކަށް އެޑިރެކްޓަރުން އަމިއްލަ ޒިއްމާ އުފުލަން ޖެހޭ ކަންތައްތައް ތިރީގައި ފާހަނގަކޮށްލަމެވެ.\n(ހ) ކުންފުންޏަށް ލިބިފައިވާ ޝަޚުޞިއްޔަތު، ޤާނޫނާއި ޚިލާފުކަމެއްކޮށްފިނަމަ\n(ށ) ކުންފުންޏަށް ލިބިފައިވާ ޤާނޫނީ ޝަޚުޞިއްޔަތު، މަކަރާއި ޙީލަތް ހެދުމަށްޓަކައި ބޭނުންކޮށްފިނަމަ\n(ނ)ކުންފުންޏަށް ލިބިފައިވާ ޝިޚުޞިއްޔަތު، ކުންފުންނަށް ދަރަނިކޮށް ދޫކޮށްފައިވާ ފަރާތްތަކަށައި، ކުންފުންޏާއެކު ވިޔަފާރިކުރި ނުވަތަ ކުރަމުންދާ ފަރާތްތަކަށް އޮޅުވާލުމުގެނިޔަތް ބޭނުންކޮށްފިނަމަ\n(ރ) މަތީގައި ބުނެފައިވާ ޙާލަތްތަކުގެ އިތުރަށް، ޤާނޫނުގައި ބަޔާންކޮށްފައިވާ އެހެނިހެން ޙާލަތްތަކުގައި.\nމިމާއްދާ ތަކަށް ބަލާއިރުވެސް ކުންފުންޏެއް ވުޖޫދަށް ގެނެވިދާނެކަމާއި އެކަމަކު އެކުންފުނީގެ ބޭނުން ނަހަމަ ގޮތުގައި ހިނގާފާނެކަމަށް ދަލީލުކުރެއެވެ. އަޅުގަނޑުގެ ތަޖުރިބާއަށް ބަލާއިރު ކޯޓަށް އަޅުގަނޑު ބައެއް ކުންފުނީގެ މައްޗަށް ކުރާ ދަޢުވާގައި ކުންފުނީގެ ޙިއްސާދާރުންނަށް އަދި މެނޭޖިންޑިރެކްޓަރަކަށްވެސް ސެކެރެޓްރީއަކަށްވެސް ތިބެނީ ދެމަފިރިންނެވެ. މިކުންފުނީގެ މައްޗަށް ދަޢުވާ އުފުލުނީ އެކުންފުނީން ވެހިކަލްތައް އެތެރެކުރާކަމުގެ އިޝްތިހާރު ކުރުމުން އެތައްބަޔަކު ވެހިކަލް ގަތުމަށް އެތައް ލައްކަރުފިޔާ އެޑްވާންސްގެ ގޮތުގައި ކުންފުންޏަށް ދައްކާ ވެހިކަލް ތައް ނުލިބިގެންނެވެ. ދަޢުވާގެ ޖަވާބުގައި ކުންފުނީގެ ޑިރެކްޓަރުން ބުނަނީ ދިމާވި ސަބަބަކާހުރެ އަދި ނުގެނެވެނީ ކަމަށެވެ. ކޯޓުން އެހެން ދުވަހަކަށް ޗިޓް ފޮނުވުމުން އެކުންފުނި ކުރިން ހުރި ޢިމާރާތުގައި ނަންބޯޑެއްނެތެވެ. އަދި ދަޢުވާ ކުރާ ފަރާތަށް އެކުންފުނި ހުރިތަނެއް ހޯދުމަށް ކޯޓުން އެންގިއެވެ. ނަމަވެސް މާލޭގައި ހިގާ މިބޯޑް ހުރިތަނެއް ނުފެނިގެން ކޯޓަށް އެންގުމުން އެދެޑިރެކްތަރުންގެ ޕާސްޕޯޓް ހިފެހެއްޓުމަށް އިމެގްރޭޝަނަށް އެންގުމުން އެގުނީ އެދެމީހުން ރާއްޖެއިން ބޭރަށް ފުރައިގެން ހިނގައްޖެކަމެވެ. ފަހުން މަޢުލޫމާތް ލިބުނު ގޮތުގައި މިދެމަފިރިން އެތައްބަޔަކު ދަރަނިވެރި ކުރުވާ ފިލައިގެންގޮސް މެލޭޝިއާގައި ދިރިއުޅެންފެށީއެވެ. ބައެއްމީހުންނަކީ ބެންކުގައި ގެ މޯގޭޖް ކުރުމަށްފަހު ލޯނު ނަގާފައިވާ މީހުންކަމުން އެމީހުންނަށް ލޯނު ނުދެއްކި މިހާރުވަނީ އަމިއްލަ ގެދޮރު ބެންކުން ވިއްކާ ހިސާބަށް ގޮސްފައެވެ. މިފަދަ ކިތައްމެ މައްސަލައެކެވެ. ވުމާއެކު ކުންފުނި އެހާ ފަސޭހަކޮށް ވުޖޫދަށް ގެނަސް އޭގައި ދެމަފިރިން ނުވަތަ އަލަށް ކައިވެނިކޮށް ރާއްޖެއިން ބޭރުގައި ދިރިއުޅޭ ހިތްވާ ދެމީހުންކަމުގައިވާނަމަ މިފަދަ ކުންފުނި ރަޖިސްޓްރީ ކުރާއިރުވެސް މަޤްޞަދު އޮންނާނީ ނަހަމަގޮތެއްގައެވެ. މާލޭގައި ކުންފުނި ރަޖިސްޓްރީ ކޮށް ނަމްބޯޑެއްވެސް ނުޖަހާ ބިދޭސީން މުދާގެނައުމުން އެކުންފުނީގެ ދަށުން އިމްޕޯޓް މުދާ އެތެރެކުރުމުގެ ހުއްދަ ނަގާ ބިދޭސީންގެ މުދާއެތެރެކުރަނީ ކިތައް ކުންފުނި ތޯއެވެ. މިކަން ބަލާ ތަންފީޖު ކޮށް މިކަމުގެ މައްޗަށް އިތުރު ޤާނޫނުތައް ނެހެދޭނަމަ ކުންފުނީގެ ސަބަބުން އެތައް ބަޔަކަށް ގެއްލުންތަކާއި ކުރިމަތިވެގެން ދާނެއެވެ. ޤާނޫނު ނަމްބަރ: 96/10 އަކީ ކުންފުނި ރަޖިސްޓްރީ ކުރުމާބެހޭ ޤާނޫނެކެވެ. އަދި ކުންފުނި ހިންގަންވާ ގޮތް އަންގުވައިދޭ ޤާނޫނެކެވެ. މިހެންކަމުން މިޤާނޫނާއި ޙަވާލާދީ ކުންފުނީން ފޫދިގެން އަންނަ ޖިނާއީ މައްސަލަ ބަލާނެ މުހިއްމު ޤާނޫނެއް މިހާރު އޮތް ޤާނޫނުގެ ބައެއްކަމަށް އިތުރުކުރުމަކީ އަޅުގަނޑަށް ފެންނަކަމެކެވެ. މިހެން ދަންނަވަންޖެހެނީ ރާއްޖޭގެ ކުންފުނި ރަޖިސްޓްރީ ކޮށް އެެކުންފުނިން ބޭރު ޤައުމުގެ ކުންފުނިތަކަށްވެސް އިހާނާތްތެރި ޢަމަލު ހިންގާފައިވާތީއެވެ.\nކުންފުނީގެ ސަބަބުން އެކުންފުނީން ޚިދުމަތް ލިބިގަންނަ ފަރާތަށާއި، އަދި ކުންފުނީގެ ޑިރެކްޓަރުން، ޙިއްޞާދާރުންނަށް ގެއްލުންލިބޭ ނުވަތަ ޙީލަތް ހަދާ ކުންފުނި ރާއްޖޭގެ ނިސްބަތުން މަދެއްނޫނެވެ.ބައެއް މައްސަލަ ލިޔަން އަޅުގަޑު ޚިޔާލުކުރަމެވެ. އެހެނީރާއްޖޭގައި އަލްޓްރާވައިރަސް އަދި އެއިޑްސް ވަދެފައިވާ ކުންފުނިތައް ގިނައެވެ.\nރާއްޖޭގައި ކުންފުންޏާއި ބެހޭ ގޮތުން ހިނގާފައިވާ ބައެއް ޤަޟިއްޔާ:\nމ. ބޯއްޑޫ މުޙައްމަދު ރިޔާޟް ޙިއްޞާވާ އިނަރ މޯލްޑިވްސް ޕްރައިވެޓް ލިމިޓެޑްގެ އަނެއް ޙިއްސާދާރުކަމަށްވާ ހ.ލޭޑީބާޑް މުޙައްމަދު ފިރާޤް އިނަރ މޯލްޑިވްސް ޕްރައިވެޓް ލިމިޓެޑް ހިންގަމުން ދަނީ މުޙައްމަދު ރިޔާޟްގެ ޙައްޤުތަކަށް އުނިކަން ލިބޭގޮތްތަކުގެ މަތީން ކަމަށާއި، ކުންފުނީގެ ފައިސާއާއި، ތަކެތި އަމިއްލަ ބޭނުންތަކަށް ބޭނުންކުރަމުން ގެންދާކަން އެގެން އޮތުމުން މުޙައްމަދު ފިރާޤް ޢަމަލުކުރަމުންދަނީ ހުރިހައި މެމްބަރުންގެ މަޞްލަހަތަށްވުރެ އޭނާގެ މަޞްލަހަތު ކުރިއަށް ނެރެގެންކަމަށް މަދަނީކޯޓުގައި ކުރި ދަޢުވާ ގައި މަދަނީ ކޯޓުގެ ނަމްބަރ: 623/MC/2006 ޤަޟިއްޔާއިން ޙުކުމް ކުރައްވާފައިވަނީ ހ.ލޭޑީބާޑް މުޙައްމަދު ފިރާޤް އިނަރ މޯލްޑިވްސް ޕްރައިވެޓް ލިމިޓެޑް ހިންގަމުން ދަނީ ހުރިހައި މެމްބަރުންގެ މަޞްލަހަތަށްވުރެ އޭނާގެ މަޞްލަޙަތު ކުރިއަށްނެރެގެންކަން ޝަރީޢަތަށް ސާބިތުވާކަމަށްޓަކައި ކުންފުންޏާއި ބެހޭ ޤާނޫނުގެ (ޤާނޫނު ނަމްބަރ: 96/10) ގެ 80 ވަނަ މާއްދާގެ 06 ވަނަ ނަމްބަރާއި 07 ވަނަ ނަމްބަރަށް ރިޢާޔަތްކޮށް އެޤާނޫނުގެ 75 ވަނަ މާއްދާގެދަށުން އިނަރ މޯލްޑިވްސް ޕްރައިވެޓް ލިމިޓެޑް އުވާލުމަށް ޙުކުމްކޮށެވެ. މިޤަޟިއްޔާ ނިންމިގޮތާއި މެދު ހިތްހަމަ ނުޖެހިގެން މުޙައްމަދު ފިރާޤް ދިވެހިރާއްޖޭގެ ހައިކޯޓަށް އިސްތިއުނާފުކުރުމަށް މިޤަޟިއްޔާ ހުށަހެޅުމުން ހައިކޯޓުގެ ނަމްބަރ: 192/HC-A/2007 ޤަޟިއްޔާއިން ނިންމަވާފައިވަނީ މަދަނީކޯޓުގެ ނިންމުމަށް ތާއީދުކޮށެވެ.\nއެސް.އެންޑްވައި. އެންޓަރޕްރައިޒަސް ޕްރައިވެޓް ލިމެޓެޑް އިން ޢާދިލް\nއިންޓަރނޭޝަނަލް ޕްރައިވެޓް ލިމިޓެޑްގެ މައްޗަށް ކުރި ދަޢުވާ؛\nސިންގަޕޫރު ކުންފުންޏެއްކަމުގައިވާ އެސް އެންޑް.ވައި އެންޓަރޕްރައިޒަސް ޕްރައިވެޓް ލިމިޓެޑް ގެފަރާތުން އަޅުގަނޑު ޢާދިލް އިންޓަނޭޝަނަލް ޕްރައިވެޓް ލިމިޓެޑްގެ މައްޗަށް ކުރި ދަޢުވާއަކީ އެސް އެންޑް.ވައި އެންޓަރޕްރައިޒަސް ޕްރައިވެޓް ލިމިޓެޑް އާއި ޢާދިލް އިންޓަނޭޝަނަލް ޕްރައިވެޓް ލިމިޓެޑް އާއި ދެމެދު 24 ޖަނަވަރީ 1993 ގައި ކުރެވިފައިވާ އެގްރީމެންޓްގައި 31 ޖަނަވަރީ 1993 ގެ ކުރިން -/598584(ފަސްލައްކަ ނުވަދިހަ އަށްހާސް ފައްސަތޭކަ އަށްޑިހަ ހަތަރު ރުފިޔާ) ނުވަތަ އެފައިސާއަށްވާ މިއަރުއުރަހަ އެސް އެންޑް.ވައި އެންޓަރޕްރައިޒަސް ޕްރައިވެޓް ލިމިޓެޑް އަށް ފޮނުވުމަށް އެއްބަސްވެ މިފައިސާ އަދި މިއަރު އުރަހަ ނޮފޮނުވައިގެން މިފައިސާ ހޯދުމަށްކުރި ދަޢުވާއެކެވެ. މިދަޢުވަގައި ޢާދިލް އިންޓަރނޭޝަ ނަލް ޕްރައިވެޓް ލިމިޓެޑް އިން މިއަރު އުރަހަ ފޮނުވިކަމަށް ބުނެ ދޮގުހަދާ ފައިވެއެވެ. މިމައްސަލަ ނިންމަމުން މަދަނީކޯޓުގެ ޤާޟީ ވިދާޅުވެފައިވަނީ ޢާދިލް އިންޓަނޭޝަނަލް ޕްރައިވެޓް ލިމިޓެޑް އިން އެސް އެންޑް.ވައި އެންޓަރޕްރައިޒަސް ޕްރައިވެޓް ލިމިޓެޑް އާއި ދެމެދު ވެފައިވާ އެއްބަސްވުމާ ޚިލާފްވެފައިވާތީ -/598584(ފަސްލައްކަ ނުވަދިހަ އަށްހާސް ފައްސަތޭކަ އަށްޑިހަ ހަތަރު ރުފިޔާ) 01 (އެކެއް) މަސްދުވަހުގެ ތެރޭ އެސް އެންޑް.ވައި އެންޓަރޕްރައިޒަސް ޕްރައިވެޓް ލިމިޓެޑް އަސްދެއްކުމަށް ޙުކުމްކޮށް ފީމެވެ. މިފަދައިންނެވެ. (މަދަނީކޯޓުގެ ނަމްބަރ: 157/JC-2/93 ޤަޟިއްޔާ)\nމިޤަޟިއްޔާ ނިންމަވާފައިވާ ގޮތާމެދު ހިތްހަމަނުޖެހިގެން ދިވެހިރާއްޖޭގެ ހައިކޯޓަށް އިސްތިއުނާފް ކުރުމަށް ޢާދިލް އިންޓަނޭޝަނަލް ޕްރައިވެޓް ލިމިޓެޑް އިން ހުށަހެޅުމުން ހައިކޯޓުގެ ނަމްބަރ: 25/HC-A/93 ޤަޟިއްޔާއިން ނިންމަވާފައިވަނީ މަދަނީކޯޓުގެ ބަޔާންވެދިޔަ ޤަޟިއްޔާއަށް ތާއީދުކޮށެވެ. ނަމަވެސް މިމައްސަލަ ނިމުމުން ހުކުމް ތަންފީޛު ކުރުމަށް މަދަނީ ކޯޓަށް ހުށަހެޅިއިރު މިކުންފުނީގެ ދެޑިރެކްޓަރުން އަދި ޙިއްސާދާރުން ކަމުގައިވާ ޢާދިލް އާއި އޭނާގެ އަންހެނުންވަނީ ރާއްޖެ ދޫކޮށް ފުރައިގެންގޮހެވެ. އެތަކެއް އަހަރުތަކެއްވިއިރުވެސް މިދެމީހުން އުޅޭ ނޫޅޭޤައުމެއްވެސް ނެތެވެ. މިކަމުގެސަބަބުން އެސް.އެންޑް.ވައި އަށް ލިބުނު ގެއްލުން އަދިވެސް އޮތީ އެގޮތަށެވެ.\nމިހެންކަމުން ރާއްޖޭގައި ކުރީއްސުރެ ކުންފުނީގެ މައްސަލަ ފެންމަތިވަމުންދާކަމާއި މިކަމުގެ ފަރުވާއަކަށް ބޭނުންވާކަން މިޤަޟިއްޔާތަކުން އެބަސާބިތުވެއެވެ.\nކުންފުނި މަޤްޞަ ދާއެއްގޮތައް ހިންގުން:\nކުންފުންޏެއް މަޤްޞަދައެއްގޮތައް ހިންގުމުގައި ކުންފުނީގެ އަސާސީ ޤަވާޢިދާއި ހިންގާ ޤަވާއިދަށް ޙުރުމަތްތެރިކޮށް ހިތުމާއި ކުންފުނީގެ ޙިއްސާދާރުން ގެ ޙައްޤަކީ ރައްކާތެރިވާންޖެހޭ އަދި އެއީ ކުންފުނީގެ ވަކި ޑިރެކްޓަރަކު ނާޖާއިޒު ފައިދާ ނަގައިގެން ނުވާނެކަމާއ، ކުންފުންނޏަކީ ވަރަށް އަވަހަށް އަލްޓްރަވައިރަސް ވަދެދާނެ ޤާނޫނީ ގޮތުން ވަކި ޝަޚުޝެއްކަން ދަނެ ތެދުވެރިކަމާއެކު އަމިއްލަ މަޞްލަހަތަށްވުރެ ކުންފުނީގެ މަޞްލަހަތު ކުރިއަސް ނެރެގެންނެވެ. އަދި ޙިއްސާދާރުންނަށް ކުންފުނީގެ އަސާސީ ޤަވާޢިދު އަދި ހިންގާ ޤަވާޢިދުގައިވާ ގޮތުގެ މަތީން ކުންފުނި ހިނގަމުންދާގޮތް އޮޅުން ފިލުވައިދީގެންނެވެ. އަދި ކުންފުނީގެ ވަކި ޑިރެކްޓަރަކަށް ނާޖާއިޒު ފައިދާ ނެގޭނެ ފުރުޞަތު ނުދީ ކުންފުނީގެ ދެންތިބި މުވައްޒަފުންނަކީ ހިންގާ ޑިރެކްޓަ ރުގެ ފާރަވެރީންނަށްވެގެންނެވެ. ވުމާއެކު އަޅުގަނޑު ދަންނަވާނީ މިހާރަކަށް އައިސް ކޮންމެ ދެމަފިރިއަކުވެސް އެމީހަކު ޖަހާނެވަރަކަށް ޙިއްޞާ ޖެހުމަށްފަހު ކުންފުނި ރަޖިސްޓްރީކޮށް ނާޖައިޒު ފައިދާ ނަގަމުންދާތީ މިހާރު އޮތް ޤާނޫނަކީ މުޖުތަމަޢަށްޓަކައިވެސް އިޞްލާހް ކޮށް އެފުރުޞަތު ނުލިބޭނެފަދަ ބަދަލުތަކެއް 96/10 އަށް ހަދާމަޖިލީހުން އަވަހަށް ގެނައުމަށެވެ. މިގޮތައް ދަންނަވަންޖެހުނީ ވަރަށް ގިނަ ސަބަބުތަކެއްހުރީމައެވެ. އެންމެ ބޮޑަށް މިކަން އެނގޭނީ ފަނޑިޔާރުންނަށާއި ޤާނޫނީ ވަކީލުންނަށެވެ.\nކުންފުނި ރަޖިސްޓަރީ ކުރާއިރު މަދު ފައިސާކޮޅެއް ހުއްޓަސް އެކުންފުނި ރަޖިސްޓްރީކުރެވެއެވެ. އަދި ރަޖިސްޓްރީ ކުރަނީ އަލްޓްރާވައިރަސް ނުވަންނާނެ ކަމަށް ބަލައިގެންނޫނުނެވެ. އަމިއްލަ ފައިދާއަށްއިސްކަންދީގެންނެވެ. މިއިސްކަންދިނުމުގެ މިންގަޑަކަށް އަޅުގަޑު ދެކެނީ އެމީހުން ބާނުން ވަނީވަގުތީ އުފާކަމުގައެވެ. އެއިޑްސް ކުންފުނީގައި ޖެހުމެވެ. ކުންފުންޏަކީ ވަކި ޝަޚުސެކެވެ. ޙިއްސާދާރުންނަކީ ވަކިޝަޙުދެކެވެ. ޑިރެކްޓަރުންނަކީ ވަކި ޝަޚުޞެކެވެ. ކުންފުނީގައިހުރިހާޒިއްމާއެއް އަޅުވައި ނުވަތަ ކުންފުނީގެ ޑިރެކްޓަރުން ޒިންމާ އުފުލަން ޙުކުމް ކުރެއްވިއަސް މިކަން ތަންފީޛުކޮށް މިކަމުގައި މީހުންގެ ނުވަތަ ޙިއްސާދާރުންގެ ޙައްޤު ލިބޭނީ އެކުންފުންޏަކީ އެކުންފުނި އުފެއްދުމުގައި ރަނގަޅުނިޔަތަކާއެކު މުޖުތަމަޢްއަށް ރަނގަޅުގޮތުގައި ހިންގާނެ ކުންފުންޏެއްކަމުގައި މަޤްޞަދު އޮވެގެންނެވެ.


Bangladeshge Prime Minister Rohengya Muslimunnah Dheny Beeru Kanfatheh - TrendingRED\n9 ސެޕްޓެމްބަރ 2017 - 12:00\nވޭތުވެ ދިޔަ ފަސްދުވަހުގެ ތެރޭގައި މުޅި ސޯޝަލް މީޑިއާގައި އާންމުވެފައިވަނީ މިޔަންމާގައި ދިރިއުޅޭ ރޮހެންޔާ މުސްލިމުންނަށް ލިބެމުންދާ އަނިޔާގެ ފޮޓޯތަކާއި ވީޑިއޯތަކެވެ. ކުޑަކުދިން ބިކަވެ ނިކަމެތިވެފައިވާ ތަނެވެ. ފިރިހެނުން ކަތިލައި ރޯކޮށްލާތެނެވެ. އަންހެނުންނާއި ކުދިންގެ އިތްފަތް ފޭރުނު ހިތި އަސަރުގަދަ ވާހަކަތަކެވެ. ރޮހެންޔާ މުސްލިމުންނަށް އޮތީ3ގޮތެވެ. މިޔަންމާ ސިފައިންގެ އަނިޔާވެރިކަމުގައި ނިމިދިއުމެވެ. ނުވަތަ ބަންގްލަދޭޝަށް ދާން އޮންނަ ކޯރު ހުރަސްކުރަން އުޅުމުގެ ތެރޭގައި މަރުވެގެން ދިއުމެވެ، ނުވަތަ ދެ ޤައުމުގެ ދޭތެރޭގައި އޮންނަ ސަރަހައްދުގައި ބަނޑުހައިހޫނުކަމާއި ނިކަމެތިކަމުގައި ނިމިދިއުމެވެ. ނަމަވެސް އެހާ ބުރަ މަސައްކަތާއި ވޭނަށްފަހު ބަންގްލަދޭޝްގެ ބޯޑަރު ހުރަސްކޮށް ވަންނަން އައުމުން ބަންގްލަދޭޝުން ވަނީ މި މުސްލިމުންގެ އާދޭހަށް ބީރު ކަންފަތެއް ދީފައެވެ.\nބަންގްލަދޭޝްގެ ޕްރައިމް މިނިސްޓަރ ޝެއިހް ހަސީނާ ވިދާޅުވީ ރޮހެންޔާ ރައްޔިތުންނަކީ ބަންގްލަދޭޝުން ޒިންމާވާން ޖެހޭ ބައެއް ނޫންކަމަށެވެ. އަދި ބަންގްލަދޭޝަކީ އާބާދީ ބޮޑުވުމުގެ މައްސަލަ ކުރިމަތިވެފައިވާ ޤައުމެއް ކަމަށާއި ރޮހެންޔާ ރައްޔިތުންގެ ކަންތަކުގައި ގޮތް ނިންމާނީ މިޔަންމާގެ ސަރުކާރުން ކަމަށެވެ. އިންޓަވިއުކުރާ ފަރާތުން ކުރި ސުވާލެއްގެ ޖަވާބުގައި ހަސީނާ ބުނަނީ އެމީހުން ބަންގްލަދޭޝަށް ވަށްދަންޖެހޭ ސަބަބެއް ނުފެންނަ ކަމަށާއި ކާނާއި އާއި ބޭސްފަރުވާ ދިނުމަށްފަހު އެމީހުން ވާނީ އެމީހުންގެ ޤައުމަށް ފޮނުވާލާފައިކަމަށެވެ. އަދި ބަންގްލަދޭޝް ފުލުހުން އެމީހުން ގަދަކަމުން ބޭރުކުރަން ބާރުގެ ބޭނުންކުރިކުމަށް ބުނުމުން ހަސީނާ ވަނީ އެކަމަށް އިންކާރުކޮށްފައެވެ. ރޮހެންޔާ ރައްޔިތުންގެ ހާލަތާ މެދު މިޔަންމާ ސަރުކާރަށް ކަންބޮޑުވުން ފާޅުކޮށްފައިވޭތޯ ސުވާލުކުރުމުން ހަސީނާ ބުނަނީ އެކަން ކޮށްފައި ވާކަމަށާއި މިޔަންމާގެ ސަރުކާރުން އެކަމަށް ޖަވާބު ދީފައިވަނީ އެމީހުންނަށް ބޭނުންވާ މަދަދާއި އެހީތެރިކަން ދެމުން ދާކަމުގައެވެ. އަދި އެކަން އޭނާ ޤަބޫލުކުރާކަމަށްވެސް ބޮޑުވަޒީރުވަނީ ބުނެފައެވެ.